ދިރާގު އެމް.އެން.ޔޫ.އެސް.ޔޫ ފުޓްސަލް ފިއެސްޓާ ހުޅުވުމުގެ ރަސްމިއްޔާތުގައި އުންމީދީ ވާހަކަތަކެއް! – MNUSU\nދިރާގު އެމް.އެން.ޔޫ.އެސް.ޔޫ ފުޓްސަލް ފިއެސްޓާ ހުޅުވުމުގެ ރަސްމިއްޔާތުގައި އުންމީދީ ވާހަކަތަކެއް!\nދިރާގު އެމް.އެން.ޔޫ.އެސް.ޔޫ ފުޓްސަލް ފިއެސްޓާ ހުޅުވުމުގެ ރަސްމިއްޔާތު ރޭ ބާއްވައިފިއެވެ. މުބާރާތް ކުރިއަށްދާ އެކުވެނި ސްޕޯޓްސް ކޮމްޕްލެކްސްގެ ވެލި ދަނޑުގައި ބޭއްވުނު މިރަސްމިއްޔާތު ޝަރަފުވެރި ކޮއްދީފައިވަނީ މިނިސްޓަރ އޮފް ޔޫތު އެންޑް ސްޕޯޓްސް އޮނަރަބަލް އަލްފާޟިލާ އިރުތިޝާމް އާދަމް، މާފަންނު ދެކުނު ދާއިރާގެ މެމްބަރު އޮނަރަބަލް އަބުދުﷲ ރިފާއު އަދި އެމް.އެން.ޔޫ ޗާންސިލާރ ޑރ. މުހައްމަދު ލަތީފެވެ. އަދި އެމް.އެން.ޔޫ ގެ ”ޑީން އޮފް ސްޑޫޑެންޓްސް“ ނާދިޔާ އަހްމަދު އާއި އެމް.ޕީ.އެލްގެ ޗެއާމަން އަލީ ރިފާއުގެ އިތުރުން ކޮލެޖްތަކުގެ އިސްބޭފުޅުންވެސް މިރަސްމިއްޔާތުގައި ބައިވެރިވިއެވެ.\nރަސްމިއްޔާތުގައި ވާހަކަދައްކަމުން މާފަންނު ދެކުނު ދާއިރާގެ މެމްބަރު ވަނީ މަތީ ތަޢުލީމު ހާސިލް ކުރަމުން އަންނަ ޒުވާނުންނަށް އުފާވެރި ޚަބަރުތަކެއް ދެއްވާފައެވެ. އެގޮތުން ކުރިއަށް އޮތްތަނުގައި ކޮލެޖް ޔުނިވަރސިޓީ ތަކުގެ މެދުގައި ފުޓްސަލް މުބާރާތުގެ އިތުރުން ފުޓުބޯޅަ މުބާރާތެއްވެސް ބޭއްވޭނެކަމުގެ ޔަޤީންކަން ދެއްވިއެވެ. އޭގެ އިތުރުން ފުޓްސަލްފަދަ މުބާރާތްތައް ފަރިތަކުރާނެ ދަނޑެއް ލިބުމުގެ ދަތިކަމަށްވެސް ހައްލެއް ގެނެސްދިނުމުގެ ބޭނުމުގައި ކޮލެޖް ޔުނިވަރސިޓީ ދަރިވަރުންނަށް ޙާއްސަ ދަނޑެއް މާލެއިން ނުވަތަ ހުޅުމާލެއިން ހޯދައިދޭނެ ކަމުގެ އުފާވެރި ޚަބަރުވެސް ދެއްވިއެވެ. އަދި ދަރިވަރުންނަށް ކުރިމަތި ވަމުންދާ ދަތިތަކަށް ޙައްލު ހޯދައިދެއްވާނެކަމުގެ ވާހަކަ ޔޫތު އެންޑް ސްޕޯޓްސް މިނިސްޓަރ ވިދާޅުވިއެވެ.\nމިނިސްޓަރ ރޭގެ ރަސްމިއްޔާތުގައި ވާހަކަފުޅު ދައްކަވަނީ | ފޮޓޯ: އެމް.އެން.ޔޫ.އެސް.ޔޫ\nރަސްމިއަޔާތަށްފަހު4މެޗެއް ރޭ ކުޅެވިގެން ދިޔައެވެ. އެގޮތުން އަންހެން ޑިވިޝަންއިން އެސް.އެން އަދި އެފް.އެޗް.ޓީ.އެސް ބައްދަލުކުރި މެޗު ނިމިގެންދިޔައީ އެއްވެސް ޓީމަކަށް ގޯލެއް ނުޖެހި 0-0 ގެ ނަތިޖާއިންނެވެ. މި މެޗުގެ އެންމެ މޮޅު ކުޚުންތެރިއަކަށް ހޮވިފައިވަނީ އެފް.އެޗް.ޓީ.އެސްގެ ޖާރޒީ ނަންބަރ 12 މަރިޔަމް މާޔާއެވެ. ފިރިހެން ޑިވިޝަންއިން ސީ.އެފް.އެސް އަދި ސައިރިކްސް ކޮލެޖު ކުޅުނުއިރު 0-4 ގެ ނަތީޖާއަކުން ސައިރިކްސް ވަނީ މޮޅުވެފައެވެ. މި މެޗުގައި އެންމެ މޮޅު ކުޅުމެއް ދައްކާ “ މޭން އޮފް ދަ މެޗު“ ހާސިލް ކޮއްފައިވަނީ ސައިރިކްސް ކޮލެޖުގެ ޖާރޒީ ނަންބަރ4އަލީ އިފުރާދުއެވެ.\nއެމް.އެން.ޔޫ.ބީ.އެސް އަދި އެމް.ބީ.އެސް ކޮލެޖުގެ މެދުގައި ވާދަވެރި ކުޅުމެއް ކުޅުމަށްފަހު މެޗު ނިމިގެންދިޔައީ 3-3 ގެ ނަތީޖާއިންނެވެ. މިމެޗުގައި އެންމެ މޮޅުކުޅުމެއް ދެއްކީ އެމް.އެން.ޔޫ.ބީ.އެސްގެ ޖާރޒީ ނަންބަރު3ހަސަން ޒާހިދުއެވެ. އަދި އެފް.އެޗް.ޓީ.އެސް އާއި ވިލާ ކޮލެޖު ވާދަކޮށް 2-3 ގެ ނަތީޖާއަކުން ކުރި ހޯދާފައިވަނީ ވިލާ ކޮލެޖެވެ. ވިލާ ކޮލެޖުގެ ޖާރޒީ ނަންބަރ3އިބުރާހިމް ނަދާދްއަށް ވަނީ މިމެޗުގެ ”މޭން އޮފް ދަ މެޗު“ ލިބިފައެވެ.\nއެދުވަހު ހެދުނުވެސް4މެޗެއް ވަނީ ކުޅެފައެވެ. އޭގެތެރެއިން އަންހެން ޑިވިޝަން އިން އެމް.އެން.ޔޫ.ބީ.އެސް އަދި އެމް.އައި ކޮލެޖް ކުޅުނުއިރު 3-1 ގެ ނަތީޖާއިން އެމް.އެން.ޔޫ.ބީ.އެސް މެޗު ކާމިޔާބުކުރިއެވެ. މިމެޗުގެ އެންމެ މޮޅު ކުޅުންތެރިއަކަށް ހޮވިފައިވަނީ އެމް.އެން.ޔޫ.ބީ.އެސްގެ ޖާރޒީ ނަންބަރ5ލަމްހާ އެވެ. ކްލިކް ކޮލެޖް އަދި އެވިޑް ކޮލެޖް ބައްދަލުކުރި މެޗުން 8-0 ނަތީޖާއަކުން ކްލިކް ކޮލެޖްވަނީ މޮޅުވެފައެވެ. މި މެޗުގެ “ ކުއީން އޮފް ދަ މެޗް“ ލިބިފައިވަނީ ކްލިކް ކޮލެޖުގެ ޖާރޒީ ނަންބަރ6ފަރާ އަހުމަދަށެވެ.\nފިރިހެން ޑިވިޝަންގެ ފްލިސް އަދި އެވިޑް ކޮލެޖު ކުޅުނުއިރު އެވިޑް ކޮލެޖު 2-3 ގެ ނަތީޖާއިން ވަނީ ކުރިހޯދާފައެވެ. އެންމެ މޮޅު ކުޅުމެއް މިމެޗުގައި ދައްކާފައިވަނީ ފްލިސްގެ ޖާރޒީ ނަންބަރ7އަބުދުﷲ ޖައިލަމްއެވެ. އަދި ކްލިކް ކޮލެޖާއި އެމް.އައި ކޮލެޖު ބައްދަލުކޮށް 0-3 ގެ ނަތީޖާއިން އެމް.އައި ކޮލެޖު ކުރިހޯދާފައިވެއެވެ. މި މެޗުގެ އެންމެ މޮޅު ކުޅުންތެރިއަކަށް ހޮވިފައިވަނީ އެމް.އައި ކޮލެޖުގެ ޖާރޒީ ނަންބަރ 10 އަކްމަލް މުހައްމަދެވެ.\nއެމް.އެން.ޔޫ.އެސް.ޔޫ އުފެދުނުފަހުން ކޮންމެ އަހަރަކުވެސް ބާއްވާ މި މުބާރާތުގެ ޓައިޓްލް ސްޕޮންސަރަކީ ”ދިރާގު“ އެވެ. މުބާރާތުގެ ރަސްމީ މީޑިއާ ޕާޓްނަރ އަކީ އެމް.އެން.ޔޫ.އެސް.ޔޫގެ ރަސްމީ މީޑިއާ ޕާޓްނަރ ”ސަން މީޑިއާ ގްރޫޕް“އެވެ. ކޯ-ސްޕޮންސަރުންނަކީ ”ހައުސިންގ ޑިވެލޮޕްމަންޓް ކޯޕަރޭޝަން (އެޗް.ޑީ.ސީ)“ އާއި ”މޯލްޑިވްސް ޕޯޓްސް ލިމިޓެޑް (އެމް.ޕީ.އެލް)“ގެ އިތުރުން ”މޯލްޑިވްސް އެއަރޕޯޓްސް ކޮމްޕެނީ ލިމިޓެޑް (އެމް.އޭ.ސީ.އެލް)“ އެވެ. މީގެ އިތުރުން ޕާޓްނަރުންގެ ގޮތުގައި ”ލިޓަސް އޮޓޯމޮބައިލްސް“، ”މޯލްޑިވްސް ސްޕޯޓްސް ކޯޕަރޭޝަން“، ”ފިއުލް ސަޕްލައި މޯލްޑިވްސް (އެފް.އެސް.އެމް)“، ”މޯލްޑިވް ގޭސް“، ”އެމް.ޓީ.ސީ.ސީ“، ”އެލައިޑް އިންޝުއަރެންސް ކޮމްޕެނީ“، ”އެމް.ޑަބްލިއު.އެސް.ސީ“، ”ވެމްކޯ“ އަދި ”މޯލްޑިވިއަން“ ހިމެނެއެވެ. މުބާރާތުގެ ޕްރިންޓިންގ ޕާޓްނަރަކީ ”ޕްރިންޓްލެބް“ އެވެ\nލިޔުނީ: ފާތިމަތު ޒަހްރާ (އެމް.އެން.ޔޫ.އެސް.ޔޫ މީޑީއާ ޓީމް)


Loangey: Umurah belumeh neh, Amilla masakkathakee kaamiyaabee ge sirru! - Vaguthu\nއަދަދުތައް މަދުވެއްޖެ، މައްސަލަތައް މަދެއް ނޫން! - 14 ގަޑިއިރު ކުރިން\nލޯންގޭ: އުމުރަށް ބެލުމެއް ނެތް، އަމިއްލަ މަސައްކަތަކީ ކާމިޔާބީގެ ސިއްރު!\nރޭ ކުޅުނު ފައިނަލްގެ ތެރެއިން ---\nރާއްޖޭގެ ވޮލީބޯޅަ ދުތް އެންމެ ކާމިޔާބު އެއް ކުޅުންތެރިޔާއެވެ. ހާއްސަކޮށް ފައިނަލްތަކުގައި ދެވަނައެއް ނެތް ލީޑަރެކެވެ. ސިފައިންގެ ކްލަބުން އެސޯސިއޭޝަން ކަޕް ރޭ ކާމިޔާބުކުރި އިރު، މުބާރާތުގެ މޮޅު ކުޅުންތެރިޔަކީ އަނެއްކާވެސް ސިފައިންގެ ކެޕްޓަން އަހުމަދު އަބްދުލްކަރީމް (ލޯންގޭ)އެވެ.\nރޭގެ ފައިނަލް މެޗުގައި ލޯންގޭގެ ކުޅުން ހާއްސަކޮށް ފާހަގަކޮށްލެވުނު އިރު، މެޗުގައި އޭނާއަށްވެސް އުނދަގޫތަކަކާ ކުރިމަތިވިއެވެ. މުބާރާތް އިއުލާން ކުރިލަތް ލަސްވުމުން ޓީމަށް ފަރިތަކުރުމަށް ލިބުނު ދުވަސްތައް މަދުކަން ކޯޗު މުމްތާޒުވެސް ފާހަގަކުރި އިރު، ރޭގެ މެޗު ފުރިހަމަ ކުރުމަށް ލޯންގޭ ދެއްކި ހިތްވަރަކީ ތަފާތު ހިތްވަރެކެވެ.\nއަކުނިވަޔަށް ދެމުމާ ކުރިމަތިލަމުންވެސް މެޗުގެ ފަހު ދެ ސެޓުގައި ލޯންގޭ ނެރުނު ރޫހު ފާހަގަކޮށްލެވުނު އިރު، ޒުވާނުންގެ މަރުކަޒުގެ އެތެރޭ ކޯޓު ގުގުމަމުންދިޔަ ސިފައިންގެ ސަޕޯޓަރުންވެސް ވަނީ ލޯންގޭގެ ހިތްވަރަށް ސެލިއުޓް ކޮށްފައެވެ. ހާއްސަކޮށް ފަހު ދެ ސެޓުގައި ސަޕޯޓަރުން އެއް ރާގަކަށް އަޑު އުފުލަމުން ދިޔައީ "ލޯންގޭ.. ލޯންގޭ" މިހެން ކިޔަމުންނެވެ.\nމުބާރާތަށް ތައްޔާރުވާން މަދު ދުވަސްކޮޅެއް ލިބުނު ނަމަވެސް، އުމުރުން 32 އަހަރުގެ ލޯންގޭ ފެނުނީ ޒުވާން ކުޅުންތެރިންނާ އެއްވަރެއްގެ ފިޓްނަސް ލެވެލްއެއް ގައެވެ. ހާއްސަކޮށް މުޅި މުބާރާތުގައި އޭނާ ވަނީ އެއް ލެވެލްއެއްގައި ކުޅުން ހިފަހައްޓާފައެވެ. ރޭގެ މެޗު ނިމުމާއެކު އަކުނިވަޔަށް ދަމައިގަނެގެން ކޯޓު މައްޗަށް ވެއްޓުނު ލޯންގޭ ބުނީ އޭނާގެ އުމުރުގައި ފިޓްކޮށް ހުރުމަށް ބޭނުން ވަނީ އަމިއްލަ ހިތްވަރު ކަމަށެވެ.\n"ކޮންމެ މީހަކުވެސް އަމިއްލައަށް މަސައްކަތްކޮށްފިއްޔާ ކާމިޔާބުވާނެ. އަޅުގަނޑު މަސައްކަތް ކުރަނީ މީހަކު ބުނީމަ މަސައްކަތްކުރާ އުސޫލަކުން ނޫން. އަބަދުވެސް އަޅުގަނޑު އެއް މުބާރާތް ނިމުނީމަ އަނެއް މުބާރާތަށް ތައްޔާރުވުމަށް. ޖިމް ހެދުމާއި ފިޒިކަލް ހެދުމާ ކަންތައްތައް ކުރިއަށްގެންދަން. މިހާރު މީހެއްގެ ފަހަތުން ނުނިކުމެ އަމިއްލަ އަށް މަސައްކަތްކުރީމަ މިތަން މި ފެންނަނީ. އެ ގޮތަށް އަޅުގަނޑު މަސައްކަތްކުރަނީ،" ލޯންގޭ ބުންޏެވެ.\nލޯންގޭ ބުނީ ސިފައިންގެ ތަފާތަކީ ކުޅިވަރުގެ، އެކުވެރިކަމުގެ ރޫހު ކަމަށާއި، ފައިނަލްތަކުގައި ފެންނަނީ ސިފައިން ވަންތަ ރޫހު ކަމަށެވެ.\n"ޕޮލިސް ޓީމޭ ބުންޏަސް އެއޮތީ ޕޮލިސް ޓީމެއް ނޫން. އަސްލު ހުސް ސިވިލް މީހުން ކަންނޭނގެ ކުޅެން ތިބީ. އަނެއްހެން ބަލަންޏާ މިދިޔަ އަހަރުގެ ސީލައިފް ޓީމު އެއްކޮށް ކަހަލަ ގޮތަކަށް ޓީމުގައި އެތިބީ. އެހެންވީމަ ނީންނާނެ ޕޮލިސްވަންތަ ރޫހެއް. އަޅުގަނޑުމެންގެ އޮންނާނެ ސިފައިން ވަންތަ ރޫހު. ކުޅުންތެރިންނަކީ ވެސް ސިފައިންވީމަ އެތެރެހަށިން ވެސް އެ ހިތްވަރު ނެރެގެން ކުޅުނީމަ މޮޅުވީ،" ލޯންގޭ ބުންޏެވެ.\nލޯންގޭ ފާހަގަކުރީ މުބާރާތުގެ މޮޅު ކުޅުންތެރިޔާގެ މަގާމު ލިބުމަކީ އޭނާއަށް ލިބުނު ބޮޑު އުފަލެއް ކަމަށާއި، އެހެން ނަމަވެސް އަބަދުވެސް މަސައްކަތް ކުރަނީ ޓީމު މޮޅު ކޮށްދިނުމަށް ކަމަށެވެ. "ޓީމަށް މޮޅަށް ކުޅުނީމަ މޮޅު ކުޅުންތެރިޔާ ލިބޭނީވެސް،" ލޯންގޭ ބުންޏެވެ.\nމިއަހަރުގެ މުބާރާތް އިއުލާން ކުރުމަށްފަހު މާ ގިނަ ދުވަސްތަކެއް ފަރިތަކުރުމަށް ނުލިބޭ އިރު، އެއްވެސް ކްލަބަކަށް އެކަށީގެންވާ ދުވަހެއް ނުލިބުނެވެ. ލީގު ކެންސަލް ކޮށްފައިވާ އިރު، މިފަހަރު ވީއެމްއިން ވޮލީ ލީގު ޝެޑިއުލް އަވަސް އަރުވާލުމުން އެކަމަށް ގިނަ ބައެއްގެ ފާޑު ކިޔުންވެސް އަމާޒުވެފައިވެއެވެ.\nލޯންގޭވެސް ބުނެފައި ވަނީ ފަރިތަކުރުންތަކާ ނުލާ މުބާރާތް ފަށަން ޖެހުމުން، ކުރީކޮޅުގެ މެޗުތަކުގައި ޓީމުގެ ކުޅުން ދައްކަން އުނދަގޫވި ކަމަށާއި، ކުރިއަށް އޮތް ތަނުގައި ދާނީ ރަނގަޅުވަމުން ކަމަށެވެ.\nމިދިޔަ އަހަރުގެ ގައުމީ މުބާރާތުގެ ފައިނަލްގައި ސިފައިން ވަރުގަދަ މޯލްޑިވިއަން ހުއްޓުވި އިރު، އެ މެޗުގައިވެސް ސިފައިންގެ ހީރޯއަކީ ލޯންގޭއެވެ. އޭނާ ވަނީ އެ ފޯމާއެކު މިއަހަރު އިންޓަ ރެސޯޓް ވޮލީ މުބާރާތްވެސް ބަނޑޮހާއެކު ކާމިޔާބުކޮށް، އަނެއްކާވެސް ފެންވަރު ދައްކާލާފައެވެ.\nޑީވީބީއޭއަށް ކުރިމަތިވެފައިވާ ދަތިތައް މާލޭ މޭޔަރާއި ހިއްސާކޮށްފި\nއދ.ދިއްދޫ ވޮލީ ކޯޓުގެ މަސައްކަތް ނިންމާލައިފި\nވޮލީ އެސޯސިއޭޝަނުގެ އިންތިޚާބަށް ކުރިމަތިލުމުގެ ފުރުސަތު ހުޅުވާލައިފި


Dhuhvanvee Bicycle, Varah Faidhaa Bodu - Vaguthu\nދުއްވަންވީ ބައިސްކަލު، ވަރަށް ފައިދާ ބޮޑު\nކުރިޔާ އަޅާ ބަލާއިރު، ދިވެހި މުޖުތަމައުގައި ބައިސްކަލުގެ ނިސްބަތް މިވަނީ މަދުވެފައެވެ. ސައިކަލާއި ކާރުތައް ބައިސްކަލުގެ ބާރު ފުރޮޅުގައި ބުރަކި ޖެހިއިރު، ބައިސްކަލު ދުއްވުމަކީ ދަށް ކަމެއް ކަމަށް މިއަދުގެ މުޖުތަމައު މިވަނީ ދެކެން ފަށާފައެވެ. މިއަދުގެ ދިވެހި މުޖުތަމައު ދެކޭ ގޮތުގައި ބައިސްކަލު މިއީ ހަމައެކަނި ބިދޭސީން ދުއްވަން ހުރި އެއްޗެކެވެ. އެހެންނަމަވެސް ބައިސްކަލުން ސިއްޙަތަށް ލިބޭ ފައިދާ އެނގޭނަމަ ތިގެން ގުޅޭ ސައިކަލުގަނޑު އެއްލާލާނެއެވެ.\nބައިސްކަލުން ލިބޭ ފައިދާތަށް\nބަރުދަން އެއްވަރެއްގައި ހިފެހެއްޓުން\nއާދަޔާ ޚިލާފަށް ފަލަވުމުގެ މައްސަލައަކީ މިއަދު ދިވެހި މުޖުތަމައުގައި ވެސް ބޮޑު މައްސަލައެކެވެ. ކައިގެން ކާރުކޮޅާއި އޮފީހަށް ގޮސްލާފައި އައީމާ ވާނީސްވެސް އެހެންތާއެވެ. ބައިސްކަލުގެ ސަބަބުން ތިމާގެ ބަރުދަން އިތުރަށް ބަރުވިޔަ ނުދީ ހިފަހައްޓާލަދެއެވެ. އަދި ބައެއް ފަހަރު މީހާ ހިއްކާލަދޭ ކަމަކަށްވެސް ބައިސްކަލު ދުއްވުން ވެގެންދެއެވެ. ދިރާސާ ކުރައްވާ ފަރާތްތަކުން ވިދާޅުވާ ގޮތުގައި އެއް ހަފްތާ ދުވަހު ކަސްރަތު ކުރުމުން ހަށިގަނޑުން އަންދާލަދޭ ކެލޮރީސްއަށްވުރެ އެއްގަޑިއިރު ބައިސްކަލު ދުއްވުމުން ހަށިގަނޑުން އަންދާލަދޭ ކެލޮރީސްގެ އަދަދު ގިނައެވެ.\nހިތުގެ ބަލިތަކުން ދުރުކޮށްދިނުން\nބައިސްކަލު ދުއްވުމަކީ ސުޓްރޯކް، ލޭ މައްޗަށް ދިއުން އަދި ހާޓް އެޓޭކްތަކުން ދުރުކޮށްދޭ ކަމެކެވެ. ކަސްރަތު ކުރުމުގެ ސަބަބުން ހިތުގެ މަސްގަނޑު ވަރުގަދަކޮށްދެއެވެ. އަދި މިކަން ހަށިގަނޑުގެ ގުނަވަންތަކަށް ލޭފޮނުވާ ދިނުމަށް އެހީތެރިވެދެއެވެ. އަދި ހަމަ އެހެންމެ، ލޭގެ ތެރޭގައި ހިމެނޭ ފެޓްސް އަންދާލަދީ ބައިސްކަލު ދުއްވުމުގެ ސަބަބުން ހިތުގެ ބަލިތަކުން ދުރުކޮށްދެއެވެ.\nދިރާސާތަކުން ދައްކާގޮތުގައި ބައިސްކަލު ދުއްވާ މީހުން އުރަމަތީގެ ކެންސަރާއި ގޮހޮރުގެ ކެންސަރު ޖެހުމުގެ ފުރުސަތު ކުޑައެވެ.


28/09/2011 – DhiSalafiyyah\nإن شاء الله ކިއުމުގެ މުހިއްމުކަން\nކުޑަކުޑަ ޝަހަރެއްގައި ހުކުރު ދުވަހުގެ ޚުތުބާގައި ކަމެއްކުރަން ގަސްތުކުރާއިރު إن شاء الله (ﷲ ގެ އިރާދަފުޅުން) ކިއުމުގެ މުހިއްމުކަމާއި ބެހޭގޮތުން އަލިއެޅުއްވިއެވެ. އޭގެ ދުވަސްކޮޅެއް ފަހުން އެދުވަހުގެ ޙުތުބާ އަޑުއެހުމަށް ހުރި ޒުވާނަކު ގެރިއެއް ގަތުމަށް ގަސްތުކޮށް ބާޒާރު މައްޗަށް ނިކުތެވެ. މަގުމަތިން އެކުވެރިއަކާ ދިމާވެ, އެ ޒުވާނާ ދަނީ ކޮންތަނަކަށްހޭ އެ އެކުވެރިޔާ ސުވާލު ކުރިއެވެ. އެވަގުތު ތިމަންނާ މިދަނީ ބަކަރިއެއް ގަތުމަށް ކަމަށް އެޒުވާނާ ބުންޏެވެ.އެކަމަކު އެޒުވާނާ إن شاء الله ނުކިޔައެވެ. އެވަގުތު އެ އެކުވެރިޔާ ޚުތުބާގެ…\n28/09/2011 އަދަބާއި އަޚްލާޤު, އިބުރަތްތެރި ވާހަކައަލް އުޚްތު ބިންތު ޢަބްދިﷲ\nދަރީން ތަރުބިއްޔަތު ކުރުން…3\n1. ރަނގަޅު އިސްލާމީ ނަމެއްކިޔުން. ރަނގަޅު އިސްލާމީ ނަމެއް ކިޔުމުގައި ކޮންމެހެން އެންމެ ކުރު ނަން ނުވަތަ މުޖުތަމަޢުގައި އެންމެ މަދު ނަން ކިޔުމަކީ އެދެވިގެންވާކަމެއް ނޫނެވެ. އަޅުގަނޑުމެންގެ މުޖުތަމަޢަށް ނަޒަރެއް ހިންގާލައިފި ކަމުގައިވަނީނަމަ އަޅުގަނޑުމެންނަށް ފެނިގެންދަނީ ނަން ކިޔުމުގައި ތަފާތު އުޞޫލުތައް އެކި ބޭފުޅުން ގެންގުޅުއްވާތަނެވެ. ނަން ދިނުމުގެ ޝަރުޠުތަކުގެ ތެރޭގައި ދެ އަކުރުން ކިޔޭ ނަމެއް، ނުވަތަ މަންމަގެ ނަމުން އަކުރަކާއި ބައްޕަގެ ނަމުން އަކުރަކާއި ކޮންމެވެސް އެހެން ނަމަކުން އަކުރެއް، ނުވަތަ މުޖުތަމަޢުގައި…\n28/09/2011 އަޚްލާޤް, ދީންއަލް އަޚް މުޙައްމަދު ނިހާދު ޖަމާލު\nތިބާގެ ދުޢާއަކީ މުސްތަޖާބު ދުޢާއަކަށް ހަދަންބޭނުންނަމަ..3\nލޮބުވެތި އަޚާއެވެ! ލޮބުވެތި އުޚްތާއެވެ! ތިބާގެ ދުޢާއަކީ މުސްތަޖާބު ދުޢާއަކަށް ހަދަން ބޭނުންކަމުގައިވަނީނަމަ : – 6. ދުޢާކުރާއިރު ތިބާގެ ހިތް ޙާޟިރުކުރާށެވެ. އަދި ތިބާ ކުރާދުޢާގެ މާނައާމެދު ވިސްނާށެވެ. ތިބާ، ދުޢާ ތިޔަކުރަނީ ޢާލަމްތަކުގެ ވެރި އިލާހަށްކަން ހިތްމައްޗަށް ގެނެސްގަންނާށެވެ. 7. ދުޢާކުރުމުގައި ހައްދުފަހަނަޅައި ނުދާށެވެ. ތިބާއަށް އެކަށީގެންނުވާ ކަމަކަށް އެދި ދެންނެވުމާއި، ﷲ ތަޢާލާ ދެއްވާފައިވާ ޚަބަރަކާއި ޚިލާފަށް ކަންތައްވެގެން ދިއުމަށް އެދި ދުޢާ ކުރުމާއި، ޙަރާމްކަމަކަށް މަގުފަހިކޮށްދެއްވެވުން އެދި ދުޢާކުރުމާއި، އެއިލާހުގެ…\n28/09/2011 އެހެނިހެންއައްޝައިޚް މުޙައްމަދު ޝަމްޢޫން\n28/09/2011 ޢަޤީދާއާއި ފިރުޤާތައް, މުހިއްމު ލިޔުންތައްއައްޝައިޚު ޝަފީޢު ޢަބްދުﷲ\nސުންނަތް ޖަމާޢަތުގެ އަހުލުވެރިންގެ ޢަޤީދާގައި ޞަޙާބީން\nމިއުއްމަތަށް އައި އެންމެ ހެޔޮވެގެންވާ ބޭކަލުންނަކީ، ރަސޫލުﷲ ޞައްލަﷲ ޢަލައިހި ވަސައްލަމަގެ ޞަޙާބީން ކަމާމެދަކު ޝައްކެއްނެތެވެ. ﷲ ސުބުޙާނަހޫ ވަތަޢާލާ ވަނީ، މިއުއްމަތުގެ އެހެން ހުރިހާ އެންމެންގެ މައްޗަށް އެ ބޭކަލުން މަތިވެރިކުރައްވާފައެވެ. އެއީ އޭގެފަހުން ދުވަހަކުވެސް ނާންނާނެ ފަދަ މަތިވެރި، ޤަދަރު ލިބިގެންވާ ބައެކެވެ. ﷲ ސުބުޙާނަހޫ ވަތަޢާލާ ވަނީ އެބޭކަލުންނަށް ދުޢާކުރުމާއި، އެބޭކަލުންނާމެދު ހެޔޮކޮށް ހީކުރުމާއި، އެބޭކަލުންގެ އަބުރާ ޢިއްޒަތް ދިފާޢުކުރުން ދީނީކަމެއްގެ ގޮތުގައި ލައްވާފައެވެ. ސުންނަތް ޖަމާޢަތުގެ އަހުލުވެރިން (أهل السنة والجماعة) ދަންނައެވެ. އެބައިމީހުންނަކީ…\n28/09/20113- ޢަޤީދާއާއި ފިރުޤާތައް, ފޮތްތައްދިސަލަފިއްޔާ\n1- ހެޔޮލަފާ ޞާލިޙް މަންމައެއް ކުއްޖާއަށް ހޯދައިދިނުން (ކުއްޖާ އުފަންވުމުގެ ކުރިން) 2- ކުއްޖާ އުފަންވުމާއެކު ކަދުރު ފަދަ ފޮނި އެއްޗަކުން ތަޙްނީކުކުރުން (ސުންނަތެއް) 3- ކުއްޖާއަށް އިސްލާމީ ރިވެތި ނަމެއް ކިޔުން، މިސާލަކަށް: ޢަބްދުﷲ ނުވަތަ ޢަބްދުއްރަޙްމާން 4- ކުއްޖާގެ ޢުމުރުން7ވަނަ ދުވަހު އެކުއްޖާގެ ބޯ ބޭލުމާއި ބޮލުގެ އިސްތަށީގެ ބަރުދަނަށް ޞަދާޤާތްކުރުން (ސުންނަތެއް) 5- ޢަޤީޤާ ކަތިލުން (މުސްތަޙައްބުކަމެއް) 6- ޚިތާނުކުރުން 7- ކުއްޖާއަށް އިސްލާމީ ތަޢުލީމު ދިނުމާއި އިސްލާމީ ތަރުބިއްޔަތު…\n28/09/2011 ފިޤުހާއި އޭގެ ޢިލްމުތައް, ދީންއައްޝައިޚު މުޙައްމަދު ޝާފިޢު ބިން ޢަބްދިލްޣަފޫރު\nމިމައްސަލައަކީ ( އެބަހީ: ޝަރުޢީ ބައްޕައެއްނުވާ ދަރިން ސުވަރުގެ ވަންނާނެތޯ؟ ) މިއީ އަޞްޙާބު ބޭކަލުންގެ ޒަމާނުގައިވެސް ބަހުޘް ކުރެވިފައިވާ މައްސަލައެކެވެ. މިކަމާމެދު ބަހުޘްކުރެވެން މެދުވެރިވި މައިގަނޑު ސަބަބަކީ، މިކަމާބެހޭގޮތުން ރިވާޔަތްތަކެއް އައިސްފައިވުމެވެ\nފަތިސް ނަމާދުކުރުމުގައި ދެމިތިބޭ މީހުން – ފުރަތަމަ ބައި\nالحمد لله وصلى الله على نبيِّنا محمدٍ وعلى آله وصحبه وبعد: އެއީ ކާމިޔާބު ލިބިގެންވާ ބައެކެވެ. އެއީ މޫނުތައް އަލިވެގެންވާ ބައެކެވެ. އެމީހުންގެ ނިތްކުރިތަކުގެ ވިދުން ގަދަ ވެގެންވާ ބައެކެވެ. އެއީ އެމީހުންގެ ވަގުތު ތަކުގައި ބަރަކާތް ލެއްވިގެންވާ ބައެކެވެ. ތިބާއަކީ އެމީހުންގެ ތެރެއިންވާ މީހެއް ނަމަ، އެމަތިވެރި ނިޢުމަތަށް، ﷲއަށް ޙަމްދު ކުރާށެވެ. އަދި ތިބާއަކީ އެމީހުންގެ ތެރެއިންވާ މީހެއް ނޫންނަމަ، ދުޢާއަކީ ﷲ ސުބުޙާނަހޫ ވަތަޢާލާ ތިބާ އެމީހުންގެ ތެރެއިން…\n28/09/2011 އެހެނިހެންއައްޝައިޚު އަޙްމަދު ނާޒިޙް


Bidheyseen ge massala hallu kuran, Umar ge verikameh gai harukashi siyaasatheh | Mihaaru\nފެބްރުއަރީ 16، 2017: އުމަރު ނަސީރު އޭނާގެ އޮފީހުގައި "މިހާރު" އަށް އިންޓަވިއު ދެއްވަނީ---ފައިލް ފޮޓޯ\nބިދޭސީންގެ މައްސަލަ ހައްލުކުރަން، އުމަރުގެ ވެރިކަމެއްގައި ހަރުކަށި ފިޔަވަޅުތަކެއް\n02 ޖޫން 2018 - 17:26 161 comments\nމި އަހަރުގެ ސެޕްޓެމްބަރު މަހު އޮންނަ ރިޔާސީ އިންތިޚާބަށް އަމިއްލަ ގޮތުން ވާދަކުރައްވާނެ ކަން އިއުލާން ކުރައްވާފައިވާ އުމަރު ވިދާޅުވީ، ގަވާއިދާ ޚިލާފަށް އުޅޭ 40،000 އަށް ވުރެ ގިނަ ބިދޭސީން އޭނާގެ ވެރިކަމެއްގައި އަލުން ރަޖިސްޓަރީ ވުމުގެ ފުރުސަތު ދޭނެ ކަމަށެވެ. އަދި އެ ބުރުގައި ރަޖިސްޓަރީ ނުކުރާ ހުރިހާ ބިދޭސީން އަނބުރާ ފޮނުވާލާނެ ކަމަށް ވިދާޅުވި އެވެ.\nއޭނާ ވިދާޅުވީ، ގަވާއިދާ ޚިލާފަށް ބިދޭސީން ހިންގާ ހުރިހާ ވިޔަފާރި އަކާއި ގުރޫޕް މަސައްކަތްތައް ހުއްޓުވައި އަނބުރާ ދިވެހިންނަށް ހޯދައި ދޭނެ ކަމަށެވެ.\n"މިހާ ގިނަ އަދަދެއްގެ ބިދޭސީން ރާއްޖޭގައި ގަވާއިދާ ޚިލާފަށް ތިބި ތިބުމަކީ ގައުމީ ސަލާމަތަށް ހުރި ނުރައްކަލެއް. މިކަން ހައްލު ނުކޮށް ލަސްކޮށްފި ނަމަ، މީގެ އަހަރުތަކެއް ފަހުން މިއީ ބޮޑު ނަސްލީ މައްސަލަ އަކަށް ބަދަލުވެގެން ހިނގައިދާނެ. ދިވެހި ނަސްލު އޮޅިގެން ހިނގައިދާނެ،" އުމަރު ދެއްވި ވީޑިއޯ މެސެޖެއްގައި ވިދާޅުވި އެވެ.\nބިދޭސީންގެ މައްސަލާގައި އުމަރުގެ ސިޔާސަތު:\n- ގަވާއިދާ ޚިލާފަށް އުޅޭ 40،000 އަށް ވުރެ ގިނަ ބިދޭސީން އަލުން ރަޖިސްޓަރީ ކުރަންޖެހޭ. އަލުން ރަޖިސްޓަރީ ނުކުރާ އެންމެން އަނބުރާ ފޮނުވާލާނެ.\n- ގަވާއިދާ ޚިލާފަށް ބިދޭސީން ހިންގާ ހުރިހާ ވިޔަފާރިއެއް ހުއްޓުވާނެ.\n- މާލެ، ހުޅުމާލެ، ވިލިމާލޭގައި އުޅޭ ބިދޭސީންނަށް ޚާއްސަ ޓައުނެއްގެ ގޮތުގައި ގުޅީފަޅު ހަދާނެ.\n- އިމިގްރޭޝަންގެ ހަމައެކަނި ދައުރަކީ ބިދޭސީންނަށް ވިސާ ދިނުމާއި ވިސާ ކެންސަލް ކުރުން. ބިދޭސީންނަށް ކޯޓާ ކަނޑައަޅައި ކޯޓާ ދޫކުރާނީ އިކޮނޮމިކް މިނިސްޓްރީން. ބިދޭސީން އެތެރެކުރުމުގެ ޒިންމާ ނަގާނީ ރެކްރޫޓިން އެޖެންސީތަކުން.\n- ބިދޭސީން ގެނައުން އޮންލައިން ސިސްޓަމަކަށް ބަދަލުކުރާނެ.\n- ބިދޭސީން ގެންނަން ސަރުކާރަށް ދައްކާ ޑިޕޮޒިޓް ފައިސާ، އެ ބިދޭސީ އަކު ފުރާތާ 72 ގަޑިއިރުގެ ތެރޭގައި އަނބުރާ ދޭނެ. ބިދޭސީންގެ ވިސާ ފީ އަށް ލިބޭ ފައިސާ ޚަރަދު ކުރާނީ ރާއްޖޭގެ އިންޑަސްޓްރީތަކަށް ބޭނުންވާ މީހުން ތަމްރީނު ކުރުމަށް.\n- ގަވާއިދާ ޚިލާފަށް އުޅޭ ބިދޭސީން ހޯދައި އަނބުރާ ފޮނުވާލުމަށްޓަކައި ފުލުހުންނާއި އިމިގްރޭޝަން އަދި މޯލްޑިވްސް ކަރެކްޝަނަލް ސާވިސް ހިމެނޭ ވަކި ޔުނިޓެއް އުފައްދާނެ. ގަވާއިދާ ޚިލާފށް އުޅޭ ބިދޭސީން ހޯދައި ފޮނުވާލުމުގެ މަސައްކަތް އުމަރުގެ ވެރިކަމުގެ ފުރަތަމަ 100 ދުވަހުގެ ތެރޭގައި ފަށާނެ.\n- އުމަރުގެ އަމާޒަކީ ބިދޭސީންގެ މައްސަލަތައް ތިން އަހަރުގެ ތެރޭގައި ހައްލުކުރުން.\nއުމަރު ވިދާޅުވި ގޮތުގައި، ރާއްޖޭގައި ހިންގާ މަސައްކަތްތަކަށް ކޮންމެހެން ގެންނަން ޖެހޭ ބިދޭސީންނަށް އޭނާގެ ވެރިކަމެއްގައި އެެއްވެސް ހުރަހެއް ނޯންނާނެ އެވެ.\n"އެކަމަކު، ގެނެވޭ ބިދޭސީންނަކީ މަސައްކަތް ކޮށް ނިންމާފައި އެނބުރި އެ މީހުންގެ ގައުމަށް ދާންޖެހޭ ބައެއް ކަން އަޅުގަނޑު ކަށަވަރު ކުރާނަން. އަދި ގަވާއިދާ ޚިލާފަށް ރާއްޖޭގައި އެ މީހުންނަށް ނޫޅެވޭނެ ކަން ވެސް އަޅުގަނޑު ކަށަވަރު ކުރާނަން،" އުމަރު ވިދާޅުވި އެވެ.\nއޭނާ ވިދާޅުވީ، އެންމެ ގިނަ ބިދޭސީން އުޅެނީ މާލެ އާއި ހުޅުމާލެ އަދި ވިލިމާލޭގައި ކަމަށް ވާއިރު، އެ މީހުންނަށް ޚާއްސަ ޓައުނެއްގެ ގޮތުގައި ގުޅީފަޅު ހަދާނެ ކަމަށެވެ. އޭގެ ބޭނުމަކީ ބިދޭސީން މާލެ އަށް ތޮއްޖެހޭ މައްސަލަ އަށް ހައްލެއް ހޯދުން ކަމަށް އުމަރު ވިދާޅުވި އެވެ.\nބިދޭސީންނާ ގުޅޭ ގޮތުން އުމަރު ނެރުއްވި ސިޔާސަތުގައި އިމިގްރޭޝަނަށް ވެސް ފޯކަސް ކުރައްވާފައިވެ އެވެ. އެގޮތުން އިމިގްރޭޝަންގެ ދައުރަކީ ހަމައެކަނި ވިސާ ދިނުމާއި ވިސާ ކެންސަލް ކުރުމަށް ހެދުމަށް އުމަރު ވަނީ ނިންމަވައިފަ އެވެ. އުމަރުގެ ވެރިކަމެއްގައި ބިދޭސީންނަށް ކޯޓާ ކަނޑައެޅުމާއި ކޯޓާ ދޫކުރުމުގެ ޒިންމާ ނަގާނީ އިކޮނޮމިކް މިނިސްޓްރީންނެވެ. ކޯޓާތަކަށް ބިދޭސީން އެތެރެކުރުމުގެ ޒިންމާ ނަގާނީ ރެކްރޫޓިން އެޖެންސީތަކުންނެވެ.\nއުމަރު ވިދާޅުވީ، ބިދޭސީން ގެންނަ ރެކްރޫޓިން އެޖެންސީތަކާއި ސްޕޮންސަރުން ވެސް ޒިންމާދާރު ކުރުވާނެ ކަމަށެވެ.\n"އަދި ނިޒާމުގެ ތެރޭގައި ހުރި ކޮރަޕްޝަނަށް މަގުފަހިވާ ކަންކަން ނައްތާލުމަށްޓަކައި މުޅި ނިޒާމް އޮންލައިން ނިޒާމަކަށް ބަދަލުކުރާނަން. ބިދޭސީން ގެނައުމަށް ސަރުކާރަށް ދައްކާ ޑިޕޮޒިޓް ފައިސާ ބިދޭސީ މީހާ ފުރާތާ 72 ގަޑިއިރުގެ ތެރޭގައި ސަރުކާރުން އަނބުރާ ދޭނެ. ބިދޭސީންގެ ވިސާ ފީ އަށް ލިބޭ ފައިސާ ޚަރަދު ކުރާނީ ރާއްޖޭގެ އިންޑަސްޓްރީތަކަށް ބޭނުންވާ މީހުން ތަމްރީނު ކުރުމަށް،" އުމަރު ވިދާޅުވި އެވެ.\nއުމަރުގެ ސިޔާސަތަކީ، ގަވާއިދާ ޚިލާފަށް އުޅޭ ބިދޭސީން ހޯދައި އަނބުރާ ފޮނުވާލުމަށްޓަކައި ފުލުހުންނާއި އިމިގްރޭޝަން އަދި މޯލްޑިވްސް ކަރެކްޝަނަލް ސާވިސް ހިމެނޭ ވަކި ޔުނިޓެއް އުފެއްދުމެވެ. އަދި އެ ބިދޭސީން ހޯދައި ފޮނުވާލުމުގެ މަސައްކަތް އުމަރުގެ ވެރިކަމުގެ ފުރަތަމަ 100 ދުވަހުގެ ތެރޭގައި ފަށާނެ ކަމަށް ވިދާޅުވި އެވެ.\nއުމަރުގެ އަމާޒަކީ ބިދޭސީންގެ މައްސަލަތައް ތިން އަހަރުގެ ތެރޭގައި ހައްލު ކުރުމެވެ.\n"ސާޅީސް ހާސް ބިދޭސީން ގަވާއިދާ ޚިލާފަށް ރާއްޖެ އަށް އެތެރެވީ، އިއްޔެ އަކު މިއަދަކު ނޫން. މިއީ ކޮރަޕްޝަން އެކުލެވޭ ވަރަށް ޒަމާންވީ މައްސަލައެއް. އަދި އެއްވެސް ސަރުކާރަކަށް ހަމަޖައްސައި ނުދެވުނު މައްސަލައެއް. މި މައްސަލަ އަޅުގަނޑު ހައްލު ކުރާނަން،" އުމަރު ވިދާޅުވި އެވެ.\nއިތުރު ލިޔުންތައް އުމަރު ނަސީރު ގަވާއިދާ ހިލާފަށް އުޅޭ ބިދޭސީން ބިދޭސީން އިމިގްރޭޝަން މޯލްޑިވްސް އިމިގްރޭޝަން


ސީއެޗްއެސްއީގައި 8 ބުރީގެ އައު ޢިމާރާތެއް ހަދަނީ ސީއެޗްއެސްއީގައި 8 ބުރީގެ އައު ޢިމާރާތެއް ހަދަނީ\nސީއެޗްއެސްއީގައި 8 ބުރީގެ އައު ޢިމާރާތެއް ހަދަނީ\nސީ.އެޗް.އެސް.އީގެ ދަރިވަރުންތަކެއް / ފޮޓޯ: ސީ.އެޗް.އެސް.އީ\nސެންޓަރ ފޯރ ހަޔަރ ސެކަންޑްރީ އެޑިއުކޭޝަން، ސީ.އެޗް.އެސް.އީގައި 8 ބުރީގެ ކްލާސްރޫމް ބްލޮކެއް ހަދަން ނިންމައި އެމަސައްކަތްކޮށްދޭނެ ބަޔަކު ހޯދުމަށް އިޢުލާންކޮށްފިއެވެ.\nފިނޭންސް މިނިސްޓްރީން ވިދާޅުވީ، މި މަޝްރޫޢުއަށް ބީލަން ހުށަހެޅުމުގެ ދަޢުވަތު މިކަމަށް ޝަރުޠުހަމަވާ ހުރިހާ ފަރާތްތަކަށް މިހާރު ހުޅުވާލާފައިވާކަމަށެވެ. އަދި މި ބީލަމުގައި ބައިވެރިވެވޭނީ މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގެ "ޢިމާރާތްކުރުމުގެ ޢަމަލީ މަސައްކަތްކުރާ ފަރާތްތަކުގެ ޤަވާއިދު" ގައިވާ ގޮތުގެމަތީން ރަޖިސްޓަރީވެފައިވާ ފަރާތްތަކަށްކަމަށްވެސް އެ މިނިސްޓްރީން ވިދާޅުވެއެވެ.\nމި މަޝްރޫޢުގެ ބިޑް ސެކިއުރިޓީއެއްގެ ގޮތުގައި ފަސް ސަތޭކަ ހާސް ރުފިޔާ ހުށަހަޅަން ޖެހޭއިރު، ބީލަން ހުށަހެޅުމުގެ ސުންގަޑިއަކީ އަންނަމަހުގެ 24 ވަނަ ދުވަހެވެ. ސީ.އެޗް.އެސް.އީއަށް ދިމާވެފައިވާ ޖާގައިގެ ދަތިކަން ހައްލުކުރުމަށް 8 ބުރީގެ ކްލާސްރޫމް ބްލޮކެއް އެޅުމަށް ނިންމާފައިވާއިރު، މިއީ 2019 ވަނަ އަހަރު ޕީ.އެސް.އައި.ޕީގެ ތެރެއިން ހިންގުމަށް ބަޖެޓުކޮށްފައިވާ މަޝްރޫއެކެވެ.\nސެންޓަރ ފޯރ ހަޔަރ ސެކަންޑްރީ އެޑިއުކޭޝަނަކީ "ސައިންސް އެޑިއުކޭޝަން ސެންޓަރ"ގެ ނަމުގައި3ޖުލައި 1979 ގައި ހުޅުވުނު މި ސްކޫލަކީ، މަތީ ސާނަވީ ތަޢުލީމަށް ޚާއްސަކޮށްގެން ރާއްޖޭގައި ހުޅުވި އެންމެ ދުވަސްވީ ސްކޫލެވެ. އެ ސްކޫލުގައި މިހާރުވެސް 1500 އަށްވުރެ ގިނަ ދަރިވަރުން އަންނަނީ ތަޢުލީމު ހާޞިލުކުރަމުންނެވެ.


"Jee Le Zara" - "DIl Chahta Hai" ge anhen film\n"ޖީ ލޭ ޒަރާ" - "ދިލް ޗާހްތާ ހޭ"ގެ އަންހެން ފިލްމު\nކެޓުރީނާ (ކ) ޕްރިޔަންކާ އަދި އާލިއާ (ވ)\nއާމިރު ޚާނާއި ސައިފް އަލީ ޚާން އަދި އަކްޝޭ ކަންނާގެ "ދިލް ޗާހްތާ ހޭ" ކަހަލަ ގާތް އެކުވެރިކަމުގެ މައްޗަށް އުފައްދާ ފިލްމެއް އިއުލާން ކޮށްފި އެވެ.\nމިއީ އެތައް ދުވަހަކަށްފަހު ފަރްހާން އަޚްތަރު ޑައިރެކްޓަރެއްގެ ގޮތުގައި މަސައްކަތްކުރަން ހަމަޖެހިފައިވާ ފިލްމެކެވެ. "ދިލް ޗާހްތާ ހޭ"އަކީ ވެސް ފަރްހާން ޑައިރެކްޓްކުރި ފިލްމެކެވެ.\n"ޖީ ލޭ ޒަރާ"ގެ ނަން ދީފައިވާ މި ފިލްމު ފަރްހާން އިއުލާން ކުރީ "ދިލް ޗާހްތާ ހޭ" ރިލީޒްކުރިތާ 20 އަހަރު ފުރުމުގެ މުނާސަބަތާ ގުޅުވައިގެންނެވެ.\nކުރީގެ ފިލްމެކޭ އެއްގޮތަށް އަލަށް ހަދަން ތައްޔާރުވަމުންދާ ފިލްމުގައި ބައިވެރިވާ ތަރިން ވެސް ވަރަށް ޝައުގުވެރި އެވެ."ޖީ ލޭ ޒަރާ"ގައި ތިން ބެސްޓް ފްރެންޑުންގެ ރޯލު އަދާކުރާނީ ޕްރިޔަންކާ ޗޯޕްޅާ އާއި އާލިއާ ބަޓް އަދި ކެޓުރީނާ ކައިފް އެވެ.\nމި ފިލްމުގައި ސޮއި ކުރެވުނު ގޮތް ކިޔައިދެމުން ޕްރިޔަންކާ ސޯޝަލް މީޑީއާގައި ޝެއާ ކުރި މެސެޖެއްގައި ބުނެފައިވަނީ އޭނާ ހިންދީ ފިލްމެއް ކުޅެން ބޭނުންވެފައި ހުންނަތާ ކިތަންމެ ދުވަހެކެވެ. އެކަމަކު އާދައިގެ ފިލްމަކަށް ވުރެ އޭނާ ބޭނުންވީ އާދަޔާޚިލާފު ޕްލޮޓެއް އެކުލެވޭ ފިލްމެކެވެ.\nއެހެންވެ ފެބްރުއަރީ 2020ގައި ކޮވިޑް-19ގެ ސަބަބުން ގައުމުތައް ލޮކްޑައުން ނުވަނީސް ޕްރިޔަންކާ އާއި އާލިއާ އަދި ކެޓުރީނާ ބައްދަލުކުރި އެވެ. އަދި މިފަދަ ފިލްމެއް ތިން މީހުން އެކުގައި ކުޅެން އެއްބަސްވި އެވެ.\nމިއީ އަންހެން ތިން އެކުވެރިއެއްގެ އެކުވެރިކަން ދައްކުވައިދޭ ފިލްމެއް ކަމަށާއި ކެޓުރީނާ އާއި އާލިއާ އަކީ ބޮލީވުޑްގައި ތިބި އޭނާގެ އެންމެ ގާތް ދެ އެކުވެރިން ކަމަށް ޕްރިޔަންކާ ބުންޏެވެ. ދެން މި ތިން އެކުވެރިން މަޝްވަރާ ކުރީ އެފަދަ ފިލްމެއް އުފައްދަން އެކަށީގެންވާ ރަނގަޅު ޑައިރެކްޓަރަކު ހޯދުމަށެވެ. އެގޮތުން އެމީހުންނަށް އެންމެ ރަނގަޅު ބަޔަކަށް ފެނުނީ ފަރްހާން އަޚްތަރާއި ޒޯޔާ އަޚްތަރާ ދެބެންނެވެ.\nއާލިއާ ވެސް އަދި ކެޓުރީނާ ވެސް ވަނީ "ޖީ ލޭ ޒަރާ"އާ ގުޅޭ ގޮތުން ސޯޝަލް މީޑިއާގައި ޕޯސްޓެއް ޝެއާ ކޮށްފަ އެވެ. މި ދެ ޕޯސްޓްގައި ޖަހާފައިވަނީ ޕްރިޔަންކާގެ ޕޯސްޓުގައި ވެސް ޝެއާ ކުރި ފޮޓޮ އެވެ. އެއީ 2020 ފެބްރުއަރީގައި މިތިން ބަތަލާއިން ބައްދަލުކުރިއިރު ނަގާފައިވާ ފޮޓޮ އެކެވެ.\nފިލްމުގެ ޚިޔާލު މިހާ ކުރިންސުރެ އުފަން ވިޔަސް ޕެންޑެމިކްގެ ސަބަބުން ފިލްމުގެ މަސައްކަތް ނުފެށި ގިނަ ދުވަސްވީ އެވެ. ނަމަވެސް މިހާރު މި ފިލްމު ރަސްމީކޮށް އިއުލާންކޮށް ވަރަށް އަވަހަށް ޝޫޓިން ފަށަން ދަނީ ތައްޔާރު ވަމުންނެވެ.\n"ޖީ ލޭ ޒަރާ"ގެ ވާހަކަ ލިޔުނީ ވެސް ފަރްހާނާއި އޭނާގެ ދައްތަ ޒޯޔާ އަދި އެމީހުންނާ އެކު ވަރަށް ކުރިއްސުރެ މަސައްކަތްކުރާ ރީމާ ކަގްޓީ އެވެ. ޕްރޮޑިއުސްކުރާނީ ފަރްހާން އާއި ރިތޭޝް ސިދްވާނީގެ އެކްސެލް އެންޓަޓައިންމަންޓުންނެވެ.\nމީގެ ކުރިން ފަރްހާން އާއި ޒޯޔާއާ ދެބެން ގުޅިގެން އުފެއްދި ފިލްމުތަކުގެ ތެރޭގައި 2001 ގައި ރިލީޒްކުރި "ދިލް ޗާހްތާ ހޭ" އާއި 2011 ގައި ރިލީޒްކުރި "ޒިންދަގީ ނާ މިލޭގީ ދޯ ބާރާ" ހިމެނެ އެވެ.\nމި ދެ ފިލްމަކީ ވެސް ވަރަށް މޮޅު އަދި ރީތި ފިލްމު ތަކެކެވެ. އަދި ބޮކްސް އޮފީހުގައި ވެސް އެ ފިލްމުތަކަށް ވަރަށް ރަނގަޅު ކާމިޔާބެއް ލިބިފައިވެ އެވެ.\nޕްރިޔާންކާ ޗޯޕްރާ ކެޓްރީނާ ކައިފް އާލިއާ ބަޓް\nއާލިއާގެ "ގަންގޫބާއީ"ގައި ކެޓުރީނާގެ ލަވައެއް


Sirisena aai UNP ge Ministerun ge badhdhaluvumun halleh nulibunu | Mihaaru\nސްރީ ލަންކާގެ ބޮޑު ވަޒީރު ރަނިލް ވިކްރަމަސިންހަ.\nސިރިސޭނާ އާއި ޔޫއެންޕީގެ މިނިސްޓަރުންގެ ބައްދަލުވުމުން ހައްލެއް ނުލިބުނު\n03 އެޕްރީލް 2018 - 11:40\nރައީސްގެ ރަސްމީ ގެކޮޅުގައި ބޭއްވި ބައްދަލުވުމުގައި ސިރިސޭނާ ވަނީ ސްރީ ލަންކާ ފްރީޑަމް ޕާޓީ (އެސްއެލްއެފްޕީ) އާއި ޔޫއެންޕީގެ މިނިސްޓަރުންނާ އެކު މިއަދު އިތުރު ބައްދަލުވުމެއް ބޭއްވުމަށް އެއްބަސްވެވަޑައިގެންފަ އެވެ. ރޭގެ ބައްދަލުވުމުގައި ޔޫއެންޕީގެ މިނިސްޓަރުން ވަނީ ރަނިލްގެ އިތުބާރު ނެތްކަމުގެ މައްސަލާގައި އެސްއެލްއެފްޕީން ނިންމާފައިވާ ގޮތް ސާފު ކުރުމަށް ރައީސްއާ ސުވާލު ކޮށްފަ އެވެ. ސިރިސޭނާ ވަނީ ރަނިލްގެ އިތުބާރު ނެތްކަމުގެ މައްސަލާގައި އެކި ޕާޓީތަކުން ދެކޭ ގޮތް ހާމަކޮށްދެއްވައިފަ އެވެ.\nޔޫއެންޕީގެ ޖެނެރަލް ސެކްރެޓަރީ އަދި އެޑިއުކޭޝަން މިނިސްޓަރު އަކިލާ ވިރާޖް ކަރިޔަވަސަމް ވިދާޅުވީ ސަރުކާރު ކުރިއަށް ގެންދާނެ ގޮތަކާ ގުޅޭ ގޮތުން ވެސް ސިރިސޭނާއާ މަޝްވަރާ ކުރެއްވި ކަމަށެވެ.\nބައްދަލުވުމުގައި ބައިވެރިވި ބައެއް މެންބަރުން ބުނި ގޮތުގައި ޓަމިލް ނޭޝަނަލް އެލަޔަންސް (ޓީއެންއޭ) ގެ ތާއީދާ އެކު ރަނިލްގެ ވޯޓު ކާމިޔާބު ކުރަން ސިރިސޭނާ ބޭނުންފުޅެއް ނުވެ އެވެ. ނަމަވެސް ފިނޭންސް މިނިސްޓަރު މަންގަލަ ސަމަރަވީރާ ވަނީ ރައީސް ވެސް އިންތިޚާބުކޮށްފައި ވަނީ ޓީއެންއޭގެ އެހީއާ އެކު ކަމަށް ވިދާޅުވެފަ އެވެ.\nރަނިލްގެ އިތުބާރު ނެތްކަމުގެ މައްސަލައާ ގުޅޭ ގޮތުން އެސްއެލްއެފްޕީގެ މެންބަރުންގެ މެދުގައި ވަނީ ޚިޔާލު ތަފާތުވެފަ އެވެ. އެސްއެލްއެފްޕީގެ ބައެއް މެންބަރުން ރަނިލްގެ އިތުބާރު ނެތްކަމަށް ތާއީދު ކުރާ އިރު އަނެއް ބައި މެންބަރުން މެދުމިނުގެ ވިސްނުމެއް ގެންގުޅޭ އިރު ދެން ތިބި މެންބަރުން ޔޫއެންޕީ އަށް ވެސް ތާއީދު ކުރާ ކަމަށް ސިރިސޭނާ ވަނީ ވިދާޅުވެފަ އެވެ.\nރަނިލްގެ އިތުބާރު ނެތްކަމުގެ ވޯޓު ޖޮއިންޓް އޮޕޮޒިޝަން (ޖޭއޯ) އިން ޕާލަމެންޓަށް ވެއްދީ 55 މެންބަރުންގެ ތާއީދާ އެކު އެވެ. އޭގެ ތެރޭގައި އެސްއެލްއެފްޕީގެ ހަތަރު މެންބަރަކު ވެސް ހިމެނެ އެވެ. ރަނިލްގެ އިތުބާރު ނެތްކަމުގެ މައްސަލަ ތާވަލްކޮށްފައި ވަނީ މާދަމާ އެވެ.


Azza: Dhivehi Cinema ge enmme hudhu maavaharu\n25th April 2019 | Last update: 18:26\nއައްޒަ: ދިވެހި ސިނަމާގެ އެންމެ ހުދު މާވަހަރު\nފިލްމު "ލީނާ" ގެ ލީޑު ބަތަލާ މަރިޔަމް އައްޒަ -- އަވަސް ފޮޓޯ\nއެއް އިރެއްގައި އޮލިމްޕަހުގެ ރިހި އިސްކިރީނުން އެންމެ ގިނައިން ފެނުނު ބަތަލާއެއްގެ މޫނަކީ ނިއުމާ މުހައްމަދެވެ. އޭނާ އަށް ފަހު ޑާކް ރެއިންއެއްގެ ތެރެއިން ފާޅުވެ ހަނދެއްހާ ރީތި މޫނެއްގެ ގޮތުގައި ބެލުންތެރިން ސިފަކުރަން ފެށި މަރިޔަމް މަޖުދާ އަކީ ދިވެހި ސިނަމާގެ ރާނީ ކަމުގައިވާ ނިއުމާގެ ދާއިމީ ރިޕްލޭސްމަންޓެކޭ ހީވާހާ ވަރަށް މި މޫނެއް ވެސް އޮލިމްޕަހުގައި އާންމުވެގެން ދިޔަ އެވެ. ނަމަވެސް ދެ ތިން ފިލްމަކުން ފެނިލުމަށް ފަހު މަޖުދާ ބްރޭކަކަށް ދިޔަ ހިސާބުން ފިލްމީ ދާއިރާ އިން މި ވަނީ އަނެއްކާވެސް އެހެން މާވަހަރެއް ހޮވައިފަ އެވެ. -- ނަމަކީ މަރިޔަމް އައްޒަ އެވެ.\nޑައިރެކްޓަރު ފާތިމަތު ނަހުލާ ބުނެފައިވާ ގޮތުން ނަމަ މި މާވަހަރު ހޮވީ އޭނާ އެވެ. ފަހަރެއްގައި އެއީ ރަނގަޅު ވާހަކައެކެވެ. ނަހުލާގެ "4426" އިން ބޮޑު އިސްކިރީނުގައި ވިދާލުމުގެ ކުރިން ނަހުލާ މި މާވަހަރެއްގެ ހޯދުމުގެ ދަތުރު ފެށީ އޭނާ ގެނެސްދިން ޓީވީ ޑްރާމާ ސިލްސިލާއަކުންނެވެ. ގެއްލިފައިވީ ތަރިއެއް އަލުން ފާޅުކޮށްދިން އެއް ބާރަކީ ޔަގީނަށް ވެސް ނަހުލާ އެވެ.\nއެ ކްރެޑިޓް ނަހުލާ އަށް ދީފައި އެނބުރިގަންނައިރު އައްޒަ ނޫން ބަތަލާއަކު މިހާރަކު ދިވެހި ފިލްމަކުން ނުފެނެ އެވެ. ދޮގުހަދާ މީހަކު ބުނާނީ މިހެންނެވެ. ނުވަތަ މިއީ ދޮގަކަށްވުރެން ބޮޑު ހަގީގަތެކެވެ. އެހެންވީމަ ފިލްމީ ދާއިރާގައި މިއޮތްހާ ދުވަހު ހަމަ އެއްވެސް މީހަކަށް ނުވެ ހުރި މި ބަތަލާ އިސާހިތަކު ތަރިއެއްހެން އަރައިގެން ގޮސް އޮލިމްޕަހުގެ ސީލިންގުގައި ޖެހިފައިވާ މިންވަރަށް ކުޑަ ކަޅިއެއް އެއްލައިލަމާ ހިނގާށެވެ.\nހަގީގަތަށް ބުނާ ނަމަ، ނަހުލާގެ ފިލްމެއްގައި ޖިންނިއެއް އަވަލި ފަހުން "މި އައްޒާ ފަކީރަށް" އުޅެނީ ހަމަނޭވާ އާއި ހަމަ ނިދި ނުލިބިގެންނެވެ. މިހާރު ވެސް، މިވަގުތު ވެސް އޭނާވީ "ނޯޓީ ފޯޓީ" އޭ ކިޔުނު ދިވެހި ފިލްމެއްގައި ލީޑް ރޯލު ކުޅުމަށް ށ. އަތޮޅަށް ގޮހެވެ. އެކަމަކު އައްޒަގެ މޭޒުމަތީގައި ހުރި ޕްރޮޖެކްޓްތަކާއި ފިލްމީ އެހެން މަސައްކަތްތައް "ނޯޓީ ފޯޓީ"އާ ހަމައިން އަދި ނިމުނީކީއެއް ނޫނެވެ.\nއާ ފިލްމެއްގެ މަސައްކަތަށް އޭނާ އެ ފުރީ މިހާރު ވެސް އެއް ފިލްމު ނިންމައިފަ އެވެ. ޑާކް ރެއިން އިން، (އާނއެކެވެ. ޑާކްރެއިން އަށް ވެސް މަޖޫއެއްގެ ރިޕްލޭސްމަންޓް ފެނުނީއެވެ.) އެޕްރީލް މަހު ނެރޭ ލޯބީގެ އަނެއް ކުޅިގަނޑުގެ އެންމެ މުހިންމު އެއް މޫނަކީ އައްޒަ އެވެ. އެއީ "މިއީ ލޯތްބަކީ" އެވެ.\nއެ ފިލްމަށް ފަހު ޑައިރެކްޓަރު އަބްދުލް ފައްތާހުގެ އާ ފިލްމު "ހައްދު" އަކީ ވެސް އައްޒަގެ މުހިންމު ރޯލެއް ފެނިގެންދާނެ ފިލްމެކެވެ. އަނެއްކޮޅުން މި ފިލްމު އައްޒަގެ ފިލްމީ ހަޔާތުގެ އެންމެ އަގުބޮޑު ފިލްމަށްވުމުން ދެކެވޭ ވާހަކަ އާއި ކުރެވޭ އުއްމީދުތައް ވެސް ވަކިން ބޮޑެވެ.\nނަހުލާގެ ފިލްމުގައި އައްޒަ ޖިންނި އަވަލުމަކީ އޭނާގެ ފިލްމީ ހަޔާތުގައި މިހާތަނަށް ލިބުނު އެންމެ ބޮޑު ކުރިއެރުންކަމާ މެދަކު ޝައްކެއް ވެސް ނުއުފެދެ އެވެ. އެ ފިލްމުގެ އަވަލި ކާމިޔާބީ އަށް ފަހު ނަހުލާ މިހާރު ވެސް އެ ވަނީ އައްޒަ އަށް ލީޑް ރޯލު ދީގެން ދެ ފިލްމެއް އިއުލާނުކޮށްފަ އެވެ. މި ރޭޓުން ދާ ނަމަ ނަހުލާގެ މެގަ ޕްރޮޖެކްޓެއްގެ ގޮތުގައި އިއުލާނުކޮށް މިހާރު ބޮޑުފޮށީގައި އޮތް، "ގިސް" ވެސް އައްޒަގެ ފިލްމަކަށް ވުމުގެ ފުރުސަތު ބޮޑެވެ.\n"ކަލާޔާނުލާ" ގެ ދެ ވަނަ ބައެއް އުފެއްދުމުގެ ހިޔާލު ދޫކޮށްލާފައި "ކަލާޔާނުލާ" ގެ ރީމޭކެއް އައްޒައާ އެކު އުފެއްދުމަކީ ވެސް ބުއްދިވެރި ކަމެއް ކަމަށް މިހާރު ފެނެ އެވެ.\nނަހުލާއާ އެކު އައްޒަ ދެން އެންމެ އަވަހަށް ފެނިގެންދާނީ "ބޮސް" އިންނެވެ. އެއަށް ފަހު "ބީ" ގެ ޑްރާމާއިންނެވެ. އެކަމަކު ދެން ވެސް އައްޒަގެ ކުރިއަށް ހުރި ފިލްމާއި މަސައްކަތްތަކުގެ ވާހަކަ ނިމުނީކީއެއް ނޫނެވެ. ރަސްމީކޮށް އިއުލާނުކޮށްފައިނުވާ އިތުރު ދެ ފިލްމަކުން ވެސް އައްޒަ އަށް ވަނީ ފުރުސަތު ލިބިފަ އެވެ.\nމީގެ އިތުރުން އޭނާ އަކީ މިވަގުތު މާލޭގައި ހުރި އެންމެ ޑިމާންޑް ބޮޑު އަންހެން އެމްބެސަޑަރުކަން ވެސް ފާހަގަކޮށްލަން ޖެހެ އެވެ. އައްޒައާ އެކު ޕިރަމިޑުން ކުރިއަށް ގެންދިޔަ ކާމިޔާބު ޕްރޮމޯޝަންގެ މުއްދަތު އަންނަ މާޗު މަހަށް ހަމަވާން އަންނައިރު ބްރޭންޑް އެމްބެސަޑަރެއްގެ ގޮތުގައި އައްޒަގެ ސޮއި ހޯދުމަށް މިހާރު ވެސް އިތުރު ދެ ކުންފުންޏަކުން ވަނީ ސަފު ހަދައިފަ އެވެ.\nއައްޒަގެ މަގްބޫލުކަން ބޮޑުވެފައި ވަނީ ހަމައެކަނި ބަތަލާއެއްގެ ގޮތުގައި ނޫންކަން ވެސް ފާހަގަކޮށްލެވެ އެވެ. އަދި ރާއްޖޭގައި މީގެ ކުރިން ބަތަލާއިން އަރައިގެން ނުދާ ފެންވަރަކަށް އޭނާ އަރައިގެން ގޮސްފި ކަމަށް ވެސް ގަބޫލުކުރަން ޖެހެ އެވެ. އެގޮތުން ބަލާއިރު އައިސްޓީވީ އިން ގެނެސްދޭ އައްޒަގެ ސެލެބްރިޓީ ޓޯކް ޝޯ އަކީ ޔަގީނަށް ވެސް ހިޓެކެވެ.\nދެން އޮތް ސުވާލަކީ އައްޒަގެ މި ކުއްލި ކާމިޔާބީގެ ސިއްރަކީ ކޮބައިތޯއާ މެދު ކުރެވޭ ބޮޑު ސުވާލެވެ. ބައެއް މީހުން ބުނާ ގޮތުގައި އައްޒައާ ކާމިޔާބީ އަވަލި ހިސާބަކީ "4426" އިން އޭނާއާ ޖިންނިއެއް އަވަލި ހިސާބެވެ. ނުވަތަ މިފަހަކަށް އައިސް އައްޒަގެ "ފިޒީކާއި ފްރޭމާއި ފިގާ" ޑައިރެކްޓަރު ފައްތާހު އެ ބުނާ މިންވަރަށް ތިރިވެ ފުރިހަމަވުމަކީ އައްޒަގެ މަގްބޫލުކަން މިވަރަށް ބޮޑުވެގެން އުޅޭ އެއް ސަބަބެވެ.\nއައްޒަ ބުނަނީ ކީކޭތޯ ބަލައިލަމާ ހިނގާށެވެ.\n"ކުރިން ވެސް ފިލްމު ކުޅެން ލިބޭ. އެކަމަކު ކުރިން އުޅުނީ ސީރިއަސްކޮށް ނޫން. ޕްލޭން ބީ ވެސް ކުޅެން ލިބުނު. އެކަމަކު އޭރަކު ނޭނގޭ ފިލްމަކީ ކިހާ ވަރެއްގެ މަސައްކަތެއް ކަމެއް. ލަވަ ވެސް ކުޅުނީ މަންމަމެންނާ އެކު މަޖަލަކަށް،" އަވަސް އަށް ދިން އިންޓަވިއުއެއްގައި އައްޒަ ބުންޏެވެ.\nއޭނާ ބުނީ ފިލްމީ ދާއިރާގެ ތަރި އަރައިގެން ދިއުމަކީ އޭނާގެ ޝައުގުވެރިކަން ވެސް މި ދާއިރާ އަށް ބޮޑުވި ސަބަބު ކަމަށެވެ.\n"މިހާރު ސީރިއަސްކޮށް މި މަސައްކަތް މިކުރަނީ. އިންޑަސްޓްރީ ބަދަލުވެއްޖެ އެއް ނޫން މިހާރު. އެއްޗަކަަށް އެއްޗެއް ނަހަދައެއް ނޫން. ސަޅި އެއްޗެހިތާ މިހާރު ހަދަނީ،" މިހާރު ފިލްމު ކުޅެން އެއްބަސްވާ ސަބަބާ ބެހޭ ގޮތުން ވާހަކަ ދައްކަމުން އައްޒަ ބުންޏެވެ.\nއެކަމަކު އޭނާ ބުނީ ގިނަ ފުރުސަތުތަކެއް ލިބުނަސް ވަކި ރީތިކޮށް ހުރުމަކަށް ނުވަތަ އެ ބުނާ ފިގާއެއްގެ ތެރޭގައި ހަށިގަނޑާއި ބަރުދަނާއި ރީތިކަން ގެންގުޅުމަކަށް ފަރުވާލެއް ނުދެވެ އެވެ.\n"ޖެހޭ އެއްޗެއް ކައިގެން، ޖެހޭ އެއްޗެއް ބޮއެގެން މި އުޅެނީ. އެކަމަކު ކުރިއަށް ވުރެ ބޮޑަށް ބަލަން ޑައެޓްކުރެވޭތޯ. އެކަމަކު ވެސް ޑައެޓްނުކުރެވޭ. ޖިމަކަށް ވެސް ނުދެވޭ."\nއައްޒަ ބުނީ މިހެންނެވެ. ހަގީގަތަކީ ޖިމަކަށް ވަދެލާނެ ވަގުތު ވެސް އައްޒަ އަށް މިހާރު ނުވުމެވެ. އަނެއް ހަގީގަތަކީ އައްޒައާ ނުލައި ފިލްމެއްގެ މަސައްކަތަށް ދާން އެއްވެސް ޑައިރެކްޓަރަކު މިހާރު ބޭނުން ނުވުމެވެ.\n"ބޮސް"ގެ ފޮޓޯތަކުންވެސް އަސަރުކުރާނެކަން ޔަގީން\n"ވަކިން ލޯބިން" ގެ ޝޫޓިން މިއަދު ފަށަނީ\nހައްދުގެ "ބީހިލާށޭ" ލަވައިގެ ވީޑިއޯ ނެރެފި\n"އަހަރުގެ ބޮޑު ފިލްމު" ނޯޓީ 40 ރިލީޒް ކޮށްފި


vnews - Bos gai dhevunu message aamun balaigathumun Nahula hih'hamajehifa\nބޮސް ގައި ދެވުނު މެސެޖު އާންމުން ބަލައިގަތުމުން ނަހްލާ ހިތްހަމަޖެހިފައި\nދިވެހި ސިނަމާގައި މިވަގުތު އެންމެ އަޑުގަދަކޮށް ދެކެވޭ ވާހަކަ އަކީ ކުޅަދާނާ ވާހަކަ ލިޔުންތެރިޔާ އަދި މަޝްހޫރު ޑައިރެކްޓަރު ފާތިމަތު ނަހްލާގެ ފިލްމު "ކިސް"ގެ ވާހައެކެވެ. މިއަހަރު އެންމެ ގިނަ ފިލްމުތަކެއްގެ ލީޑް ރޯލުން ބެލުންތެރިން ހައިރާން ކޮށްލި އައްޒައާއި މުޅިން އަލަށް ފިލްމީ ދާއިރާއަށް ނިކުމެފައިވާ ޔުނާންގެ ވާހަކައެވެ.\nހަމަ ހަގީގަތުގައިވެސް ބޮސްދެވޭހާ ލޯބި އެކުލެވޭ މި ފިލްމުގައި އާންމުންނާއި ހަމައަށް ގެނެސްދެވުނު މެސެޖާއި މެދު ފިލްމްގެ ޕްރޮޑިއުސަރު ނަހުލާ (ނަހޫ) ހުރީ ވަރަށް ބޮޑަށް ހިތްހަމަ ޖެހިފަ އެވެ. އަދި ޑައިރެކްޓަރު އާއިޝަތު ރިޝްމީވެސް ބުނީ މި ފިލްމުން އާންމުންނަށް ވަރަށް ރަނގަޅު މެސެޖްތަކެއް ލިބިއްޖެ ކަމަށާއި އާންމުން ފިލްމު ބަލައިގަތުމުން ވަރަށް އުފާވެއްޖެ ކަމަށެެވެ.\nބޮސްއާ މެދު ނަހުލާ ބުނީ ވަރަށް އާދައިގެ މައްސަލައަކުން އާންމުން ކަންތައްތަކެއް އަންގައިދެވުމުންނާއި މީހުންނަށް ހަނދާން ހުންނަ އިބްރަތްތެއި މެސެއްޖެއް ދެވި ވަރަށް ބޮޑު ހިތްހަމަޖެހުމެއް ލިބިއްޖެ ކަމަށެވެ. އަދި ވަރަށް މައްޗަށް ކިޔަވައިގެން ތިބި މީހުންނަށްވެސް ނޭނގޭ ކަންކަން މި ފިލުމު ބަލާފަ އެނގިގެން ގޮސްފައިވާ ކަމަށް ވަރަށް ގިނަ މީހުން ބުނާ ކަމަށްވެސް ނަހްލާ ބުންޏެވެ.\nނަހުލާގެ ހުރިހާ ފިލްމަކީވެސް މުޖުތަމައުގައި އާންމުކޮށް ހިނގާ އެހެންނަމަވެސް ފޮރުވިފައިވާ ބޮޑެތި އާއިލީ މައްސަލަތަކާއި އިޖްތިމާއީ މައްސަލަތަކެއްގެ ތެރެއިން ލޯތްބާއި ހިތާމަ ދައްކުވައިދޭ ފިލްމުތަކެވެ.\n"ހުރިހާ ވާހަކައެއްވެސް ލިޔަނީ ވަރަށް ރިސާޗް ކޮށްފަ، ބޮސްގެ ވާހަކަ ލިޔުނީވެސް3ޑޮކްޓަރުންނާއެކު ވަރަށް ގިނަ ވަގުތު ހޭދަކޮށްގެން އަދި އިންޓަނެޓުންވެސް ވަރަށް ގިނަ މައުލޫމާތު އެއްކޮށްގެން،" ނަހޫ ބުންޏެވެ.\nބޮސްގެ މެސެޖާއި ގުޅޭ ގޮތުން ރިޝްމީގެ ހިޔާލުވެސް ނަހޫއާ ދާދި އެއްގޮތެވެ. "ވަރަށް ގުޑް ސްޓޯރީ ނަހޫ ސްޓައިލްގެ ޓްރީޓެއް، އޯޑިއަންސަށް ލިބޭ އިމްޕެކެޓަކީ ވަރަށް އާ އިޝޫއެއް، ނޭނގޭ ބައިވަރު ކަންތައްތަކެއް އެނގުނީމަ" ބެލުންތެރިންގެ ހިޔާލުތަކާ މެދު ވަރަށް ހިތްހަމަޖެހޭ ކަން ފާހަގަކުރަމުން ރިޝްމީ ބުންޏެވެ.\nބޮސްގެ ލީޑް ރޯލުން ފެނިގެންދާ ތަރިންނަކީ މަރިޔަމް އައްޒައާއި މުޅިން އަލަށް ތައާރަފްވާ މުހައްމަދު ޔުނާން އެވެ. މީގެއިތުރުން މިފިލްމުގެ ކާސްޓުންގެ ތެރޭގައި އިބްރާހިމް ޖިހާދު (ޖިމީ) އާއި، އަލީ އާޒިމް (ދޮން އައްޔަ) އާއި، ފާތިމަތު އާޒިފާ (އަޒޫ)، އައްޒަގެ ބައްފަގެ ޝިޔާމް އަދި ކުރީގެ މަޝްހޫރު ފިލްމުތަކުގައި މޮޅު އެކްޓިންއެއް ދައްކާފައިވާ އަލީ ޝަމީލް ވެސް ހިމެނެ އެވެ.\nފިލްމު އެޑިޓް ކުރީ ޑައިރެކްޓަރު ރަވީ ފާރޫގެވެ. ފިލްމުގެ ސިނެމެޓޮގްރަފީ ހެދީ ސިނެސްޓޯމުންނެވެ. މިއީ ރާއްޖޭގެ ސިނަމާއެއްގައި ދައްކަން4ކޭ ކޮލިޓީގައި ތައްޔާރުކުރި ފުރަތަމަ ފިލްމެވެ.


Raees Ge Account Ah Faisaa Jamaakuri Kamah Bunaa Habaru Raees Office In Dhogukohfi - Vaguthu\nރައީސްގެ އެކައުންޓަށް ފައިސާ ޖަމާކުރި ކަމަށް ބުނާ ޚަބަރު ރައީސް އޮފީހުން ދޮގުކޮށްފި\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހްގެ ބޭންކް އެކައުންޓަށް 4.2 މިލިއަން ޔޫރޯ (72 މިލިއަން ދިވެހި ރުފިޔާ) ޖަމާކުރި ކަމަށް ބުނާ ޚަބަރު ރައީސް އޮފީހުން މިއަދު ދޮގުކޮށްފިއެވެ.\nރައީސް ޞާލިހްގެ އެކައުންޓަށް 72 މިލިއަން ރުފިޔާ ޖަމާކުރި ކަމަށް ބުނާ މައްސަލައެއް އަމިއްލަ ފަރާތަކުން އެންޓިކޮރަޕްޝަން ކޮމިޝަން (އޭސީސީ) އަށް ވަނީ ހުށަހަޅާފައެވެ.\nރައީސް އޮފީހުގެ ކޮމިއުނިކޭޝަންސް ސެކްރެޓަރީ، ހަސަން އިސްމާއިލް "މިހާރު" ނޫހަށް މިއަދު ދެއްވި އިންޓަވިއުއެއްގައި ވިދާޅުވީ މެލޭޝިއާގެ އެއްވެސް ބޭންކެއްގައި ރައީސްގެ އެކައުންޓެއް ނޯންނާނެ ކަމަށެވެ. އެހެންކަމުން މެލޭޝިއާ ބޭންކެއްގެ އެކައުންޓަކަށް ފައިސާ ޖަމާކޮށްފައިވާ ކަމަށް ފަތުރާ ވާހަކަތަކުގައި އެއްވެސް ހަގީގަތެއް ނެތް ކަމަށް އޭނާ ވިދާޅުވި އެވެ.\nރައީސްގެ އެކައުންޓަށް ފައިސާ ޖަމާވި ކަމަށް ބުނާ މައްސަލަ އޭސީސީ އަށް ހުށަހެޅި ފަރާތުން "ވަގުތު" އަށް މައުލޫމާތު ދެމުން ރޭ ބުނީ ރައީސް ޞާލިހްގެ އެކައުންޓަށް 4.2 މިލިއަން ޔޫރޯ ޖަމާކޮށްފައިވާ ކަމަށް ބުނާ ލިޔުންތަކެއް އޭނާ އަށް ލިބިފައިވާ ކަމަށެވެ.\nއެލިޔުންތަކުގައި ފައިސާ ޖަމާކޮށްފައި ވަނީ މެލޭޝިއާ ބޭންކަކަށް ކަމަށް ބުނެފައިވާ ކަމެއް މައްސަލަ ހުށަހެޅި ފަރާތުން "ވަގުތު" އަށް ކަށަވަރު ކޮށްދީފައެއް ނުވެއެވެ.\nރައީސް ޞާލިހާއި އެމަނިކުފާނުގެ ކޮއްކޮ ރައްޔިތުން މަޖިލީހުގެ ހުޅުމާލޭ ދާއިރާގެ މިހާރުގެ މެންބަރު އަލީ ނިޔާޒް މެލޭޝިއާގެ ބޭންކެއްގައި ހުޅުވާފައި ހުރި އެކައުންޓަށް ރިޔާސީ އިންތިޚާބުގެ ދުވަސްވަރު ގިނަ އަދަދެއްގެ ފައިސާ ޖަމާކުރި ކަމަށް އަޑުފެތުރުނެވެ.\nރައީސް އޮފީހުން އާއްމުކޮށްފައިވާ ރައީސް ޞާލިހްގެ މާލީ ބަޔާނުގައި އެމަނިކުފާނުގެ މިލްކިއްޔާތުގައި ހުރި ފައިސާގެ އަދަދު ހިމަނާފައެއް ނުވެއެވެ.\nއޮގަސްޓް 8, 2019 13:11\nކާކުބާ ތެދެކޭބުނާނި ، ތީއެތައްދޮގެއް ހަދާފަ ހުރިމީހެއް\nއޮގަސްޓް 8, 2019 13:12\nމައްސަލަ ބެލީމާ އެގިގެންދާނެ ބޮޑުރިޝްވަތު! ރައީސް އޮފީހުންތަ ދޮގުކުރަންވީ؟ ބަލަގަ މި މައްސަލައަކީ ރައީސް އޮފީސްގޮވައިގެން ޖައްސާފައޮތް މައްސަލައެއްނޫނޭ!~\nއޮގަސްޓް 8, 2019 13:13\nރައީސް ޔާމީނުވެސް ތިގޮތަށް ދޮގުކުރި. އެކަމަކު މިޔަދު އެހެރީ ކަރުތާފެނަށް އެރޭހިސާބުގަ.\nއޮގަސްޓް 8, 2019 17:09\nމި ޚަބަރަކީ ތެދެއް ކަމުގައިވިއަސް ކަލޭމެނައް ގަބޫލެއް ނުކުރެވޭނެ! އެއީ ހަގީގަތް ނޭންގޭތީކީވެސްނޫން! ގަބޫލު ކުރަން ބޭނުން ނުވާނެތީ! ލޭޔާ ގުޅިފާހުރި ކުލައެއްގެ ސަބަބުން އަމިއްލަ ނަފްސުގެ މައްޗައް ބާރު ނުހިނގާނެތީ. ދެންވެސް ބޭނުންވާނީ ޔާމިނުބޮލައް އެކަން ޖަހަން. ދޮގެއް؟؟؟؟؟\nއޮގަސްޓް 8, 2019 13:22\nމެލޭޝިއާގެ ސިއަޑީ އިން ކަށަވަރު ކޮށްފައި ވަނީ އިބްރާހިމް މުހައްމަދު ސޯލިހު ކިޔާ ދިވެއްސެއްގެ މެލޭޝިއާ ގައި އޮންނަ އެކައުންޓަކަށް ފައިސާތަކެއް ޖަމާވިކަމަށް. މިކަން ހިނގީ ރިޔާސީ އިންތިހާބުގެ ވޯޓް ނެގުމަށް ކުޑަތަންވެފައި ވަނިކޮށް\nއޮގަސްޓް 8, 2019 13:23\nމިފަދަ ކަމެއް މިހާނާޒުކު ދުވަސްވަރެއްގައި ކޮއްފާނެބާ؟\nއޮގަސްޓް 8, 2019 13:45\nތިޔަ ކަހަލަ ޑުރާމާތައް ވެސް ކުޅޭނި ހަމަ އެމެންހެ ތެރެއިން.. ނަޝީދު ކުޅޭ ގޭމަކަށް ތިވާނި.. އަހަރެމެން ނޫޅޭން ތޯތޯ ދޮގު ވާހަކަ ދައްކާ މީސްމީހުންގެ ބޮލުގަ އިލްޒާމު އަޅުވާކަށް.\nއޮގަސްޓް 8, 2019 14:04\nރައީސްގެ އެކައުންޓު ބަލަހައްޓަނީ ރައީސް އޮފީހުންތަ...\nއޮގަސްޓް 8, 2019 14:22\nކޮން ދޮގެއް ކުރާކަށް. މިހިރީ ލިއުންތައް. ވަގު ސަރުކާރު. ބާޣީ ސަރުކާރު. ޓެރަރިސްޓު ސަރުކާރު.\nތިމައްސަލަތިހިސާބުންތިނިމުނި ދެންގޮސްވާނިތިމައްސަލަބަލަންއުޅެބަޔަކު ދުވަސްކޮޅަކުންބުނާނެއެމަނިކުފާނުގެއެކައުންތެއްދުނިޔެގެއެއްވެސްބެންކެއްގައެއްނޮންނާނެއެ އޮތަސްއޮންނާނިދުނިޔެންބެރުގއެ އެހިސާބުއެނިމުނި\nއޮގަސްޓް 8, 2019 19:28\nއޮގަސްޓް 8, 2019 14:34\nދޮގު ނަހަދާ ރީއްޗަށް ބުނޭ ވަގުން އެހެން މިހުންނަށް ވަގަަށް ގޮވާނީ އިބޫ ރީއްޗަށް ކިޔާދީ އެހެން ނޫނީ މާދަމާ ކޮންމެވެސް މީހަކު ހެކިބަސްދޭނެ\nއޮގަސްޓް 8, 2019 16:12\nތެދުބުނާމީ ޔާމީން އެކަނި....... އެހެންމީހުން ހަދާނީ ދޮގު\nއޮގަސްޓް 8, 2019 16:13\nހާދަ އަވަހަށް ހާދަ ފަސޭހއިން ދޮގު ކޮއްލީ. ހެކި ހުއްޓާ ދޮގު ކޮއްލީ. ތިކަން ދެން އަންނަ ވެރިކަމެއްގައި ތަހުގީގުކޮއް ހުކުމް ކުރެވޭނެ، އިން ޝާ ﷲ.\nއޮގަސްޓް 8, 2019 16:19\nކަލެޔަށް މާ ރަގަޅަށް އެގެނީތަ؟ ރައީސް ޔާމީން އެންމެ ފަހަރަކުވެސް ވިދާޅެއްނުވޭ ދޮގެކޭ! ވިދާޅުވީ ތެދެކޭ ! އަދި އެފައިސާ ޖަމާކުރީ އަދީބޭ! އެކަމަކު އެއީ ކޮން ތާކުން ކިހިނެއް އައި ފައިސައެއްތޯ އެއް ނުބަލަމޭ! އެއީ އަދީބު އަތުގައި ތިމަން މނިކުފާނުގެ ކެމްޕެއިނަށް އެކި ފަރާތްތަކުން ދިން ފައިސާ ހުރީތީއޭ! އަދީބުވެސް އެވާހަކަ ވިދާޅުވިޔޭ! ތިމަން މަނިކުފާނު އަދީބަށް ދެންނެވީމޭ އެފައިސާ ތިމަން މަނިކުފަނުގެ މި އެކައުންޓަށް ޖަމާކުރާށޭ! އަދީބު ވިދާޅުވިޔޭ އާއެކޭ! އޭގެފަހުންނޭ ފައިސާ ޖަމާވީ! ވީމާ އެއީ ދައުލަތަށް ލިބެންޖެހޭ ފައިސާއަކަށް ނުވާނެ ނޫންތޯއޭ! އެކަމަކު އޭސީސީ ން ލިބުނު ސިޓީގައި އޮޓި އެފައިސާގައި ނުޖެހުމަށޭ! އެހެންވެ އެގޮތަށް އެފައިސާ އެ ހުރީއޭ! ދައުލަތުގެ ވަކީލުވެސް ލައިވްކޮށް ހިންގި ޝަރީޢަތުގައި އެވަނީ އެއީ ދައުލަތުގެ ފައިސާކަމަށް ނުނިންމާކަމަށް އެއްބަސްވެފަ! ލަލަލާ\nއޮގަސްޓް 8, 2019 16:55\nރަތްލާޖެހި ބޮޑުވަގު ކިނބޫ ސޯލިހު ބުނާނެތަ ތެދަށް އެއްވެސް އެއްޗެއް\nއޮގަސްޓް 8, 2019 20:34\nރައީސް އޮފީހުން ބާ މިހާރު އިބޫގެ އެކައުންޓު ތައްވެސް ބަލަހައްޓަނީ\nއޮގަސްޓް 8, 2019 21:16\nބަލަ ބޯގަނވިލާ ހަސަނު ބުނާނީ އެހެނެއް ނޫންތަ؟ ބިގަށް 70 މިލިއަން ރުފިޔާ ދިނީ މަޖިލިސް އިންތިހާބަށް ފައިސާ ޚަރަދު ކުރުމުންނޭ. ރައީސް ގެ މާލީ ބަޔާނުގާ އޮތީ ސުމެއް ކިހާ ޒީރޯ ޓޮލެރެންސް ގޮތެއް... ޙަމަ ސުމެއް\nއޮގަސްޓް 8, 2019 21:25\nދޮގެއްކަމަށް ޤަބޫލުކުރެވޭނީ މެލޭޝިޔާ ބޭންކުން ބަޔާނެއް ނެރުމުން، އޭސީސީން މިކަން ކޮށްދީ. އެހެން ނޫނީ އަހަރެން ޤަބޫލުނުކުރާނަން.\nއޮގަސްޓް 8, 2019 23:09\nއެއްދުވަހަކު މީހަކު ބުންޏެ! އަދީބަކީ ޔާމީން ސަރުކާރުގައި ތިމަންނަ އެޅުވި ފަންޏެކެވެ. ފަހެ އެ ހިނދުން އެއްވެސް ތަޙުގީގީ އިދާރާއަކުން އެ ވާހަކައަށް އެއްވެސް ސަމާލުކަމެއް ނުދިނެވެ. އެކަމަކު ޙަގީގަތަކީ ގޭންގް ސްޓާރަކު ދިވެހި ދައުލަތުގެ މަތީ މަގާމްތަކާއި ދިވެހި ރައްޔިތުންގެ މިލްކިއްޔާތަށް އަތްބާނަން ދޫކޮށްލި މީހުން އެކަމަށް އިޢުތިރާފް ވީހިނދު އެކަމަށް ބީރުކަންފަތެއް ދީފައި އެ ގޭންގް ސްޓާރު ސަރުކާރުގެ މަތީ މަގާމްގަ ހުރެގެން ދިވެހިންނަށް ހަރާންކޯރު ވީތީ އޭނާ ހިފާ ހައްޔަރުކުރިކަމެވެ. ފުރަަތަމަ ހައްޔަރުކުރަންވީ އެއީ ފަންޏެއްކަން އެނގިހުރެ ސަރުކާރުގެ މަތީ މަގާމް ދިންކަމަށް އެއްބަސްވީ މީހާ ނޫން ދެން ފަހެ ކާކުހެއްޔެ؟ ނަޝީދު ހިފާ ހައްޔަރުކުރުމުގެ ގާނުނީ އެއްވެސް ހުރަހެއް ނެތެވެ. ސާފު ޢިބާރާތުން ނަޝީދު އެވަނީ އިޢުތިރާފްވެފައެވެ.\nއޮގަސްޓް 8, 2019 23:21\nރައީސް އޮފީހަކީ މިހާރު ބެންކެއްތޯ؟ ރައިސްމީހަގެ އެކައުންޓުހުޅުވާފަ އިނީ ރައީސް އޮފީހުގަތޯ؟ ބޭންކުން ނޫންތަ މިކަން ދޮގުކުރަން ޖެހެނީ؟ އޮޅުވާލަން އުޅެ ތިއޮތީ އަތަށް ގޮވާފަ


Raeesge Laamarukazu visnun rangalhu!\nރައީސްގެ ލާމަރުކަޒު ވިސްނުން ރަނގަޅު!\nއެމްޑީޕީގެ ރަށްވެހިފަތިސް ކެންޕެއިން ފެށުމުގެ ގޮތުން ބޭއްވި ޕޯސްޓަރު ހަރުކުރުމުގެ ހަރަކާތުގައި ރައީސް ސޯލިހު ބައިވެރިވެވަޑައިގަންނަވަނީ -- އަވަސް ފޮޓޯ\nރައީސް އިބްރާހިމް މުހަމައްދު ސޯލިހު އަބަދުވެސް އެންމެ ގިނައިން ދައްކަވާ ވާހަކަފުޅަކަށް އެ މަނިކުފާނު ހައްދަވާފައި ވަނީ ރާއްޖޭގެ ލާމެހިފައިވާ ރަށްތަކުގެ ހިންގުމުގެ ނިޒާމް ލާމަރުކަޒީ ކުރެއްވުމެވެ. އެ މަނިކުފާނު ސިފަ ކުރައްވާ ގޮތުގައި "މުށުތެރޭގައި ބާރުތައް ހިފަހައްޓައިގެން ތިބުމަށްވުރެ އެމްޑީޕީގެ ނިޔަތް" މާ ބޮޑެވެ. އަދި ރާއްޖެއަށް އެނޫން އެހެން ހައްލެއްވެސް ނެތެވެ.\nއެ މަނިކުފާނު އިޝާރާތް ކުރައްވާ ނިޔަތަކީ ސިޔާތުތައް ހިނގުމުގައި އޮތްނަމަ އޮތް ހުރަހެއް ގިރާކޮށް، މުށުތެރޭގައި އޮތް ބާރުތައް ހަގީގީ މާނާގައި އެންމެ ފުޅަލަށާއި ދިގަށް ރަށްތަކުގެ ރައްޔިތުންނަށް ބާރުތައް ދޫކޮށްލެއްވުމެވެ.\n"ރަށްވެހި ފަތިސް" ލޯންޗް ކުރެއްވުމުގައި ވެސް އަދި އަލުން "ރަށްވެހި ފަތިސް" ރީ ލޯންޗް ކުރެއްވުމުގައި ވެސް ރައީސްގެ ފަރާތްުޅުން މި ވާހަކަތައް ގެނެސް ދެއްވި އެވެ. ފަހަރެއްގައި އެ ދެ ތަނުގައި އެ ވާހަކަތައް ދެއްކެވީ ކެންޕޭން ވާހަކައެއްގެ ގޮތުގައި ކަމަށް ވެދާނެ އެވެ. އެކަމަކު ލާމަރުކަޒު ކުރުމާ ގުޅުވައި މިހާތަނަށް ގެނެސް ދެއްވާފައިވާ ބަދަލުތަކަށް ބަލާއިރު "އެއީ ކެމްޕޭނޭ" ކިޔާނެ ތަނެއް ނެތެވެ.\n"ލާމަރުކަޒު ނުވެ އޮތުމުން އަތޮޅުތަކުގައި ތިބެ ރައްޔިތުން ތަހައްމަލު ކުރަމުންދާ ތަކުލީފުތައް އަޅުގަނޑުމެނަށް އަބަދުވެސް ވަރަށް ސާފު. އެ މަންޒަރާއި އެ ތަޖުރިބާ މި ތިބީ ކޮށްގެން. އަތުގައި ބާރުތައް ހިފަހައްޓައިގެން ތިބުމަށްވުރެ މާ ބޮޑު ނިޔަތެއް އަޅުގަނޑުމެންގެ އެބައޮތް. އެއީ އޮތްނަމަ އޮތް ހުރަހެއް ގިރާކޮށް އެ ބާރުތައް އޭގެ ހަގީގީ މާނާގައި އެންމެ ފުޅާކޮށް ރައްޔިތުންނަށް ދޫކޮށްލުން. އެއީ އަޅުގަނޑުމެން މާ ކުރިން ނިޔަތް ގަނެފައިވާ ތަރައްގީގެ އެންމެ ބޮޑު ޕްރޮޖެކްޓް،" ރައީސް ސޯލިހު ވިދާޅުވެފައި ވެއެވެ.\nއެ މަނިކުފު ސިފަ ކުރައްވާ ގޮތުގައި ރައްޔިތުންގެ މައްޗަށް ހިންގަމުން ދިޔަ "މުރަނަ ވެރިކަން" ބަދަލުކޮށް އޯގާތެރި ވެރިކަމެއް އުފެއްދީ އެމްޑީޕީ އެވެ. ލާމަރުކަޒީ ނިޒާމާ އެންމެ ރަހުމަތްތެރި ވިސްނުމެއް އޮތީ މި ސަރުކާރުގަ އެވެ. އެ މަނިކުފާނުގެ ސަރުކާރުގެ ވިސްނުމުގައި ބާރުތައް ހިފަހައްޓައިގެން ތިބުމުގެ ވިސްނުމެއް ނެތެވެ. މައިގަނޑު ވިސްނުމަކީ ލާމެހިފައިވާ ރަށްރައް ހަގީގީ މާނާގައި ލާމަރުކަޒީ ކުރެއްވުމެވެ.\nހަގީގަތުގައި ވެސް ރާއްޖެ ތަރައްގީ ކުރަން އޮތް މަގަކީ ރައްޔިތުން ބާރުވެރި ކުރުވުމެވެ. އެފަދަ ބަދަލަކުން ޑިމޮކްރެޓިކް ވެށި ހަރުދަނާކޮށް ތަރައްގީގެ ތޮބީއަތެއް ދެމެހެއްޓެ އެވެ. އެ މަގަށް ރާއްޖެ ނުދާންވީ، އަދި ނުގެންދާންވީ އެއްވެސް ސަބަބެއް ވެސް ނެތެވެ. ޔުނިޓަރީ ދައުލަތެއްގެ ސިފަ ނުގެއްލޭނޭހެން ރަށު ކައުންސިލްތަކާއި އަތޮޅު ކައުންސިލްތަކާއި ސިޓީ ކައުންސިލްތަކަށް ފުރިހަމަ ބާރުވެރިކަމާއި މާލީ ތަނަވަސްކަން ދީގެން އެކަން ކުރެވެން އެބައޮތެވެ.\nމިހާރު ތަހައްމަލު ކުރަމުން މިދާ ކޮވިޑްގެ ބަލާއާފަތުގެ ތެރޭގައި ވެސް ވލާމަރުކަޒީ ކުރުމުގެ މުހިންމުކަން ސާފުވެ އެވެ. ސިއްހީ ނިޒާމު ލާމަރުކަޒީ ކުރުމުގެ މުހިންމުކަން ވަރަށް ރީއްޗަށް މިއޮތީ ފެންނާށެވެ.\nމާލެއަށް ތޮއްޖެހުން ކުޑަވެ، ސެންޓަރަލައިޒްވެފައި އޮންނަ އޮތުމަށް ނިމުމެއް ގެނައުމުގެ މަސައްކަތުގައި ރައީސް ސޯލިހު މިހާރު ވެސް ވަނީ ބޮޑު ކާމިޔާބީއެއް ހޯއްދަވާފަ އެވެ. މިހާރު ވަނީ ރަށު ކައުންސިލްތައް ބާރުވެރި ކުރުވައި މާލީ ތަނަވަސްކަން ލިބޭނެ ގޮތަށް ލާމަރުކަޒީ ގާނޫނަށް އިސްލާހު ކޮށްފަ އެވެ. ގާނޫނުން މާލީ ބާރުވެރިކަން ދިނުމުގެ ގޮތުން، ބަޖެޓް ބޮޑުކޮށް ފަސް ޕަސެންޓް އާމްދަނީ އާއި ބިމު ކުލީގެ 40 ކައުންސިލްތަކަށް ލިބިދޭ ގޮތްވެފައި ވެއެވެ. ފަސް މިލިއަނަށްވުރެ ކުދި ޕީއެސްއައިޕީ ޕްރޮޖެކްޓްތައް ދެން ހިންގާނީ ކައުންސިލްތަކުންނެވެ. މުނިސިޕަލް ހިދުމަތްކުން ލިބޭ އާމްދަނީ ސީދާ ކައުންސިލަށް ދިނުމާއި، ރަށުގެ ބިން ކުއްޔަށް ދީގެން ލިބޭ އާމްދަނީ ގެ 100 ޕަސެންޓް ސީދާ ކައުންސިލަށެވެ.\nރައީސް ވިދާޅުވާ ގޮތުގައި ކާމިޔާބު ކަމާއެކު މައިބަދައިގެ އޮޕަރޭޝަން އައްޑޫގައި ކުރެވެ އެވެ. ކުޅުދުއްފުށީގައި ކަކުލުހުޅު ބަދަލު ކުރެވެ އެވެ. ކުރީން އޮތް ޝައްކުވެސް މުޅީން ފިލައި ހިނގައްޖެ އެވެ. ލާމަރުކަޒު ކުރުން ނޫން އެހެން ގޮތެއް ނެތިއްޖެ އެވެ.\nރައީސް އިބްރާހިމް މުހައްމަދު ސޯލިހު ލާމެހޭ ރަށްތައް ހަތެއް + ލާމަރުކަޒު ކުރުން\nކައުންސިލަރުންގެ މުސާރަ ބޮޑު ބަހުސަކަށް\nއެމްޑީޕީ އާއި ރައީސްގެ އިމްތިހާނެއް!


Noatufoi: kulhudhuhfuhtaai gulhey vaahakaeh !\nނޯޓުފޮތް: ކުޅުދުއްފުއްޓާއި ގުޅޭ ވާހަކައެއް !\nއޮޅުވައިނުލާނެ ކަމަށް ހީކުރަމެވެ. މި ދައްކަނީ، ބުދެއް ބަހައްޓާ ވާހަކައެއްނޫނެވެ. އެކަމަކު ކުޅުދުއްފުށީގެ ވާހަކައެވެ.\nދުނިޔޭގެ އެންމެ އުސް ސްޓެޗޫ (މޮނިއުމެންޓުގެ ގޮތުގައި ބަހައްޓާ ސޫރަ)ކަމަށްވާ ސަރުދާރު ވައްލަބާއި ޕަޓޭލްގެ ސްޓެޗޫ ހުރީ އިންޑިޔާގައެވެ. އިންޑިޔާގެ ގުޖުރާތުގައެވެ. މި ސްޓެޗޫ ބެހެއްޓުމާއެކު، މިތަނަށް މީހުން ޒިޔާރަތްކުރުންވަނީ ގިނަވެފައެވެ.\nކިނބޫ އުޅޭ ފެންގަނޑެއްގައި ބަހައްޓާފައިވާ މި ސްޓެޗޫއަށް ޒިޔާރަތްކުރަންދާ މީހުންނަށް ފަސޭހަކުރުމަށް ސީޕްލޭން ޖައްސާ ކަނދުފަތި އެޅުމަށް މިހާރުވަނީ ނިންމާފައެވެ. ވީމާ، ފެންގަނޑުގައި އުޅޭ ކިނބޫތައް ދެން ޖެހޭނީ އެހެން ތާކަށް ގެންދާށެވެ.\nސަރުދާރު ވައްލަބާއި ޕަޓޭލްގެ ސްޓެޗޫ ހުރިތަނަކީ، މީގެ ކުރިން މާގިނަ މީހުން ގޮސް އުޅުނު ތަނެއް ނޫނެވެ. ނަމަވެސް ސްޓެޗޫ ބެހެއްޓުމާއެކު މީހުން ޝައުގުވެރިވާ ތަނަކަށް އެތަން ބަދަލުވެ އެތަނަށް ދާންބޭނުންވާ މީހުންގެ ޢަދަދު ގިނަވީއެވެ.\nމީހުން ރަށްރަށަށް ޒިޔާރަތްކުރާ އެއް ސަބަބަކީ އެތަނެއް ތަފާތުވެފައި ޝައުގުވެރިވީމައެވެ. ކުޅުދުއްފުއްޓަށް ގިނައިން މީހުން ޒިޔާރަތްކުރާނަމަ، ރަށުގެ އިގުތިސޯދު ރަނގަޅުވާނެއެވެ. ވަންނަ ފައިސާ އިތުރުވާނެއެވެ. ނަމަވެސް ކުޅުދުއްފުޓަށްވެސް މީހުން ޒިޔާރަތްކުރާނީ، އެރަށް، އެހެން ރަށްރަށަށްވުރެ ޝައުގުވެރި ނަމައެވެ.\nކުޅުދުއްފުށީގެ ފަޅާއި، އެއްގަމުގައި ފެންފޮދެއް އޮތްހާތަނެއް ހިއްކައި، ގަސްރުއްކަނޑައި، ހުރިހާތާކު ގެދޮރުއަޅައި، ވަށައިގެން ބޮޑުހިލަޖެހީމާ، ކުޅުދުއްފުއްޓާއި އެހެން ރަށްރަށާއި އޮތީ ކޮން ތަފާތެއްހެއްޔެވެ؟\nތަފާސް ހިސާބުން ދައްކާގޮތުން ދިވެހިން އެއްރަށުން އަނެއް ރަށަށް ދަތުރުކުރާ މިންވަރު ދަނީ، އިތުރު ވަމުންނެވެ. އާ އެއާޕޯޓްތަކާއި ދަތުރުފަތުރުގެ ނިޒާމަށް އަންނަ ފަސޭހަތަކާއެކު، އަދިވެސް، ދިވެހިން އެއްރަށުން އަނެއް ރަށަށް ދަތުރުކުރާ މިންވަރު ދާނީ އިތުރުވަމުންނެވެ.\nވީމާ، ރަށުގައި “ލޯކަލް ޓުވަރިޒަމް” ފަށާހިތްވާ މީހުންނާއި ވިޔަފާރިވެރިންނާއި އަދި އެންމެން ބަލަންވީ ކުޅުދުއްފުއްޓަކީ ޝައުގުވެރިތަނަކަށް ހެދޭތޯއެވެ. މިގޮތުން ކުރެވިދާނެ އެއްކަމަކީ ރަށުގައި ނޭޗާ ޕާކެއް ލަސްނުކޮށް ތަރައްގީކުރުމެވެ. މީގެ ފައިދާ ރަށުގެ ރައްޔިތުންނަށް ފެންނަމިންވަރު އިތުރުވަމުންދާނީ ރަށް ތޮއްޖެހެމުން ދާންފެށީމައެވެ. ކުރިޔަށް އޮތީ އެދުވަހެވެ.


Govvun thakuge kurin thakuraarkoh jaasoosee idhaarathakun inzaaru...\nގޮއްވުންތަކުގެ ކުރިން ތަކުރާރު ކޮށް ޖާސޫސީ އިދާރާތަކުން އިންޒާރު ދިން: ހެލްތް މިނިސްޓަރު\nބޮން ގޮއްވާލުމުގެ 28 ގަޑިއިރު ކުރިން އަދި 10 މިނިޓް ކުރިންވެސް އެންގި ކަމަށް ވިދާޅުވި\nކ. މާލެ 23 އޭޕުރިލް 2019 | އަންގާރަ 12:59 11,099\nޑރ. ރަޖިތަ ސެނެރަތްނެ - ގޫގުލް\nއީސްޓާއާ ދިމާކޮށް އާދިއްތަ ދުވަހު އަވަށްޓެރި ސްރީލަންކާގެ ޗާޗާއި، ހޮޓާތަކުގައި ހިނގި ބޮންގޮވުމުގެ ހާދިސާގެ މައުލޫމާތު ބޭރުގެ ޖާސޫސީ އިދާރާތަކުން ތަކުރާރުކޮށް ދީފައިވާ ކަމަށް ލަންކާގެ ހެލްތް މިނިސްޓަރު ޑރ. ރަޖިތަ ސެނެރަތްނެ ވިދާޅުވެއްޖެއެވެ.\nހޯމަ ދުވަހު ބޭއްވި ޕްރެސްކޮންފަރެންސް ގައި ވާހަކަ ދައްކަމުން ރަޖިތަ ވިދާޅުވީ، ލަންކާ އަށް ޓެރަރިސްޓް ހަމަލާތަކެއް ދޭނެ ކަމުގެ އިންޒާރު ބޭރު ގައުމުތަކުގެ ޖާސޫސީ އިދާރާތަކުން އޭޕްރީލް މަހުގެ ހަތަރު ވަނަ ދުވަހުން ފެށިގެން ޑިފެންސް އެޖެންސީތަކަށް ދެމުން ދިޔަ ކަމަށެވެ.\n'' އޭޕްރީލް ހަތަރަކުން ފެށިގެން އިންޓެލް އެޖެންސީތަކުން ދިޔައީ އެ މައުލޫމާތުތައް ދެމުން. ބޮން ގޮއްވާލުމުގެ 28 ގަޑިއިރު ކުރިން އަދި 10 މިނިޓް ކުރިންވެސް އެންގި. ނެޝަނަލް އިންޓެލިޖެންސްގެ ޗީފް ސިސިރަ މެންޑިސް ވަނީ އެ މައުލޫމާތު އިންސްޕެކްޓާ ޖެނެރަލް އޮފް ޕޮލިސް ( އައިޖީޕީ) އާ ހިއްސާ ކޮށްފައި. ތައުހީދު ޖަމާއަތުން ހަށި ގޮއްވާލައިގެން ހަމަލާތަކެއް ރާވަމުންދާ ކަމަށް ވެސް ބުނި '' އޭނާ ވިދާޅުވިއެވެ.\nރަޖިތަ ވިދާޅުވީ، ތައުހީދު ޖަމާއަތުގެ ލީޑަރުން ކަމަށްވާ، ޒަރަން ހާޝިމީ، ޖަލްހަލް ހިތަލް، ސަޖިތް މޮއުލަވީ އަދި ސިލްހަން ހަމަލާ ރޭވުމަށް ލަންކާ އަށް ގޮސްފައިވާ ކަމަށް ލަންކާގެ އިންޓެލްގެ ޗީފް، އައިޖީޕީ ޕްރިޔަލަލް ޑިސަނަޔާކީ އަށް މައުލޫމާތު ދީފައިވާ ކަމަށެވެ.\nއައިޖީޕީ އެ މައުލޫމާތު މިނިސްޓްރީއަލް ސެކިއުރިޓީ ޑިވިޝަން ( އެމްއެސްޑީ) ޖުޑިޝަލް ސެކިއުރިޓީ ޑިވިޝަން ( އެމްއެސްޑީ)، ސެކިއުރިޓީ ޑިވިޝަން އިންޗާޖް އޮފް ފޯމާ ޕްރެޒިޑެންޓްސް އެންޑް ސެކިއުރިޓީ ޔުނިޓަށް ވެސް އަންގާފައިވާ ކަމަށް ވިދާޅުވިއެވެ.\nއެކަމަކު ޕްރައިމް މިނިސްޓްރިއަލް ސެކިއުރިޓީ ޑިވިޝަންއާ ޕްރެޒިޑެންޓަލް ސެކިއުރިޓީ ޑިވިޝަން އަށް ހަމަލާތަކުގެ ވާހަކަ ޑީއަޖީ އަންގާފައި ނުވާ ކަމަށް ހެލްތް މިނިސްޓަރު ފާހަގަ ކުރެއްވިއެވެ.\nއެދުވަސްވަރު ސެކިއުރިޓީ ކައުންސިލްގެ ބައްދަލުވުމެއް ވެސް ވަނީ ބާއްވާފައެވެ. އެކަމަކު ބޮޑު ވަޒީރު ރަނިލް އަށް ދައުވަތު ދެއްވާފައި ނުވާކަން އޭނާ ފާހަގަކުރެއްވިއެވެ.\nބޮންގޮއްވުމުގެ ހިތާމަވެރި ހާދިސާ ހިނގިއިރު ޑިފެންސް މިނިސްޓަރު ގައުމުން ބޭރުގައި ހުންނެވި އިރު ވަގުތީ ގޮތުން ޑިފެންސް މިނިސްޓަރަކު އައްޔަން ކޮށްފައެއް ނުވެއެވެ.\n'' ހާދިސާ ހިނގިތަނާ އެކު ކުއްލި ބައްދަލުވުމަކަށް ބޮޑު ވަޒީރު ގޮވައިލެއްވި. ވިހި މިނިޓް ވަންދެން ބޮޑު ވަޒީރު ހުންނެވި ޑިފެންސް މިނިސްޓަރު ރޫމް ތެރޭގައި. އެއްވެސް މެމްބަރަކު ވަޑައިނުގަންނަވާ.'' ވިދާޅުވިއެވެ.\nއޭގެ ފަހުން އާދިއްތަ ދުވަހު މެންދުރު ސެކިއުރިޓީ ކައުންސިލްގެ ބައްދަލުވުމަކަށް ބޮޑު ވަޒީރު ކައުންސިލް މެމްބަރުންނަށް ދައުވަތު ދެއްވި ކަމަށާއި އެއްވެސް ބޭފުޅަކު ހާޒިރުވެވަޑައިނުގަންނަވާ ކަމަށް ހެލްތް މިނިސްޓަރު ވިދާޅުވިއެވެ.\nހަމަލާގެ ޒިންމާ ރައީސް ސިރިސޭނަ ނަންގަވަން ޖެހޭ ކަމަށް ގަބޫލްފުޅުކުރައްވަންތޯ ނޫސްވެރި އަކު ސުވާލު ދެންނެވުމުން އޭނާ ވިދާޅުވީ، އެކަމުގެ ޒިންމާ ރައިސްގެ އިސްތަށިފުޅުގައި ނާޅުއްވާނެ ކަމަށެވެ. އެކަމަކު ޒިންމާ ތަކުން ސަރުކާރުން ދުރުނުވެވޭނެ ކަމަށް ވިދާޅުވިއެވެ.\nއެގޮތުން ހަމަލާގައި މަރުވި މީހުންގެ އާއިލާތަކަށާއި ޒަހަމްވި މީހުންގެ އާއިލާތަކަށް 100،000 ރުޕީސްގެ އިތުރުން ބަދަލެއްގެ ގޮތުގައި އެއް މިލިއަން ރުޕީސް ދޭން ނިންމާފައިވާ ކަމަށް ރަޖިތަ ވިދާޅުވިއެވެ.\nމީގެ ހަ މަސް ކުރިން އިންޑިއާގެ ނޭޝަނަލް އިންވެސްޓިގޭޝަން އެޖެންސީ ( އެންއޭއައިއޭ) އަށް ސްރީލަންކާގެ ޗާޗްތަކެއްގައި ބޮންތަކެއް ގޮއްވާލަން އުޅޭ ކަމުގެ މައުލޫމާތު ލިބިފައިވާ ކަމަށް އިންޑިއާގެ ދަ ހިންދޫ ނޫހުން ރިޕޯޓް ކުރެއެވެ. އެންއައިއޭ އިން އެ މައުލޫމާތު ލަންކާގެ ފަރާތްތަކާއި ހިއްސާކޮށްފައިވާ ކަމަށްވެސް އެ ނޫހުގައިވެއެވެ.\nހާދިސާގެ މައުލޫމަތު ކުރިން ލިބިފައިވާއިރު، ސީރިއަސް ގޮތެއްގައި ނަގާފައި ނުވާ ސަބަބު ތަހުގީގު ކުރަން ޖެހޭ ކަމަށް ޓެލެކޮމިއުނިކޭޝަން މިނިސްޓަރު ހަރިން ފެނާންޑޯ ވަނީ އާދިއްތަ ދުވަހު ވިދާޅުވެފައެވެ.\nތައުހީދު ޖަމާއަތާ ގުޅުން އޮންނަ ސާޅިސް މީހަކު ވަނީ މިހާތަނަށް ހައްޔަރު ކޮށްފައެވެ. އެ ޖަމާއަތާއި ގުޅުން އޮންނަ އިތުރު މީހުން ހޯދުމުގެ މަސައްކަތް ފުލުހުން ދަނީ ކުރަމުންނެވެ. އަދި ހަމަލާތަކާއި ގުޅިގެން ފުލުހުން ސީރިޔާގެ ރައްޔިތަކާއި ސުވާލު ކުރަމުންދާ ކަމަށް ލަންކާ ގައި ހުންނަ ބީބީސީ ރިޕޯޓަރު އައްޒާމް އަމީން ވަނީ ރިޕޯޓް ކޮށްފައެވެ.\nލަންކާގެ ގައުމީ ހިތާމާގެ ދުވަސް ކަމުގައި މިއަދު ކަނޑައަޅާފައިވާއިރު މަރުވި މީހުންގެ ހަނދާނުގައި ސުކޫތެއް ވަނީ ގެނެސްފައެވެ. އަންގާރަ ދުވަހު ހެނދުނާ ހަމަޔަށް 310 މީހަކު މަރުވެ 480 މީހަކު ޒަހަމްވެފައިވާ ކަމަށް ލަންކާގެ ނޫސްތަކުން ރިޕޯޓްކުރެއެވެ.


Bangladesh ge borderun Rohingya group eh India fuluhun hayyaru koffi | Mihaaru\nބޯޑަރު ހުރަސް ކުރަނިކޮށް ރޮހިންޖާ މީހަކު އަންހެނަކު ހައްޔަރު ކުރުމުން ރޮނީ. --ފޮޓޯ:ރޮއިޓާސް\nބަންގްލަދޭޝްގެ ބޯޑަރުން ރޮހިންޖާ ގްރޫޕެއް ހައްޔަރުކޮށްފި\n23 ޖެނުއަރީ 2019 - 12:172comments\nއަގާޓާލާ، އިންޑިއާ (ޖެނުއަރީ 23) - ބަންގްލަދޭޝްގެ ބޯޑަރާ ކައިރިން ރޮހިންޖާ މުސްލިމުންގެ 31 މީހުން އިންޑިއާގެ އިރުއުތުރުގެ ސްޓޭޓެއް ކަމަށްވާ ޓްރިޕޫރާގެ ފުލުހުން ހައްޔަރުކޮށްފި އެވެ.\nރޮހިންޖާ މުސްލިމުން ބަންގްލަދޭޝް އަށް އެތެރެވާން ދިޔައީ އެ މީހުންނާ ދެކޮޅަށް އިންޑިއާގެ ހިންދޫ ނޭޝަނަލިސްޓް ސަރުކާރުން އަޅަން ފެށި ފިޔަވަޅުތަކުންނެވެ. ރޮހިންޖާ ގްރޫޕުގައި 16 ކުޑަ ކުދިންނާއި ހަ އަންހެނުން ހިމެނެ އެވެ. އެ މީހުން ބަންގްލަދޭޝް އަށް އެތެރެވުމުގެ ހުއްދަ ދިނުމަށް އެ ގައުމުގެ ފުލުހުން ވެސް ވަނީ ދެކޮޅު ހަދައިފަ އެވެ.\nއިންޑިއާ އިން ބުނަނީ ރޮހިންޖާ މުސްލިމުންނަކީ އެ ގައުމަށް ގަވާއިދާ ޚިލާފަށް އެތެރެކޮށްފައިވާ ބައެއް ކަމަށެވެ. މިއަންމާގައި ދާދި ފަހުން އުފެދުނު ހަމަނުޖެހުންތަކާ ގުޅިގެން ރޮހިންޖާ މުސްލިމުންގެ 1،300 މީހުން ވަނީ އިންޑިއާ އަށް އެތެރެވެފަ އެވެ.\nބޯޑަރުން ހައްޔަރު ކުރުމަށް ފަހު ރޮހިންޖާ މީހުންގެ ނަންތައް ބޯޑަރު ސިފައިން ނޯޓް ކުރަނީ. --ފޮޓޯ:ރޮއިޓާސް\nބަންގްލަދޭޝް އަށް އެތެރެވާން ދިޔަ ރޮހިންޖާ ގްރޫޕް އިންޑިއާ ފުލުހުން ހައްޔަރުކުރީ ބޯޑަރުގައި ތިބޭތާ ހަތަރު ދުވަސް ފަހުންނެވެ. ބޯޑަރުން ހައްޔަރު ކުރި މީހުން ޓްރިޕޫރާގެ ވެރިރަށް އަގާޓަލާ ކޯޓަށް ހާޒިރު ކުރުމުން ވަނީ 14 ދުވަހަށް އެ މީހުން ބަންދު ކުރަން އަންގައިފަ އެވެ. ފުލުހުންގެ އޮފިޝަލަކު ބުނީ ރޮހިންޖާ މުސްލިމުންގެ މައްސަލަ ރަޖިސްޓްރީކޮށްފައި ވަނީ އިންޑިއާގެ ޕާސްޕޯޓް އެކްޓުގެ ގާނޫނުގެ ދަށުން ކަމަށެވެ.\nއިންޑިއާގެ ހޯމް މިނިސްޓްރީން ބުނެފައިވާ ގޮތުގައި ރޮހިންޖާ މުސްލިމުންގެ 40،000 މީހުން އިންޑިއާގައި ދިރިއުޅެ އެވެ. އދ.ގެ ރެފިއުޖީންނާ ބެހޭ އެޖެންސީން ބުނެފައި ވަނީ އޭގެ ތެރޭން 18،000 މީހުން ވަނީ ރެފިއުޖީންގެ ގޮތުގައި ރަޖިސްޓްރީ ކޮށްފައި ކަމަށެވެ. އދ.ގެ ރެފިއުޖީ ކޮންވެންޝަންގައި އިންޑިއާ އިން ސޮއިކޮށްފައެއް ނުވެ އެވެ.\nރަކީން ސްޓޭޓުގައި ރޮހިންޖާ މުސްލިމުންނާ ދެކޮޅަށް މިއަންމާ ސިފައިން އޮގަސްޓް 2017 ގައި ހިންގި އަނިޔާވެރި އަމަލުތަކާ ގުޅިގެން ހަ ލައްކަ އަށް ވުރެ ގިނަ މީހުން ވަނީ އަވަށްޓެރި ބަންގްލަދޭޝް އަށް ހިޖުރަކޮށްފަ އެވެ.\nއިތުރު ލިޔުންތައް އިންޑިއާ ބަންގްލަދޭޝް ރޮހިންޖާ\nއިންޑިއާއާވީ ފަޅިން ބަންގްލަދޭޝްގެ ބޯޑަރު ބަލަހައްޓަނީ


Sharuee Ruqyaage Namugai Olhuvaanulaashe ( 8 Vana Bai )\nJune 21, 2021 ޢަލީ އާސިރު\t0 Comments\tއޮޅުވާނުލާށެ, ފޮތް, ޝަރުޢީ ރުޤްޔާ\nބަލިމީހާއަށް ޖެހިފައިވާ ސިޙުރު ބާޠިލު ކުރުމަށް ގޭގައި ހިފާ ގެންގުޅޭ އެއްޗެއްސާއި ފަރުނީޗަރު ފަދަ އެއްޗެހި އެންދުން އަދި ހަލާކުކުރުން\nބަލިމީހާ ގާތުގައި ރުޤުޔާގެ އާޔަތްތައް ކިޔަވާހިނދު ބަލިމީހާ ލައިގެން ހުންނަ ހެދުމުގައި ހިފަހައްޓައިގެން ކިޔެވުމަށްފަހު އެމީހާއަށް އެއްވެސް އުނދަގުލެއްވާނަމަ އެއީ އެމީހާގެ ހެދުމަށް ސިޙުރު ހަދާފައިވާ ކަމަށް ނިންމާ ރާޤީން ވެސް އަޅުގަނޑުމެންގެ މުޖުތަމަޢުން މިއަދު ފެންނަމުން ދެއެވެ. މިހެން ދިމާވެއްޖެނަމަ އެފަދަ ބަލިމީހަކު ގެންގުޅޭ ހުރިހައި އަންނައުނުތައް އަންދާލުމަށް ބުނެއެވެ. ހަމައެހެންމެ ބަލިމީހާގެ ގޭގެ ޗާޓު ކުރެހުމަށްފަހު، އެ ޗާޓަށް ކިޔަވުމުން، އެ ޗާޓުން ބަލިމީހާއަށް އުނދަގޫވާ ތަންތަން ފާހަގަކޮށް އެފަދަ ތަނެއްގައި ހުންނަ ފަރުނީޗަރުތައް އަންދާލަން ބުނެއެވެ.\nމީގެ އިތުރުން ގޭގެ ވަޅަކަށް ސިޙުރު ހަދާފައިވާނަމަ ގޭގައި ގެންގުޅޭ ތެލި ތަށިފަދަ ތަކެތި އުކާލައި އަދި ހަލާކުކޮށްލުމަށް ވެސް މިފަދަ ރާޤީން އިރުޝާދުދެއެވެ. ހަމައެހެންމެ ބަލިމީހާގެ އަރައިގެން ހުންނަ ފައިވާން ވެސް މިފަދައިން އަންދާލުމަށް އަމުރުކުރެއެވެ. މިނޫނަސް އެތައް އުނދަގޫ ކަންތައްތަކެއް ބަލިމީހާއަށް ކުރުމަށް އިރުޝާދުދީ ބަލިމީހާ މާޔޫސްކަމުގެ ތެރެއަށް ގެނބިގެންދާފަދަ ކަންކަން ކުރާކަމީ ހިތާމަހުރި ކަންކަމެވެ. މިގޮތުން ގޭގައި ހުންނަ ސިޙުރު ރަނގަޅުވާނީ ބަލިމީހާ ދިރިއުޅޭ ގެ ދޫކޮށް އެހެން ގެއަކަށް ބަދަލުވެގެންކަމަށް ބުނުން ހިމެނެއެވެ.\nބަލިމީހާ ލައިގެން ހުންނަ ހެދުމުގައި ހިފަހައްޓައިގެން ކިޔެވުމާއި، ބަލިމީހާ އަަރައިގެން ހުންނަ ފައިވާންފަދަ އެއްޗެއްގައި ހިފަހައްޓައިގެން ހުރެ ކިޔެވުމާއިމެދު ދަންނައެވެ. ރޫޙާނީ ބައްޔެއް ޖެހިފައި ހުންނަ މީހެއް ލައިގެން ނުވަތަ އަރައިގެން ހުންނަ ކޮންމެ އެއްޗެއްގައި ހިފަހައްޓައިގެން ކިޔަވައިފިނަަމަ އެކިޔެވެލީގެ އަޑުއިވުމުގެ ސަބަބުން ނުވަތަ ބަލިމީހާއަށް ޝައިޠާނާ ވަސްވާސްދިނުމުގެ ސަބަބުންވެސް އަސަރުކޮށްފާނެއެވެ. މީގެ މާނައަކީ އެއްވެސް ޙާލެއްގައި އެ އެއްޗެއްސަށް ސިޙުރު ހަދާފައި ހުރުން ނުވަތަ އެފަދަ އެއްޗެއްގައި ރޫޙާނީ އަޘަރެއް ހުރިކަން ދަލީލުކޮށްދޭ ކަމެއްނޫނެވެ. ހަމައެހެންމެ ފެންވަރަން ބޭނުންކުރާ ވަޅެއްގައި ހުންނަ ސިޙުރެއްގެ އަޘަރުގެ ސަބަބުން ބަލިމީހާ ލާންގެންގުޅޭ އަންނައުނާއި، ގެންގުޅޭ ތެލިތަށި ފަދަ ތަކެތީގައި ސިޙުރުގެ އަސަރު ހުރުމަކީ އެކަމުގައި އެއްވެސް ހަޤީގަތެއް އެކުލެވޭ ކަމެއް ނޫނެވެ.\nސިޙުރުގެ އަސަރު މިފަދަ ޙާލަތުގައި ކުރާނީ ބަލިމީހާއަށެވެ. ލާން ގެންގުޅޭ އަންނައުނަށް ސިޙުރު ހަދާނަމަ ސިޙުރުވެރިން ސިޙުރުހަދާނީ އެ އަންނައުނެއް ފޮރުވުމަށްފަހު އެއަށެވެ. ނުވަތަ ބައެއްފަހަރު ބަލިމީހާގެ ހެދުމުގެ ބައެއް ނުވަތަ އަސަރެއް ނަގައިގެން ސިޙުރުވެރިން ސިޙުރުހަދާ އުޅެއެވެ.\nގޭގެ ޗާޓު ބެލުމަށްފަހު ފަރުނީޗަރު ހުންނަ ތަނަކާއި ދިމާވެއްޖެނަމަ އެއީ ސިޙުރު ހުރީކަމަށް ބަލާ އެތަކެތި އަންދާލަން ބުނުމަކީވެސް ޤަބޫލުކުރެވޭ ވާހަކަތަކެއް ނޫނެވެ.\nގޭގައި ގެންގުޅޭ އެއްޗެއް ނުވަތަ ގޭގައި ހުންނަ އެއްޗަކަށް ސިޙުރު ހަދާފައިވާކަމަށް ޤަބޫލުކުރެވޭނަމަ އެތަކެއްޗަށް ސިޙުރު ބާޠިލުކުރުމަށް ކިޔަވާފައިވާ ފެންޖެހުމުން އިންޝާﷲ ފުދޭނެއެވެ.\nހަމައެހެންމެ ގޭގައި ސިޙުރު ހުރުމުގެ ސަބަބުން އެގެޔަކުން ނިކުމެގެން ދިއުމަކީ އެއްވެސް ޙާލެއްގައި ބަލިމީހާއަށް ވާ އުނދަގޫތައް ކެނޑި އެ ސިޙުރެއް ބާޠިލްވެގެންދާނެ ކަމެއް ނޫނެވެ. އެހެންނަމަވެސް ސިޙުރު ހުރިތަން ދެނެގަނެ އެތަނެއްގައިވާ ސިޙުރު ބާޠިލްކުރުމަކީ އެކަމަށް އޮތް ޙައްލެވެ.\nރުޤުޔާކުރާ މީހުން ވާންޖެހޭނީ ބަލިމީހާއަށް އުނދަގޫތަކާއި ތަކުލީފުތައް އިތުރުކުރާ ބަޔަކަށް ނޫނެއެވެ. އެހެންނަމަވެސް އެމީހުންނަށް ލުއިގޮތްތައް ހޯދައިދީ ޖެހިފައިވާ މުޞީބާތުން ސަލާމަތްވާނެ ގޮތް ޤުރުއާނުންނާއި ސުންނަތުގެ އަލީގައި ފެންނަން އޮތް އެންމެ ރަނގަޅުގޮތުގައި ބުނެދީ، އެގޮތަށް ޢަމަލުކުރާ އަދި ޢަމަލުކުރުމަށް ބާރުއަޅާ ބަޔަކަށެވެ.\nعَنْ أَنَسِ بْنِ مَالِكٍ عَنْ النَّبِيِّ صَلَّى اللَّهُ عَلَيْهِ وَسَلَّمَ قَالَ يَسِّرُوا وَلَا تُعَسِّرُوا وَبَشِّرُوا وَلَا تُنَفِّرُوا وفي رواية أخرى قال وسكِّنوا ولا تُنفِّروا ( ބުޚާރީ އަދި މުސްލިމް )\nއަނަސްބިން މާލިކް ގެ އަރިހުން ރިވާވެގެންވެއެވެ. ނަބިއްޔާ صلى الله عليه وسلم ހަދީޘްކުރެއްވިއެވެ.\n” މީސްތަކުންނަށް ކަންކަން ފަސޭހަކޮށްދޭށެވެ. ކަންކަން އުނދަގޫނުކުރާށެވެ. އަދި މީސްތަކުންނަށް ހެޔޮ ޚަބަރު ދީ އުފާވެރިކަން ގެނެސްދޭށެވެ. އަދި ނަފްރަތު އުފެދޭ ކަންކަމުން މީސްތަކުން ދުރުކުރާށެވެ.”\n← ރެއިކީ އާއި އެފަދަ ފަރުވާތަކުގެ ހަޤީގަތް (2ވަނަ ބައި )\nހަޤީޤީ ހާދިޘާ: އުޚްތަކު ސިޙުރުވެރިންގެ ކިބައިން ސަލާމަތްވިގޮތް →\nMay 19, 2021 May 19, 2021 ޢަލީ އާސިރު\t0


Ekaheri kuri fulhun masakkathah, Thahugeegu nunimey!\nދިވެހި ފުލުހުންގެ ސަފުތަކެއް -- އަހުމަދު އަޝްހާދު އަބްދުﷲ (ޖެރީ) | އަވަސް\nއެމްއެމްޕީއާރްސީގެ ހިޔާނާތުގެ ފައިސާ ލިބުނު ކަމަށް ތުހުމަތު ކުރެވޭތީ ފުލުހުންގެ މަސްއޫލިއްޔަތުން އެކަހެރިކުރި މީހުން އަލުން މަސްއޫލިއްޔަތާ ހަވާލުވެއްޖެ އެވެ.\nބޮޑު ހިޔާނާތުގެ ފައިސާ ލިބިގެން ފަސް ފުލުހަކު މަސްއޫލިއްޔަތުން ދުރު ކުރި އެވެ. އޭރު ފުލުހުން ބުނީ އެ މީހުންގެ ޖިނާއީ އަދި އިދާރީ ތަހުގީގުތައް ކުރިއަށް ދާނީ މަސްއޫލިއްޔަތުތަކުން އެކަހެރިކޮށްފައިވާ ކަމަށެވެ. ނަމަވެސް އެ މީހުން މިހާރު އަލުން މަސްއޫލިއްޔަތުތަކާއި ހަވާލުވެ މަސައްކަތަށް ވަނީ ނުކުމެފަ އެވެ.\nފުލުހުން ބުނީ ތުހުމަތު އޮތް މައްސަލައިގެ ތަހުގީގު ކުރިއަށްދާ ކަމަށެވެ. އެހެން އިތުރު ތަފްސީލެއް ނުދިނެވެ.\nއެމްއެމްޕީއާރްސީގެ ހިޔާނާތުގެ ފައިސާ ލިބުނު އެސްއޯއެފް ކުންފުނިން ސިފައިންގެ މޭޖާ އަކަށް ފައިސާ ޖަމާކުރި މައްސަލައިގައި އެ ފައިސާ ލިބުނު ސިފައިންގެ މީހާ އާއި ސިފައިންގެ އިތުރު މީހަކުވެސް ވަނީ މަސްއޫލިއްޔަތުން އެކަހެރިކޮށްފަ އެވެ. އެސްއޯއެފްއިން ފައިސާ ލިބުނު ކަމަށް އެ ރިޕޯޓްގައި ބުނާ 155 މީހުންގެ ތެރޭގައި ސިފައިންގެ ދެ އޮފިސަރުންނާއި ފުލުހުންގެ ފަސް މީހަކަށް ހިމެނެ އެވެ. އަދި ސަރުކާރުގެ އިސްވެރިންނާއި އިދިކޮޅުގެ ގިނަ ބައެއްގެ ނަން ހިމެނިފައި ވެއެވެ. ފަނޑިޔާރުންނާއި މިނިވަން މުއައްސަސާތަކުގައި އޭރު އިސްކޮށް ތިބި ބޭފުޅުން ވެސް ހިމެނެ އެވެ.\nއެމްއެމްޕީއާރުސީގެ ބޮޑު ހިޔާނާތުގެ އެންމެ ބޮޑު ތުހުމަތެއް އޮތީ ކުރީގެ ނައިބު ރައީސް އަހުމަދު އަދީބާއި އޭރު އެމްއެމްޕީއާރްސީގެ އެމްޑީ އަބްދުﷲ ޒިއަތަށެވެ. އަދީބަށް 20 އަހަަރުގެ ޖަލު ހުކުމެއް އަދި ޒިޔަތަށް 11 އަހަރުގެ ޖަލު ހުކުމެއް އިއްވާފައި ވެއެވެ. އަދީބަށް ބިލިއަން ރުފިޔާގެ ހިޔާނާތުގެ ތުހުމަތު ކުރާއިރު ޒިޔަތަށް 700 މިލިއަން ރުފިޔާގެ ހިޔާނާތުގެ ތުހުމަތު ދައުލަތުން ކުރެއެވެ. ނަަމަވެސް އެ ދެ ބޭފުޅުން މިހާރު ތިއްބެވީ ދައުލަތާއެކު އެއްބަސްވުމެއް ހަދައި ދެފަރާތް އެއްބަސްވާ ހުކުމަކާއެކު ގޭގަ އެވެ.\nދައުލަތުގެ ތެރެއިން ހިނގާފައިވާ ކޮރަޕްޝަންގެ މައްސަލަތައް ބަލަން ރައީސް އިބްރާހިމް މުހައްމަދު ސޯލިހު އުފައްދަވާފައިވާ ރިޔާސީ ކޮމިޝަނުން އެމްއެމްޕީއާރްސީގެ ބޮޑު ކޮރަޕްޝަންގެ މައްސަލައިގެ ތަހުގީގު ފެށީ ޖަނަވަރީ 10، 2019 ގައެވެ. އޮޑިޓް އޮފީހުން ބެލިބެލުމުން އެމްއެމްޕީއާރްސީގެ ތެރެއިން 1.2 ބިލިއަން ރުފިޔާގެ ހިޔާނާތް ހިނގާފައި ވެއެވެ. ނަމަވެސް ރިޔާސީ ކޮމިޝަނުން ބުނާ އަދަދު ހަތަރު ބިލިއަނަށް އަރަ އެވެ.\nއެ ކޮމިޝަނުން މިހާރު ވަނީ ހިޔާނާތާއި ގުޅިގެން ބައެއް މީހުންގެ މައްޗަށް ދައުވާ ކުރަން ވެސް ފޮނުވާފަ އެވެ. ނަމަވެސް ގެއްލުނު ފައިސާ ހޯދުމުގައި ސަރުކާރަށް ވެސް އަދި ކޮމިޝަނަށް ވެސް އެދެވޭ އެއްވެސް ކާމިޔާބެއް އަދާ ހަމައަށްވެސް ހޯދިފައެއް ނުވެއެވެ. ހިޔާނާތުގެ ތެރެއިން އެމްއެމްޕީއާރުސީ މެދުވެރިކޮށް ރަށްތައް ދޫކޮށްގެން ދައުލަތަށް ލިބެންޖެހޭ 79 މިލިއަން އަށް ވުރެ ގިނަ އެމެރިކާ ޑޮލަރުގެ ތެރެއިން ދައުލަތަށް ލިބިފައިވަނީ 12.8 މިލިއަން ޑޮލަރެވެ.\nމި ސަރުކާރުން އެމްއެމްޕީއާރުސީގެ ހިޔާނާތުގެ ހުރިހާ ކަމެއް ކުރީގެ ސަރުކާރާއި ގުޅުވާއިރު ހިޔާނާތުގެ ފައިސާ ހުރިހާ ޕާޓީތަކަށް ވެސް ލިބިފައިވާ ކަމަަށް ހިޔާނާތުގެ ތުހުމަތު އެންމެ ބޮޑަށް ކުރެވޭ ކުރީގެ ނާއިބު ރައީސް އަހުމަދު އަދީބު ވަނީ ވިދާޅުވެފަ އެވެ.\nހުރިހާ ސިޔާސީ ޕާޓީއަކަށް ނިސްބަތްވާ އެތައް ބޭފުޅުންނަކަށް ލިބިފައިވާނެ ކަމަށާ އަދި ކުރީގެ ރައީސުންނާއި މަޖިލީސް މެމްބަރުންނާއި ސަރުކާރުގެ ވުޒާރާތަކާއި މިނިވަން މުއައްސަސާތަކަށް ވެސް މި ފައިސާ ލިބިފައިވާނެ ކަމަށް އަދީބު ވިދާޅުވީ އޭނާގެ މައްޗަށް ހިންގު ޝަރީއަތުގަ އެވެ. އޭނާ ވިދާޅުވެފައި ވަނީ ސިޔާސީ މަސައްކަތަކަށާއި ސީދާ ޕީޕީއެމަށް ވެސް އެމްއެމްޕީއާރްސީގެ ފައިސާ ބޭނުން ކޮށްފައިވާ ކަމަށެވެ. އަދި މިނިވަން މުއައްސަސާތަކަކާއި ޝަރުއީ ދާއިރާ އަށާއި މަޖިލީހުގެ އެކި ވޯޓްތަކަށް ވެސް އެ ފައިސާ ހަރަދުކުރި ކަމަަށެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި ހިނގާދިޔަ އެމްއެމްޕީއާރުސީގެ ބޮޑު ހިޔާނާތް އޭރުގެ ސަރުކާރުން ހާމަކުރީ ކޮރަޕްޝަނަ ދެކޮޅު ކަމެއްގެ ގޮތުގައި ނޫން ކަމަށް ވިދާޅުވެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ދާދި ފަހުން ވެސް ވަނީ ވަރަށް ބޮޑަށް ފާޑުވިދާޅުވެފަ އެވެ.\nރައީސް އަބްދުﷲ ޔާމީން ކުރީގެ ނައިބު ރައީސް އަހުމަދު އަދީބު މޯލްޑިވްސް ޕޮލިސް ސާވިސް + ރައީސް އިބްރާހިމް މުހައްމަދު ސޯލިހު އެމްއެމްޕީއާރްސީ އެމްއެންޑީއެފް އެމްއެމްޕީއާރުސީ އޮޑިޓު ރިޕޯޓް


Gina zuvaanun kiyevee ijuthimaaee, viyafaari adhi gaanoonee dhaairaa inn | Mihaaru\nގިނަ ޒުވާނުން ކިޔެވީ އިޖުތިމާއީ، ވިޔަފާރި އަދި ގާނޫނީ ދާއިރާ އިން\nސިނަމާލެ ބްރިޖުން ފައިބައިގެން އަންނަ ދުއްވާ އެއްޗެހިތަކެއް: ޒުވާނުންގެ ތެރެއިން 35 ޕަސެންޓް ފިރިހެނުންގެ އަތުގައި ސައިކަލެއް އޮވޭ.---ފޮޓޯ: އަހުމަދު އަވްޝަން/މިހާރު\nރާއްޖޭގައި ގިނަ ޒުވާނުން މަތީ ތައުލީމު ހާސިލު ކޮށްފައިވަނީ އިޖުތިމާއީ، ވިޔަފާރި އަދި ގާނޫނީ ދާއިރާ އިން ކަމަށް ދިރާސާއަކުން ދައްކައިފި އެވެ.\nއިއްޔެ ފާހަގަކުރި މި އަހަރުގެ ބައިނަލްއަގްވާމީ ޒުވާނުންގެ ދުވަހާ ގުޅުވައިގެން، ނޭޝަނަލް ބިއުރޯ އޮފް ސްޓެޓިކްސް އިން އާއްމުކުރި މައުލޫމާތުތަކަށް ބަލާއިރު، ގާތްގަނޑަކަށް 9،000 ދިވެހި ޒުވާނުން ކިޔަވާފައިވަނީ އިޖުތިމާއީ އާއި ވިޔަފާރި އަދި ގާނޫނީ ދާއިރާއިންނެވެ. ދެން އެންމެ ގިނައީ ތައުލީމާ ގުޅުން ހުރި ދާއިރާތަކުން ކުރިއަށް ދިޔަ ޒުވާނުންނެވެ. އެ ދާއިރާ އިން ގާތްގަނޑަކަށް 5،000 ޒުވާނުން މަތީ ތައުލީމު ހާސިލު ކޮށްފައިވާ ކަމަށް ދައްކަ އެވެ.\nތިން ވަނަ އަށް އެންމެ ގިނައީ ސައިންސާ ގުޅުން ހުރި ކޯސްތަކުން ކިޔެވި ޒުވާނުންނެވެ. އެ ދާއިރާ އިން 4،500 ވަރަކަށް ޒުވާނުން ކުރިއަށް ދިޔައިރު އެންމެ މަދު ކަމަށް ދިރާސާ އިން ދައްކަނީ ދަނޑުވެރިކަމާ ގުޅުން ހުރި ޕްރޮގްރާމްތަކުން މަތީ ތައުލީމަށް ކިޔަވާ މީހުންނެވެ.\nރާއްޖޭގައި ޒުވާނުން ކަމަށް ބަލަނީ އުމުރުން 18-34 އަހަރާ ދެމެދުގެ މީހުންނެވެ. ނަމަވެސް ބައިނަލްއަގުވާމީގޮތުން ޒުވާނުންގެ އުމުރުގެ ގޮތުގައި ކަނޑައަޅާފައިވަނީ 15-24 އެވެ. އެހެންވެ މި ދިރާސާގައި، މައުލޫމާތުތައް ބަހާލާފައިވަނީ ދެ އުމުރަށެވެ.\nރާއްޖޭގެ އާބާދީގެ 43 ޕަސެންޓު ހިއްސާ ކުރަނީ ޒުވާނުންނެވެ. މި އަހަރު 18-35 އަހަރާ ދެމެދުގެ 240،584 ޒުވާނުން އުޅޭއިރު، އެ އާބާދީ އެންމެ ބޮޑީ ކ. އަތޮޅުގަ އެވެ. ދެން ބ. އަތޮޅުގަ އެވެ. ކުރިއަށް އޮތް 10 އަހަރުގެ ތެރޭގައި ޒުވާނުންގެ އާބާދީ 300،000 އަށް އަރާނެ ކަމަށް ވެސް ދިރާސާގައި ލަފާކޮށްފައި ވެ އެވެ.\nޒުވާނުންގެ ތެރެއިން 143،456 މީހުން ދިރިއުޅެނީ މާލޭގަ އެވެ. އޭގެ ތެރެއިން އެންމެ ގިނައީ 18-34 އަހަރާ ދެމެދުގެ ޒުވާނުންނެވެ. އެ އުމުރުގެ 105،042 މީހުން މާލޭ ސަރަހައްދުގައި އުޅެ އެވެ. އަތޮޅުތަކަށް ބަލާއިރު، 15-24 އަހަރާ ދެމެދުގެ 57،014 މީހުން އަދި 18-34 އަހަރާ ދެމެދުގެ 135،541 ޒުވާނުން ރަށްރަށުގައި އުޅެ އެވެ.\nތައުލީމު ހާސިލު ކޮށްފައިވާ އެންމެ މަތީ ވަނައަށް ބަލާއިރު، 15-34 އަހަރާ ދެމެދުގެ 82،924 މީހުން އޯ ލެވެލް ހަދާފައި ވެ އެވެ. އޭގެ ތެރޭގައި އެންމެ ގިނައީ 18-34 އަހަރާ ދެމެދުގެ އަންހެނުންނެވެ. އެ އުމުރުގެ 29،555 އަންހެނުން އޯ ލެވެލް އިމްތިހާނު ހެދިއިރު އޭ ލެވެލް ނިންމާފައިވާ ކަމަށް މި ދިރާސާގައި ދައްކަނީ 19،362 ޒުވާނުންނެވެ. އޭގައި ވެސް އެންމެ ގިނައީ 18-34 އަހަރާ ދެމެދުގެ އަންހެނުންނެވެ.\nޑިޕްލޮމާ ހާސިލްކުރި ޒުވާނުންގެ އާބާދީ 26،977 ގައި އުޅޭއިރު، އެ ކެޓަގަރީގައި ވެސް އެންމެ ގިނައީ 18-34 އަހަރާ ދެމެދުގެ އަންހެނުންނެވެ. ޑިގްރީ އަދި އެ އަށް ވުރެ މަތިން ތައުލީމު ހާސިލު ކޮށްފައިވާ ކަމަށް 9،369 ޒުވާނުން ބުނެ އެވެ. އޭގައި ދެބައިކުޅަ އެއް ބަޔަށް ވުރެ ބޮޑު ބައި ހިއްސާކުރަނީ 18-34 އަހަރާ ދެމެދުގެ އަންހެނުންނެވެ.\nމަތީ ތައުލީމާ ގުޅުން ހުރި ނުވަތަ ވޮކޭޝަނަލް އެއްވެސް ތަމްރީނެއް ހާސިލް ކޮށްފައިނުވާ ޒުވާނުންގެ އާބާދީ ފުދޭވަރަކަށް ގިނަ އެވެ. އޭގައި 15-34 އަހަރާ ދެމެދުގެ 41،942 މީހުން ބުނަނީ އެފަދަ އެއްވެސް ތައުލީމެއް ނުވަތަ ތަމްރީނެއް ހޯދާފައިނުވާ ކަމަށެވެ.\nމިިދޔަ އަހަރު އޯ ލެވެލް ހެދި ދަރިވަރުންގެ ތެރެއިން އެންމެ ގިނަ ދަރިވަރުން ފާސްވެފައިވަނީ ކޮމްޕިއުޓަރު ސައިންސް އިންނެވެ. އެ މާއްދާ އިން ގާތްގަނޑަކަށް 87 ޕަސެންޓު ދަރިވަރުން ފާސްވެފައިވެ އެވެ. ދެން އެންމެ ގިނަ ދަރިވަރުން ފާސްވީ، ކުޑަކުޑަ ތަފާތަކާއެކު ކެމިސްޓްރީންނެވެ. ތިން ވަނައަށް އެންމެ ގިނަ ދަރިވަރުން ފާސްވީ އިސްލާމް މާއްދާއިންނެވެ. ދިވެހިން ފާސްވި ދަރިވަރުން ހިމެނެނީ އޭގެ ފަހުންނެވެ.\nމިދިޔަ އަހަރު ލޯވަ ސެކަންޑްރީ ނުވަތަ ގްރޭޑު 6-7 ގައި 16،167 ދަރިވަރުން ކިޔެވިއިރު މަތީ ސާނަވީގައި ކިޔަވަމުން ދިޔައީ 3،776 ދަރިވަރުންނެވެ.\nތައުލީމް ހާސިލްނުކުރާ ނުވަތަ ވަޒީފާ އަދާނުކުރާ ނުވަތަ އެއްވެސް ތަމްރީނެއް ފުރިހަމަނުކުރާ ޒުވާނުންގެ އާބާދީ އުޅެނީ 29 ޕަސެންޓުގަ އެވެ. އެކަމުގެ ހާލަތު 22 އަހަރުން ދަށުގައި އަންހެނުންނާއި ފިރިހެނުން ދާދި އެއްވަރެވެ. ނަމަވެސް 22 އަހަރުން މަތީގެ އަންހެނުންގެ ތެރޭގައި، ތައުލީމް ހާސިލްނުކުރުމާއި ވަޒީފާ އަދާނުކުރުން ނުވަތަ ތަމްރީނު ފުރިހަމަނުކުރާ މީހުން ގިނަ އެވެ\nޒުވާނުންގެ ތެރެއިން 15-24 އަހަރާ ދެމެދުގެ 26،064 މީހުން ވަޒީފާ އަދާކުރެ އެވެ. ވަޒީފާ އަދާނުކުރާ 4،940 ޒުވާނުން އުޅޭކަމަށް، 2016 ވަނަ އަހަރު ހެދި ދިރާސާއިން ދައްކަ އެވެ. އެގޮތުން 15-17 އަހަރާ ދެމެދުގެ 17 ޕަސެންޓް ކުދިން ވަޒީފާ އަދާނުކުރާއިރު 18-19 އަހަރާ ދެމެދުގެ 25 ޕަސެންޓް ޒުވާނުން އަދި 20-24 އަހަރާ ދެމެދުގެ 13.4 ޕަސެންޓް ޒުވާނުން ވަޒީފާ އަދާނުކުރެ އެވެ.\nHappy International Youth Day 2020! #YouthDay #Youth4GlobalAction #SDG16 pic.twitter.com/V66nJA6yJT\n— Statistics Maldives (@statsmaldives) August 12, 2020\nވަޒީފާގެ ފުރުސަތުތައް ހުއްޓަސް ވަޒީފާ ހޯދަން މަސައްކަތް ނުކުރާ ކަމަށް 7،324 ޒުވާނުން ބުނާއިރު 308 މީހަކު ބުނެފައިވަނީ ވަޒީފާ ހޯދަން މަސައްކަތް ކުރާ ކަމަށާއި އެކަމަކު ވަޒީފާއެއް ނެތް ކަމަށެވެ. ވަޒީފާ ހޯދަން މަސައްކަތް ނުކުރާ ކަމަށާއި ވަޒީފާގެ ފުރުސަތު ނެތް ކަމަށް 25،563 ޒުވާނުން ބުނެފައި ވެ އެވެ.\nސިވިލް ސާވެންޓުންގެ ގޮތުގައި އެންމެ ގިނައިން މަސައްކަތް ކުރަނީ އަންހެނުންނެވެ. އެގޮތުން 15-34 އަހަރާ ދެމެދުގެ 11،671 މީހުން އަދި 30-34 އަހަރާ ދެމެދުގެ 5،157 މީހުން މަސައްކަތް ކުރެ އެވެ. އޭގެ ތެރެއިން ވެސް އެންމެ ގިނައީ ރަށްރަށުގައި ވަޒީފާ އަދާކުރާ އަންހެނުންނެވެ. ރަށްރަށުގައި ސިވިލް ސާވިސްގައި ވަޒީފާއަދާ ކުރާ އާބާދީ 10،000 އިން މައްޗެވެ.\nރާއްޖޭގައި 18-34 އަހަރާ ދެމެދުގެ ޒުވާނުންގެ ތެރެއިން، އެންމެ ގިނަ މީހުން ހަރަކާތްތެރިވަނީ ޕަބްލިކް އެޑްމިނިސްޓްރޭޝަނާއި ޑިފެންސް ނުވަތަ ސޯޝަލް ސެކިއުރިޓީ އިންޑަސްޓްރީގަ އެވެ. އެ ދާއިރާގައި 11،159 މީހުން ވަޒީފާ އަދާކުރެ އެވެ. އެއަށްފަހު އެންމެ ގިނައީ ތައުލީމީ ދާއިރާގައި މަސައްކަތްކުރާ މީހުންނެވެ. އެ ދާއިރާގައި 9،891 މީހުން ވަޒީފާ އަދާކުރެ އެވެ.\nވަކިވަކި ވަޒީފާތަކަށް ބަލާއިރު، ސާވިސް އަދި ސޭލްސް ވޯކަރުންގެ ގޮތުގައި 18-34 އަހަރާ ދެމެދުގެ 12،766 މީހުން، ޕްރޮފެޝަނަލް މަސައްކަތްތަކުގައި 11،257 މީހުން އަދި ޓެކްނިކަލް އަދި އެސޯސިއޭޓް ޕްރޮފެޝަނަލްސްގެ ގޮތުގައި 11،113 މީހުން މަސައްކަތް ކުރެ އެވެ.\nއާމްދަނީ ނުލިބޭ މަސައްކަތުގައި އެންމެ ގިނައިން ހަރަކާތްތެރިވަނީ އަންހެނުންނެވެ. އެގޮތުން، އަންހެނުން އެވްރެޖުކޮށް ކޮންމެ ހަފުތާއަކު 77 ގަޑިއިރު އާމްދަނީ ލިބޭ މަސައްކަތާއި އާމްދަނީ ނުލިބޭ މަސައްކަތުގައި ހަރަކާތްތެރިވެ އެވެ.\nޒުވާނުންގެ ތެރެއިން، މޮބައިލް ފޯނު ގެންގުޅޭކަމަށް 15-24 އަހަރާ ދެމެދުގެ އަންހެނުންގެ 87 ޕަސެންޓް އަދި ފިރިހެނުންގެ 88 ޕަސެންޓް މީހުން ބުނެފައި ވެ އެވެ. އުމުރުން 18-34 އަހަރާ ދެމެދުގެ 96 ޕަސެންޓް އަންހެނުން އަދި 97 ޕަސެންޓް ފިރިހެނުން ވަނީ ފޯނު ގެންގުޅޭ ކަމަށް ބުނެފަ އެވެ. ޒުވާނުންގެ ތެރެއިން އެންމެ ގިނައިން ސައިކަލު ގެންގުޅެނީ 18-34 އަހަރާ ދެމެދުގެ ފިރިހެނުންނެވެ. އެ އާބާދީގެ 35 ޕަސެންޓް މީހުން ސައިކަލު ދުއްވާއިރު އަންހެނުންގެ ނިސްބަތް އުޅެނީ 8 ޕަސެންޓުގަ އެވެ. އެ ކެޓަގަރީގައި، 15-24 އަހަރާ ދެމެދުގެ 17 ޕަސެންޓް ފިރިހެނުން އަދި ތިން ޕަސެންޓް އަންހެނުން ސައިކަލު ގެންގުޅެ އެވެ.\nތައުލީމް ޔޫތު މިނިސްޓްރީ ޒުވާނުންގެ ދުވަސް ޒުވާނުން\n8 ކޮމެންޓް,2ރިއެކްޝަންސް\nގައުމުގެ ތައުލީމް ހަލާކު ކޮށަލަން ފުރަތަމަ ކުރިކަމަކީ ސްޓްރީމް ބެހުން. ދެން ދަރިވަރުންގެ ބޯކައިގެން ސައިންސް ކުލާސް ތަކަށް ކުދިން މަދުކުރުން. ދެން އަދި އާރޓް ސްޓްރީމް އުވާލުން. މިއީ ރަން 30 އަހަރު. އަދި އެދުވސް ވަރު ޕޮލިޓަކް ސައިންސް ކިޔެވުން އޮތީ މަނާ ކޮށްފަ. އެޖީލް ބޮޑުވެގެން އެއްބަޔަކު ފަތުގައި އަނެއް ބަޔަކު ވަގުންނަށްވެ މުޅި ގައުމު ހަލާކު ކުރަނީ. މިކަމުގެ ޒިންމާ ނަގާނީ ކާކުބާ!!!\nތިޔަހެން ހަދާ ތަފާސްހިސާބުތަކަކީ މާލޭމީހުން ރަށުތެރެއަށް ދައުލަތުގެ ހުރިހާ މުއްސަނދިކަމެއް ފުނިޖަހަން މައުމޫނު ޒަމާނުއްސުރެ ކުޅޭކުޅިވަރެއް. ދެން ތިޔަ ތަފާސްހިސާބު ބަލަބަލާފަ ބުނާނީ މާފަންނުގަ ދަނޑުވެރިކަމާބެހޭ ކޮލެޖެއް ނެތީމައޭ މިހެންމިވަނީ، އެވީ މާފަންނުގަ ކޮލެޖުއަޅަން. ތިހެން ޖެހި ހިސާބެއް ބަލާފަ މާލެއިން ބޭރުގަ އަދިއަދަށްވެސް އެއްވެސްކަމެއް ނުހިނގާ ދޭތެރެދުރުކުރުމުގެ ޕުރޮގުރާމު ނޫނީ.\nދާއިރާތައް ބަހާފަމިހިރީވެސް މީހަކު އަންތަރީސްވާކަހަލަ ގޮތަކަށް. ވިޔަފާރިދާއިރާއާއި ސައިންސް ދާއިރާއާއި އެއްސަފެއްގަ ދަނޑުވެރިކަމާއި ތިލޭރުކަން މިބަލަނީ. ހަގީގަތުގަ ސައިންސްގެ ތެރޭގަ އެކަނިވެސް އެތައްހާސް ތިލޭރުކަމާއި އެއްވަރުގެ އެތައްސަތޭކަ ދާއިރާއެއް އުޅޭނެއެއްނޫންތަ.\nއިޖްތިމާޢީ/ވިޔަފާރީގެ ދާއިރާގެ ވަރަށް ގިނަ ގްރެޖުއޭޓުން ތިބީ ސެޓްފިކެޓު ހިފައިގެން ވަޒީފާއެއް ނެތި މަގުމަތިވެފައި. ވަޒީފާއެއް ލިބުނަސް ލިބޭ 8000 ރުފިޔާ މާލޭ ކުލި ސިސްޓަމަށް ފީޑުކުރަން ދެނީ. ޤާނޫނީ ދާއިރާއިން މަތީތައުލީމު ހޯދި ކުދިންނަށްވެސް އިހަށްދުވަހު ފާސްކުރި ގާނޫނެއްގެ ތެރެއިން ވަނީ ދަތިކޮށްފައި. އެކުދިން ކިޔަވަން ފެށިއިރު ވުޖޫދުގައިވެސް ނެތް، އިތުރު އެތައް ކަމެއް ކޮށެގެން ނޫނީ ގާނޫނީ ހުއްދަވެސް، ވަޒީފާއެއްވެސް ނުލިބޭ ގޮތަށް ވަނީ ހަދާފައި.\nއެކަމަކު ރީތިއުޅުމެއް ނުހުރޭ.. ރީތި އާދަތަކެއްނުހުރޭ..\nދިވެހި ޒުވާނުން ދަނޑުވެރި ކަމެއް ނުކިޔަވާނެއެވެ .ދަނޑުވެރި ކަމަކީ މަސްވެރިކަމާއި ފަތުރުވެރިކަމުން ރާއްޖޭއަށް ލިބޭ ޑޮލަރު ރާއްޖޭގައި ހިފެހެއްޓޭނެ ހަމަ އެކަނި އިންޑަސްޓްރީ އެވެ. އެކަމަކު ބޭރު މީހުނަށް ވަޒީފާ ދޭން މަޖްބޫރު އިންޑަސްޓްރީ އެކެވެ.\nމަދު ބަޔެއްގެ އައްމަތީ މިރާއްޖޭގެ އިގްތިސާދު އޮއްވާ ކިހިނެއް ޒުވާނުނަށް ކިހިނެއް ކުރިއެރޭނީ!.ގެދޮރު ނެތި އަބަދަށް ކުލިދައްކައް މަޖުބޫރުވީމަ ކިހިނެއް ޒުވާނުނައް ކުރިއެރޭނީ.!ރާއްޖޭގެ ފަޅުތަކާ ރަށްތަށް ނުއަގުގަ ވިއްކީމަ ކިހިނެއް ޒުވާނުނަށް ކުރިއަރޭނީ! ނަމެއްގަ ޒުވާނުންގެ ދުވަސް ފާހަގަ ކުރެވިދާނެ.\nކިތަންމެ ރަނގަޅަށް ކިޔެވިޔަސް މިގައުމުގަ ކުރިއަރަން ވަރަށް އުނދަގޫ އެއީ ވަޒީފާ ހޯދަން ވިޔަސް ވަޒީފާގަ ކުރިއެރުން ހޯދަންވިޔަސް އަދި ވިޔަފާރި ކުރަންވެސް.މި ގައުމުގެ އިގްތިސާދު އެބަޖެހޭ ޒުވާނުނަށް ހުޅުވާލަށް.ގެދޮރު އެބަޖެހޭ ފަސޭހައިން ލިބެން.


Kaivenyah aileh lasvegen ehen meehakaa kaivenikohfi\nއިންޑިއާގެ ކައިވެނިތަކަށް ކައިވެނި ކުރާ ފިރިހެންމީހާ އާއި އޭނާ އާއެކު އަންނަ މީހުން ނުވަތަ ބާރާތު އައުން ލަސްވުމަކީ ވަރަށް އާންމު ކޮށް ދިމާވާ ކަމެކެވެ. ފިރިހެންމީހާގެ ބާރާތުގައި ތިބޭ މީހުން ގަބޫލުކުރަނީ ގަޑިއަށް އައުމަކީ އެމީހުންގެ އަބުރަށް ހުތުރު ވާނެ ކަމެއް ކަމަށެވެ. އެމީހުންގެ ހައިބަތާއި މޮޅުކަން ދައްކާލެވޭނީ ލަހުން ދިޔައިމަ ކަމަށް މިގޮތަށް ލަހުންދާ މީހުން ގަބޫލު ކުރެ އެވެ.\nނަމަވެސް މިފަހަރު ކަންތައްވީ ވަރަށް ތަފާތު ގޮތަކަށެވެ.\nއިންޑިއާގެ ބިޖްނޯރް އަވަށުގައި ކުރަން ހަމަޖެހިފައި އޮތް މި ކައިވެންޏަށް ފިރިހެންމީހާ އަށް ގަޑިއަށް ނާދެވުނީކަމަށް ބުނެ އަންހެންކުއްޖާގެ އާއިލާއިން ވަނީ އޭނާ އާ އެހެން މީހަކާ ކައިވެނި ކުރުވާފަ އެވެ.\nމިކަމާ ރުޅިގަދަވެގެން ފުލުހުންނަށް މައްސަލަ ހުށަހަޅަމުން ފިރިހެންމީހާގެ އާއިލާއިން ބުނެފައިވަނީ އެމީހުންގެ ބާރާތުގެ މީހުން ކައިވެނިކުރާ ތަނަކަށް ދަތުރުކުރަނިކޮށް އަންހެންމީހާގެ އައިލާގެ މީހުންގެ ރޭވުމަކުން ބާރާތުގައި އައި އެންމެން ގަދަކަމުން ތަނަކަށް ލާ ބަންދުކޮށް އަނިޔާކޮށް އެމީހުންގެ އަތުގައި ހުރި އަގުހުރި އެއްޗެތި އަތުލާފައިވާ ކަމަށެވެ. ގަޑިއަށް ކައިވެނިކުރާ ތަނަށް ނުދެވުނީ މިހެންވެ ކަމަށެވެ.\nއަންހެންމީހާގެ އާއިލާއިން ބުނަނީ ކައިވެނި ކުރާ ދުވަސް ކައިރިވީ ވަރަކަށް ފިރިހެންމީހާގެ އާއިލާގެ ޑިމާންޑްތައް އިތުރުވެ ގިނަ އަދަދެއްގެ ފައިސާ އާއި ސައިކަލު ފަދަ ތަކެތީގެ ޑިމާންޑް ކުރަން ފެށީ ކަމަށެވެ. ފިރިހެންމީހާގެ ބާރާތު އަޔަނުދީ ހިފެހެއްޓީ އެހެންވެ ކަމަށެވެ.\nއަންހެންމީހާގެ ކައިވެނި ވަރަށް ކުއްލިގޮތަކަށް އަވަސް އަރުވާލައިގެން ކުރުވީ އެމީހުންގެ އަވަށްޓެރި ގެއެއްގެ ފިރިހެނަކާ އެވެ.\nއިންޑިއާ ފުލުހުން ބުނި ގޮތުގައި ކައިވެނިކުރަން ހަމަޖެހިފައި އޮތް އަންހެންމީހާ އާއި ފިރިހެންމީހާ ވަނީ ހަ ހަފުތާ ކުރިން ގިނަ ބަޔަކު އެއްފަހަރާ ކައިވެނިކުރި ރަސްމިއްޔާތެއްގައި ކައިވެނިކޮށްފަ އެވެ. އަދި ދެ ފަރާތުގެ އާއިލާ އެކުވެގެން 'ފުރިހަމަ' ކައިވެންޏެއް އަލުން ކުރަން އެމީހުން އޮތީ ނިންމާފަ އެވެ. އަދި ހުރިހާ ރަސްމުތަކެއް ފުރިހަމަކޮށް އަލުން ކައިވެނި ކުރުމަށްފަހު ނޫނީ ފިރިހެންމީހާގެ ގެޔަށް ނުދާން އަންހެންމީހާ އޮތީ ނިންމާފަ އެވެ.\nޓައިމްސް އޮފް އިންޑިއާގައިވާ މި ޚަބަރުގައިވާ ގޮތުން މި ކައިވެންޏަށް ދެ ފަރާތުގެ އާއިލާއިން ތައްޔާރުވަމުންދިޔަ ދުވަސްވަރު ފިރިހެންމީހާގެ އާއިލާއިން ފައިސާ އާއި ސައިކަލު ފަދަ އަގުބޮޑު އެއްޗެތި ދޭން ޖެހޭނެކަމަށް ބުނެ ޑިމާންޑްތައް ކުރަން ފެށުމުން ދެ ފަރާތުގެ އާއިލާގެ މެދުގައި މައްސަލަ އޮތީ ވަރަށް ގޯސްވެފަ އެވެ. އެހެންވެ ފިރިހެންމީހާ ކައިވެންޏަށް އަޔަނުދީ ހިފަހައްޓާފައި އަންހެންމީހާ އެހެން މީހަކާ ކައިވެނި ކުރުވީ އެވެ.


Kalhuvakaru miskiyy raavan baiveri vaanan tha?\nކަޅުވަކަރު މިސްކިތް ރާވަން ބައިވެރިވާނަންތަ؟\nކަޅުވަކަރު މިސްކިތް. -- އަވަސް ފައިލް ފޮޓޯ\nކަޅުވަކަރާއި ހިރިގާ ބޭނުން ކޮށްގެން ހެދި ކަޅުވަކަރު މިސްކިތް ރޭވުމުގެ މަސައްކަތުގައި ބައިވެރިވާން ބޭނުންވާ ފަރާތްތަކަށް އެ ފުރުސަތު ހުޅުވާލައިފި އެވެ.\nހެރިޓޭޖް މިނިސްޓްރީން ބުނީ، ހިލޭސާބަހަށް ކަޅުވަކަރު މިސްކިތް ރޭވުމުގެ މަސައްކަތުގައި ބައިވެރިވާން ޝައުގުވެރިވާ ފަރާތްތަކުން ނަމާއި އީމެއިލް އެޑްރެސް އެސެމެސް ކުރުމަށެވެ. އެކަން ކުރުމަށް ނަމްބަރެއް ވެސް އާންމު ކޮށްފައި ވެއެވެ. އެއީ 7957266 މި ނަމްބަރެވެ.\nކަޅުވަކަރު މިސްކިތް ބަހައްޓަން ސަރުކާރުން ނިންމާފައިވަނީ ސަލްޓަން ޕާކް/ ރަސްރަނި ބަގީޗާގެ ތެރޭގައި އެވެ. މިސްކިތް އަލުން ބަހައްޓާނެ ތަނަކާމެދު ރައްޔިތުންގެ ހިޔާލު ހޯދަން ފޯރަމެއްވެސް ބޭއްވި އެވެ. އެފަހަރު އެންމެ ގިނަ ބަޔަކު އެދުނީ މާލެ ނުވަތަ ހުޅުމާލޭގައި މިސްކިތް ބެހެއްޓުމަށެވެ.\nކަޅުވަކަރު މިސްކިތް އަލުން ބަހައްޓަނީ އިހުގެ އާސާރީ މިސްކިތެއްގެ ހައިބަތު ފެންނާނެ ފަދައިން، އަދި މީހުނަށް ނަމާދު ވެސް ކުރެވޭނެ އިންތިޒާމުތަކާއެކު އެވެ.


Ibu ah Mi ulhenee kihineh hadhanbaa!?\n12 ސެޕްޓެމްބަރ 2018 10 ކޮމެންޓް\nއިބޫއަށް މިއުޅެނީ ކިހިނެއް ހަދަންބާ!؟\nރިޔާސީ އިންތިހާބުގައި ވާދަކުރައްވާ ޕީޕީއެމުގެ ރިޔާސީ ކެންޑިޑޭޓް ރައީސް އަބުދުﷲ ޔާމީންނާއި ގުޅިފައިވާ ޕާޓީތަކުން ވާދަކުރައްވާ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ވެސް ގެންދަވަނީ ކެމްޕެއިން ކުރައްވަމުންނެވެ. ތާއިދު ހޯދުމަށް ވާހަކަފުޅުތައް ދައްކަވަމުންގެންދަވާއިރު އިބޫ ދެއްކެވި ވާހަކަފުޅެއްގެ މައްސަލަ ފުލުހުން ތަހުގީގުކުރަން ފެށިއިރު ރައީސް ޔާމީން ދެއްކެވި ވާހަކަފުޅުތަކާ ގުޅިގެން ކަން ބޮޑުވެ ތަހުގީގެއް ކުރާ ވާހަކައެއް ފުލުހުން ނުދައްކަވައެވެ.\nދޯންޏެއް ހާލުގައި ޖެހިގެން ފުލުހުންނާއި ގުޅުމުން ތާއީދު ކުރައްވަނީ ކޮން ފަރާތަކަށްތޯ އެހި ކަމަށް ވިދާޅުވެ އިބޫ ދެއްކެވި ވާހަކަފުޅެއް ތަހުގީގުކުރަން ފަށާފައިވާކަމަށް އިއްޔެ ފުލުހުން ހާމަކުރުމާއެކު ވަރަށް ގިނަ ސުވާލުތަކެއް ވަނީ އުފެދިފައެވެ.\nރިޔާސީ އިންތިހާބުގެ ވޯޓުލުމަށް އެންމެ 12 ވަރަކަށް ދުވަހަށް ވެފައިވަނިކޮށް އިބޫގެ މައްސަލައެއް ތަހުގީގުކުރާ ވާހަކަ ބުނެ ފުލުހުން އެ ވާހަކަ ހާމަކުރުމަކީ ކުޑަކަމެއްގެގޮތުގައި ނުފެނެއެވެ. ސަބަބަކީ އިބޫ އާ އެކު އިންތިހާބުގައި ވާދަކުރައްވާ ޔާމީން ވެސް ވަރަށް ނާޒުކު ވާހަކަތައް ދައުލަތުގެ މީޑިއާ މެދުވެރިކޮށް ދައްކަވާފައިވާއިރު އެވާހަކަތަކާ ބެހޭ ގޮތުން ފުލުހުންގެ މާ ބޮޑު ކަން ބޮޑުވުންތަކެއް ހުރިތަން ނުފެންނާތީއެވެ.\nފުލުހުންނާގުޅޭގޮތުން ދޮގު ވާހަކަ އިބޫ ދެއްކެވިކަމަށް ވިދާޅުވެ މައްސަލަ ތަހުގީގުކުރަމުންދާއިރު، ރައީސް ޔާމީން އަދަލުއިންސާފުގެ ބާރު ކަނޑުވާލައި ކޯޓްތަކަށް ނުފޫޒުފޯރުވިކަމަށް ވިދާޅުވެ ވާހަކަފުޅު ދައްކަވާފައިވާކަމަށްވެ އެވެ. އެގޮތުން ރައީސް ނަޝީދާއި، ގާސީމް އިބްރާހީމުގެ ކެންޑިޑެންސީ ގެއްލުވާނީ ރައީސް ޔާމީން ކަމަށް އެމަނިކުފާނު ވަނީ ވިދާޅުވެފައެވެ. އަދި ރައްޔިތުންގެ މަޖިލީހުގެ 12 މެމްބަރެއްގެ ގޮނޑި ގެއްލުވާލީ ވެސް ރައީސް ޔާމީން ކަމަށް އިއްޔެވަނީ ވިދާޅުވެފައެވެ.\nމި ދެ ވާހަކައަކީ ވެސް ވަރަށް ސީރިއަސް ދެ ވާހަކައެވެ. ސަބަބަކީ ރައީސް ޔާމީން އެ ވިދާޅުވި ކަންކަމަށް ގޮތެއް ކަނޑައަޅަން ޖެހެނީ އެއްވެސް ނުފޫޒެއް ނެތި ހިނގާ އަދަލުއިންސާފު ގާއިމްކުރާ ފަރާތްކަމަށްވާ ކޯޓުންކަމަށް ގާނޫނުގައި ބުނާތީ އެވެ. ގާނޫނުގައި ކަން ހިނގަންވި މަގު ބުނެފައިވަނިކޮށް އެމަގުން އެކަން ހިނގާފައިނުވާކަމަށް ރައީސް ޔާމީން އިއުތިރާފުވެވަޑައިގެންފައިވުމަކީ ފުލުހުން ކަން ބޮޑުވާން ޖެހޭވަރުގެ ކަމަކަން ނުވަނީތޯ އެވެ.\nދެން އޮތީ އިބޫ ދެއްކެވި ވާހަކަ އެވެ. އަޑިއަށް ދިޔަ ދޯންޏަކަށް ފުލުހުންގެ އެހީތެރިކަން ހޯދަން ކުރި މަސައްކަތް ދިޔަގޮތުގެ ވާހަކައެވެ. އިބޫ ވިދާޅުވީ ފުލުހުންގެ އެހީތެރިކަން ހޯދަން ދޯނީގެ ވެރިފަރާތުން ފުލުހުންނަށް ގުޅައި އެހާދިސާގެ ވާހަކަ ރިޕޯޓްކުރިކަމަށެވެ. ފުލުހުންނާ ވާހަކަ ދައްކާފައި ފޯނު ބޭއްވި ފަހުން އިތުރު ފޯނު ކޯލެއް އެމީހާއަށް ލިބުނު ކަމަށާއި އެ ފޯނުކޯލުގައި ސާފުކުރީ ސިޔާސީ ވިސްނުމަކީ ކޮބައިތޯ އެހި ކަމަށެވެ. ޖަވާބުގައި އެމީހާ ބުނީ އޭނާގެ ސިޔާސީ ވިސްނުން ހުރީ އިންސާފަށް ބުނެ އެ ފޯނުކޯލަށް ޖަވާބު ދިންކަމަށް އިބޫ ގާތު އެ މީހާ ބުނިކަމަށް އިބޫ ވިދާޅުވިއެވެ.\nޔާމީނާއި އިބޫ ދެއްކެވި ވާހަކަތައް އެގޮތަށް ހުރިއިރު އިބޫގެ ދެއްކެވި ވާހަކަފުޅު ކުށްވެރިކޮށް ފުލުހުން އިއްޔެ ބުނީ އެފަދަ ކަމެއް ފުލުހުން ކޮށްފައި ނުވާނެ ކަމަށާއި، އެ މައްސަލަ ބަލަން ފަށާފައިވާ ކަމަށެވެ.\nއިބޫ ދެއްކެވި ވާހަކަފުޅާގުޅިގެން ފުލުހުން ނެރުނު ބަޔާން އިއްވަވަމުން ފުލުހުންގެ ތަރުޖަމާނު ޗީފް ސްޕްރިންޓެންޑެންޓް އޮފް ޕޮލިސް އަހުމަދު ޝިފާން ވިދާޅުވީ ގަސްތުގައި ފުލުހުންނާއި ބެހޭ ގޮތުން ހަގީގަތާއި ހިލާފު ވާހަކަ ފެތުރުމަކީ ގާނޫނީ ކުށެއް ކަމަށެވެ. އަދި އިބްރާހިމް މުހައްމަދު ސޯލިހު ދެއްކެވި ވާހަކަ، ހުށަހަޅަން ޖެހޭ އިދާރާތަކަށް ހުށަހަޅައި ތަހުގީގު ކުރާނެ ކަމަށް ޝިފާން ވިދާޅުވިއެވެ.\nފުލުހުން ބުނީ ގަންލަންދޫ ކަނޑު ހުރަސްކުރި ދޯންޏެއް ކަމަށް ބުނާ އެ ހާދިސާ ހިނގާފައި ވަނީ އޮގަސްޓް މަހުގެ 14 ވަނަ ދުވަހު ކަމަށެވެ. އަދި އެ ހާދިސާ ހިނގާފައިވާ ގޮތް ވަރަށް ރަނގަޅަށް ދިރާސާކޮށްފައިވާ ކަމަށެވެ. ފުލުހުންގެ ބަޔާނުގައި ފުލުހުންގެ ވިސްނުން ހުރިގޮތަށް ބަލާއިރު، ތަހްގީގު ކުރަމުންދަނީ ފުލުހުންނާއި ބެހޭ ގޮތުން ހަގީގަތާއި ހިލާފު ވާހަކަދެއްކި މައްސަލާގައެވެ.\nފުލުހުންނާ ބެހޭގޮތުން ހަގީގަތާ ހިލާފު ވާހަކަ އިބޫ ދެއްކި މައްސަލަ ފުލުހުން ބަލާއިރު، ރައީސް ނަޝީދާއި ގާސިމް އިބްރާހީމުގެ ކެންޑިޑެސީ ބާތިލުކޮށްލީ ރައީސް ޔާމީންކަމަށް އެމަނިކުފާނު ވިދާޅުވި ވާހަކަ އާއި 12 މެމްބަރެއްގެ ގޮނޑި ގެއްލުވާލީ ރައީސް ޔާމީންކަމަށް އެ މަނިކުފާނު ވިދާޅުވި މައްސަލަ ތަހުގީގު ކުރާކަމެއް ނުވަތަ ނޫންކަން އާންމުކޮށް ފުލުހުން ހާމަނުކުރުމަކީ ފުލުހުންނާ މެދު ސުވާލު އުފެެއްދުމުގެ ފުރުސަތު އޮތް ކަމެކެވެ. އިބޫ މައްސަލަ ބަލާ ވާހަކަ ބުނުމަކީ އިބޫ އާ މެދު ތަފާތުކުރުމެއް ގެންގުޅެނީކަމަށް ނުވާނެތޯ އެވެ. އިބޫ މައްޗަށް މައްސަލައެއް އުފައްދާ ކަންތައްގަނޑެއް ހިންގަނީ ނޫންތޯ މިއީ ވެސް އުފެއްދިދާނެ ސުވާލެކެވެ.\nފުލުހުންގެ އެ އަމަލާ ގުޅިގެން ދެން އޮތް ސުވާލަކީ އިބޫއާ މެދު ގާނޫނީގޮތުން އެޅިދާނެ ފިޔަވަޅުތަކަކީ ކޮބައިތޯ އުފެދޭ ސުވާލެވެ.\nކުރީގެ ޑެޕިއުޓި ޕްރޮސެކިއުޓާ ޖެނެރަލް ހުސައިން ޝަމީމު ވިދާލުވީ ގަސްތުގައި ދޮގު ހަދައި އޮޅުވާލުމަކީ ކުށެއްގެ ގޮތުގައި އޮންނަނީ ކުރީގެ ޖިނާއީ އިޖުރާތުގައި ކަމަށެވެ. ނަމަވެސް މިހާރުގެ ޖިނާއީ އިޖުރާތުގައި އެއީ ކުށެއް ކަމަށް ފާހަގަކޮށްފައިނުވާ ކަމަށް ޝަމީމު ވިދާޅުވިއެވެ.\nނަމަވެސް ޝަމީމު ވިދާޅުވީ ފުލުހުންނަށް އެ މައްސަލަ ބެލިދާނެކަމަށާއި ބަލާ ނަމަ ބެލޭނީ ޖިނާއީ އިޖުރާތުގެ 533 ވަނަ މާއްދާގެ ދަށުން ކަމަށެވެ. ނަމަވެސް މިހާރު އެއީ ކުށެއް ނޫން ކަމަށް ޝަމީމު ވިދާޅުވިއެވެ.\n" އެ މައްސަލަ ތަހްގީގު ކުރާ ނަމަ އެންމެ މަދުވެގެންވެސް ކޯޓުން ކަމެއް ކުރަން އެބަ ބޭނުންވޭ 13 ނޫނީ 14 ދުވަސް. އިބޫއާއި ސުވާލުކޮށް މުޅި ޕްރޮސެސް ނިންމަން ޕްރޮސީޖަރއަށް މިހާ ދުވަސް ނަގާނެ" ޝަމީމު ވިދާޅުވިއެވެ.\nޝަމީމު ވިދާޅުވީ ފުލުހުންނަށް މިވަގުތު ކުރެވޭނެ ކަމަކީ އިބޫ ރަށުން ބޭރަށް ފުރުން މަނާކޮށް ތަހުގީގަށް މާލެ ބަންދު ކުރުން ކަމަށެވެ.\nއެހެންކަމުން އިބޫ އާ މެދު ފުލުހުން އަމަލުކުރަން މިއުޅޭގޮތެއް އަދި ނޭނގެ އެވެ. ނަމަވެސް އެނގޭހާ ވެސް ކަމަކީ އިބޫ އާ މެދު ފުލުހުންގެ ލޯ ހުއްޓިފައިވާކަމަށެވެ.\nއިބޫ-ފައިސަލް ޕޮލިސް ރިޔާސީ އިންތިހާބު 2018 ރައީސް ޔާމީން ސަރުކާރު\nއިބޫއަށް ހަދަން މިއުޅޭ ގޮތަކީ ވާހަކަ ދައްކަން ދަސްކޮށްދޭން. ޕޯޑިއަމް ތަކަށް އަރައި، ކިޔޭ ނުކިޔޭ އެއްޗެއް ނޭނގި، ކޮސްގޮވާތީ. އެކަން ރަނގަޅުކުރަން މިއުޅެނީ. ސާފުވެއްޖެތޯ.\nޖެހިގެން އޮތް ވާދޫ ރިސޯރޓް ކައިރިން ލޯންޗަކާ ދޯންޏެއް ޖެހި ހިގި ހާދިސާއެއްގަ އަޅުގަނޑު ޕޮލިހައް ގުޅީމަ ވިދާޅުވި ތިޔަތަނައް ދެވޭކަށްނެތޭ މަޑުމަޑު ން އަންނާށޭ ޓީޖެޓީއަށް އޭރު ކައްޕިގެއްލިގެން މިއުޅެނީ ވީމާ ޕޮލިހުން ތިހެންބުނެދާނެކަމަށް ގަބޫލް ކުރަން\nމިރާއްޖޭގަ ޔާމީނައް ތާއީދު ނެތީމަ ވާނެގޮތްމި ވަނީ\nއިބޫއަށް ލިބެމުންދާ ސަޕޯރޓް ޔާމީނަށް ފެނިފާ އޭނާގެ ހިތަށް ކެންނުވެގެން ފުލުހުންލައްވާ ކުރުވާކަންތައް ތީ. މިކަމުން ސަލާމަތް ވުމަށްޓަކާ ވޯޓުލާދުވަހު އެންމެހެދުނާ ހުރިހާއެންމެން ނިކުމެ ވޯޓު އަޅާ ޔާމީނު ބަލިކުރުންނޫން ގޮތެއް މިކަމުގާނެތް\nނަމަނަމަ އިބޫ ފަހަތުން ދުވެ މިކަން ހުއްޓުވަން ނޫޅޭތި... ޔާމީން ދެއްކިވާހަކަތަކަށް ފުލުހުން ޖަވާބުދާރީވެ ހަމަހަމަ ކަން ނުދައްކާ މޮޔަނުހަދާތި... ރައްޔިތުންގެ ތާއީދު އޮތީ އިބޫއަށް\nމަސްމާރުކޭޓެކޭއެއްފަދަތަނެއް . .. މީނާގުޅުންހުރިއެއްވެސްމައްސަލައެއް މިރާއްޖޭގަނުބަލާނެކަމީ ކަށަވަރުވެޔަގީންވާކަމެއް . ވީމާ ބައިނަލްއަގުވާމީކޯޓަށް އެހުރިހާމައްސަލަތަކެއް ހުށައެޅުމަށް އެންމެހާދިވެހިރައްޔިތުންގެނަމުގަ ގޮވާލަން .. އަނެއްކާ އަހަރެން ޖަލަށްނުލާނެބާ ؟\nމީހުންވެސް ހަމަ ތިބޭނެ ދޯ މި ފުރަ މާލޭގައާ ރާއްޖޭގަ ހަމަ! ހެދިހާ އެއްޗެއް ހަދާތަން ބަލަހައްޓާއިގެން ތިބޭނެއެކޭ ހަމަ ހިތެއް ނުބުނޭ އިނގޭ!\nއަމިއްޅަ އަށް ހަޅާކު ވަނީ މޮޔައިން 15މަސް\nމިއީ އެބުނާ ހަމަހަމަކަމަކީ އެއްބައެއްގެފަހަތުން ފުލުހުން ދުވުން...\nފުލުހުންގެ މިނިވަންކަން ވަނީ ގެއްލިފައި. ރިޔާސީ އިންތިހާބަށް ކުރިމަތިލާފައިވާ ކެންޑީޑޭޓް އެއްގެ މަސްއަލަ ތަހުގީގުކުރުމަކީ މިވަގުތު ކުރުން ރަގަޅުކަމެއްނޫން. މިކަމުގެ ސަބަބުން އިންތިހާބަށް ނުފޫޒް ފޯރުވަމުންދާކަން ޔަގީންކުރެވޭނެ.


ﷲ ތަޢާލާ އަވަހާރަފުޅު ލައްޕަވާތޯއެވެ!\nމޫސާގެފާނުގެ ޤައުމުގެ ބައަކު އެއްދުވަހަކު ގޮސް މޫސާގެފާނާއި ސުވާލެއް ކުރިއެވެ. "ﷲ ތަޢާލާ އަވަހާރަފުޅު ލައްޕަވާތޯއެވެ! އެ ސުވާލުގެ ޖަވާބު ދެއްވަން މޫސާގެފާނަށް އުނދަގޫފުޅުވިއެވެ. އެއީ ދެއްވާނެ ޖަވާބެއް އެނގިވަޑައިގެންފައި ނުވާތީއެވެ.\nއެވަގުތު2މަލާއިކަތުން ވަޑައިގެން މޫސާގެފާނުގެ އަތްޕުޅަށް ބިއްލޫރި ދެފުޅި ދެއްވެވިއެވެ. އަދި އެއިން ދޫކޮށް ނުލައްވަވައި ހިފަހައްޓަވަން ވިދާޅުވިއެވެ.\nމޫސާގެފާނު އެ ދެ ފުޅި ދޫކޮށް ނުލައްވަވައި ހިފަހައްޓަވައިގެން ހުންނެވިއެވެ. އިރު އޮއްސިއްޖެއެވެ. އަނދިރިވެއްޖެއެވެ. ވަރުބަލިފުޅުވެއްޖެއެވެ. ނިދިޖެހިވަޑައިގަތެވެ. އެވަގުތު އަތްޕުޅުން ދެ ފުޅި ދޫވެގެން ވެއްޓި ތެޅިއްޖެއެވެ.\nއެއަޑަށް ސިހިވަޑައިގެން ހޭފުޅު ލެއްވެވިއިރު އެ2މަލާއިކަތުން އެތަނުގައި ތިއްބެވިއެވެ. އަދި މޫސާގެފާނަށް ދެންނެވިއެވެ. "ﷲ ތަޢާލާ އެންމެ ހިނދުކޮޅަކަށް ނަމަވެސް އަވަހާރަފުޅު ލައްޕަވައިފިނަމަ ބިއްލޫރި ފުޅި ތެޅުނު ފަދައިން މުލި ކާއިނާތު ގޮވައި ބުރުއްސައިގެން ހިނގައިދާނެއެވެ.\nމީސްތަކުންނޭވެ! ﷲ ތަޢާލާ އާއިމެދު ﷲ ތައާލާ ބަޔާން ކުރައްވަވާފައި ނުވާ ކަންކަމާއިމެދު ނުވިސްނާށެވެ! އެކަންކަމުގެ ޖަވާބެއް ނުލިބޭނެއެވެ. އެކަމުން ލިބޭނީ އިތުރު ގެއްލުމެވެ. ވިސްނަންވީ ﷲ ތަޢާލާ ބަޔާންކުރައްވަވާފައިވާ ކަންކަމާއިމެދުގައެވެ. އަމަލުކުރަންވީ ﷲ ތައާލާ އަންގަވާފައިވާ ގޮތަށެވެ. އިތުރު ގޮތްތައް ހޯދަން އުޅެފި ނަމަ އެމީހަކު ދާނީ ގެއްލެނިވެ ހަލާކުވެގެންނެވެ.


Winter Theme Park tharaggee kuranee enme zamaanee vaseelaiythah...\nވިންޓަރ ތީމް ޕާކް ތަރައްޤީކުރަނީ އެންމެ ޒަމާނީ ވަސީލަތްތައް ބޭނުންކޮށްގެން: މިނިސްޓަރ މުއިއްޒު\n11 މަސް, 1 ހަފްތާ,3ގަޑި, 42 މިނެޓް, 39 ސިކުންތު ކުރިން 2680މަރިޔަމް އިނާ މާޖިދު\nރަސްރަނި ބަގީޗާގައި ތަރައްޤީކުރާ ވިންޓަރ ތީމް ޕާކަކީ އެންމެ ޒަމާނީ ވަސީލަތްތައް ބޭނުންކޮށްގެން ތަރައްޤީކުރާ ޕާކެއް ކަމަށް ހައުސިން މިނިސްޓަރ ޑރ. މުހައްމަދު މުއިއްޒު ވިދާޅުވެއްޖެއެވެ.\nވިންޓަރ ތީމް ޕާކު ހަދާފައިވަނީ ބޮޑުު ގެއެއް ސިފަވާ ގޮތަށް ޓިނުން ކަމަށްބުނެ ފަތުރަމުންދާ ދޮގު ވާހަކަތަކަށް ރައްދު ދެއްވާ، ހައުސިން މިނިސްޓަރ ޑރ. މުހައްމަދު މުއިއްޒު ކުރެއްވި ޓްވީޓެއްގައި ވިދާޅުވެފައިވަނީ ވިންޓަރ ތީމް ޕާކު ތަރައްޤީކޮށްފައިވަނީ އެންމެ ޒަމާނީ ވަސީލަތްތައް ބޭނުންކޮށްގެން، ވަރަށް ފެންވަރު ރަނގަޅުކޮށް ކަމަށެވެ. އެގޮތުން ވަރަށް ހާއްސަ ފްރޭމިން އެއް ޕާކުގެ ފާރުތަކުގައި ބޭނުންކޮށްފައިވާކަން މިނިސްޓަރ ގެ ޓްވީޓްގައި ވަނީ ފާހަގަކުރައްވާފައެވެ. އެގޮތުން އެ ފާރުތަކުގައި އައިބީފޯރ ވޯޓަރޕްރޫފިން ހުންނާނެ ކަމަށްވެސް މިނިސްޓަރގެ ޓްވީޓްގައި ވަނީ ވިދާޅުވެފައެވެ.\nޒަމާނީ ވަސީލަތްތައް ބޭނުންކޮށްގެން ތަރައްޤީކުރާ މި ޕާކު ހުޅުވުމަށް ހަމަޖެހިފައިވަނީ ފިތުރު އީދު ދުވަހުއެވެ. މި ޕާކް ތަރައްގީކުރާއިރު އެތަނުގައި ކެފޭއެއްވެސް ހުޅުވުމަށް ވަނީ ނިންމާފައެވެ. އަދި ޕާކު މެނޭޖްކޮށް ބެލެހެއްޓުން ހަވާލުކުރާނީ ކެފޭ ހިންގާ ފަރާތާކަމަށް މިނިސްޓަރ ވަނީ މީގެ ކުރިން ވިދާޅުވެފައެވެ.\nފަތުރުވެރިކަމުގެ ދާއިރާގައި ސީ.އެސް.އާރުން ހަރަދުކޮށްގެން ވިންޓަރ ތީމް ކޮންސެޕްޓަށް ރާއްޖޭގައި އަލަށް އަޅާ މި ޕާކަކީ ގިނަ ބަޔަކު އިންތިޒާރު ކުރަމުން އަންނަ ޕާކެކެވެ. ފިނި މޫސުމުގެ އިހުސާސްތައް ކުރައްވަން ބޭނުންވެފައިވާ ކުދި ބޮޑު އެންމެނަށް މި ޕާކުގެ ސަބަބުން އެ ހުވަފެން ހަގީގަތަކަށް ވެގެންދާނެ ކަމަށް ރައީސުލް ޖުމްހޫރިއްޔާ އަބްދުﷲ ޔާމީން އަބްދުލްޤައްޔޫމް ވަނީ މީގެކުރިން ވިދާޅުވެފައެވެ.\nމި ޕާކަށް ބޭނުންވާ އިމާރާތުގެ ޑިޒައިން ހަދާފައިވަނީ ފްރާންސްއާއި ސްވިޒަރލެންޑްގެ ދެ ކުންފުންޏަކުން ރާއްޖެ އައިސް ގިނަ މައުލޫމާތުތަކެއް އެއްކޮށް ދިރާސާތަކެއް ކުރުމަށްފަހުއެވެ. ރައީސް ޔާމީން ވެރިކަމަށް ވަޑައިގަތުމަށްފަހު ތޮއްޖެހިފައިވާ މާލޭގައި އާންމުންނަށް ހިތްހަމެޖެހުން ގެނުވައިދިނުމަށްޓަކައި މާލޭގެ އެކި ސަރަހައްދުތަކުގައި ޕާކުތައް ވަނީ ތަރައްގީކޮށްފައެވެ. އެގޮތުން ރަސްރަނީ ބަގީޗާއަކީ އެމަނިކުފާނުގެ ވެރިކަމުގައި ތަރައްގީ ކޮށްފައިވާ އެންމެ ފެންވަރު ރަނގަޅު އެއް ޕާކުކަން ފާހަގަކޮށްލެވެއެވެ.\nހައުސިން މިނިސްޓަރ ހައުސިންގ މިނިސްޓަރ ޑރ. މުހައްމަދު މުއިއްޒު ރަސްރަނި ބަގީޗާ ވިންޓަރ ތީމް ޕާކް


Raees Yameen Promote kuraa gina twitter account thakeh suspend koffi\nރައީސް ޔާމީން ޕްރޮމޯޓްކުރާ ގިނަ ޓްވިޓަރ އެކައުންޓްތަކެއް ސަސްޕެންޑް ކޮށްފި\nރައީސް ޔާމީން އަދި އަނބިކަނބަލުން: ފައިލް ފޮޓޯ\nރައީސް އަބްދުﷲ ޔާމީނާއި ރައީސް ޔާމީނު ޕްރޮމޯޓްކުރަން ބޭނުންކުރާ ގިނަ އަދަދެއްގެ ޓްވިޓަރ އެކައުންޓް ޓްވިޓަރ އިން ސަސްޕެންޑް ކޮށްފިއެވެ.\nތިވާނީ ޝަހީބް ކުރިކަމަކަށް، އެކަލޭގެ އަބަދުވެސް އުޅޭނީ ތަންތަން ބަންދުނުކުރެވިގެން، ބުލޮކު ނުކުރެވިގެން، ސަސްޕެންޑް ނުކުރެވިގެން. މިކަމަކީ އޭނާގެ ކޮންމެދުވަހެއްގެ ކެއުންހެން ހީވަނީ.\nޕީޕީއެމްގެ އެކައުންޓް ތައް ސަސްޕެންޑް ކުރެވުނީ ބައިނަލް އަޤްވާމީ ޖަމާއަތްތަކަށް ދޮގު މައުލޫމާތު ދީ އިންޒާރު ކުރާތީ! ދެން އެންމެ އަވަހަށް އިވޭނެ އަޑެކީ މިޤައުމުގެ އިސް ވެރިންގެ ބޭންކް އެކައުންޓްތައް ފުރީޒް ކުރާ ހަބަރު! އީޔޫގެ ސަމިޓައްފަހު މިކަމާ ގޮތެއް ކަނޑައަޅާނެ ކަމަށް ވަނީ!


Nadheem ge maruge massalaige heki hushahelhun maadhamaa - One Online\nބޮލަށް ވަޅިއެއް ހަރައި މަރާލި ހއ. ތަކަންދޫ، އިބްރާހިމީހިޔާ، ނަދީމް އަބްދުއްރަހީމް ---\nނަދީމްގެ މަރުގެ މައްސަލައިގެ ހެކި ހުށަހެޅުން މާދަމާ\nޓާމިނަލް ކެފޭ ތެރޭގައި އިންދައި 2017 ވަނަ އަހަރުގެ ޖުލައި 27 ވަނަ ދުވަހުގެ ހަވީރު ބޮލަށް ވަޅިއެއް ހަރައި މަރާލި ހއ. ތަކަންދޫ އިބްރާހިމީހިޔާ ނަދީމް އަބްދުއްރަހީމްގެ މަރުގެ މައްސަލައިގައި ހެކި ހުށަހެޅުމުގެ ޝަރީއަތުގެ އަޑުއެހުމެއް މާދަމާއަށް ތާވަލުކޮށްފިއެވެ.\nކްރިމިނަލް ކޯޓުގައި މި މައްސަލައިގެ އަޑުއެހުން ތާވަލުކޮށްފައިވަނީ މެންދުރު 1:30 އަށެވެ.\nމި މައްސަލައިގެ އަޑުއެހުމެއް އެންމެ ފަހުން ކްރިމިނަލް ކޯޓުގައި ބޭއްވީ މިދިޔަ އަހަރުގެ ޑިސެމްބަރު މަހުގެ ނުވަވަނަ ދުވަހުގައެވެ. އެ ދުވަހުގެ އަޑުއެހުމުގައި ނަދީމްގެ މަރުގެ މައްސަލައިގައި ދައުވާ އުފުލި ހަތަރު މީހުންވެސް ވަނީ ދައުވާއަށް އިންކާރުކޮށްފައެވެ. އެހެންކަމުން އެ ދުވަހުގެ އަޑުއެހުން ގާޒީ ނިންމަވައިލެއްވީ ދެން އަންނަ އަޑުއެހުމެއްގައި އޮންނާނީ ހެކި ހުށަހެޅުން ކަމަށް ވިދާޅުވެއެވެ.\nނަދީމްގެ މަރުގެ މައްސަލައިގައި ތޫނު އެއްޗަކުން ހަމަލާދީ މީހަކު މެރުމުގެ ދައުވާ އުފުލާފައިވަނީ ގ. ޝާރާޒް، މުހައްމަދު މަފާޒު ހުސައިން ސަލީމްގެ މައްޗަށެވެ. އަދި ތޫނު އެއްޗެއް ބޭނުންކޮށްގެން ގަސްތުގައި މީހަކު މަރާލުމުގައި ބައިވެރިވިކަމުގެ ދައުވާ އުފުލާފައިވަނީ ރ. އިންނަމާދޫ، ސަމަންތާ ހުސައިން ޝާމިން އާއި ގއ. ގެމަނަފުށި، ހަވާސް، މުހައްމަދު ކަރަމް ސުހައިލްގެ އިތުރުން ލ. ގަން، ވިދާތަރި، އަލީ ނިފާޒުގެ މައްޗަށެވެ.\nނަދީމްގެ މަރުގެ މައްސަލައިގައި އެމީހުންގެ މައްޗަށް ދައުލަތުން އުފުލާފައިވާ ދައުވާގައި ބުނެފައިވަނީ ޖުލައި 27 ވަނަ ދުވަހު ޓާމިނަލް ކެފޭގައި ނަދީމް އިންދައި، ތިން ސައިކަލެއްގައި ފަސް މީހަކު ޓާމިނަލް ކެފޭ ކައިރިއަށް ދިޔަ ކަމަށެވެ. އޭގެ ތެރެއިން ޓާމިނަލް ކެފޭ ތެރެއަށް ވެދެ ނަދީމަށް ހަމަލާދީފައިވަނީ މަފާޒު ކަމަށް ވެސް ދައުލަތުން ބުންޏެވެ. އެގޮތުން ނަދީމްގެ ވާތް ފަރާތު ކަންފަތާ ދިމާލުން މައްޗަށް ހަ އިންޗި ހުންނަވަރުގެ ވަޅިއަކުން ހަމަލާ ދިނުމުގެ ސަބަބުން އޭޑީކޭ ހޮސްޕިޓަލުގައި ފަރުވާދެމުން ދަނިކޮށް، ޖުލައި 29 ވަނަ ދުވަހުގެ ހަވީރު 5:12ގައި ނަދީމް މަރުވެފައިވާކަން ދައުލަތުން ފާހަގަކުރިއެވެ. މަފާޒްއާ އެކު ޓާމިނިލް ކެފޭ ތެރެއަށް ވަދެ އަދި އޭނާއެކު ނިކުމެގެން ގޮސްފައިވަނީ އަލީ ނިފާޒްއެވެ.\nނަދީމަށް ހަމަލާ ދިނުމަށްފަހު ތިން ސައިކަލުގައި ފަސް މީހުން ވެސް އެތަނުން ގޮސް ފިލާފައިވާކަން ދައުލަތުން ފާހަގަކުރިއެވެ. ޓާމިނަލް ކެފޭއަށް ވަތް މަފާޒާއި ނިފާޒް އިނީ ދެ ސައިކަލެއްގެ ފަހަތުގައެވެ. ދެން ދައުވާ އުފުލާފައިވާ މުހައްމަދު ކަރަމް ސުހައިލް އިނީ ސައިކަލްގައި ގިނިކަންޏާއެވެ. މަފާޒް ނުވަތަ ނިފާޒް ގޮވައިގެން ދިޔަ ހުސައިން ޝާމިނަށް ދައުވާ އުފުލިއިރު ދެން ހުރީ 18 އަހަރުން ދަށުގެ ކުއްޖެކެވެ. އޭނާގެ މައްސަލަ ކުރިއަށް ދަނީ ޖުވަނައިލް ކޯޓުގައެވެ.


މޭގަން އާއި ބަދަލު ކުރަން ދައްތަ އަށް ގަނޑުވަރަށް ނުވަދެވުނު |\nއޮކްޓޯބަރ 8, 2018 33 0\nމޭގަން އާއި ބަދަލު ކުރަން ދައްތަ އަށް ގަނޑުވަރަށް ނުވަދެވުނު\nއެމެރިކާގެ އެކްޓަރު މޭގަން މާކެލް އާއި އިނގިރޭސިވިލާތުގެ ޕްރިންސް ހެރީ ކައިވެނި ކުރި ފަހުން މޭގަންގެ އާއިލާ މެންބަރުންގެ ތަފާތު ވާހަކަތައް މީޑިއާތަކަަށް އަރާފައި ވެއެވެ. މޭގަން އަށް ފާޑުކިޔާ އޭނާގެ އާއިލާ މެންބަރުން ދައްކާފައިވާ ވާހަކަތަކަށް ގިނަ ބައެއްގެ ސަމާލުކަން ވަނީ ލިބިފައެވެ.\nމިފަހަރު މިއޮތީ އަނެއްކާވެސް މޭގަންގެ އެއްބަފާ ދައްތަ އެއް ޚަބަރެކެވެ. ސަމަންތާ މާކެލް ދާދި ފަހުން ވަނީ ލަންޑަކަށް ގޮސްފައެވެ. ލަންޑަނަށް ގޮސް މޭގަން އާއި ބައްދަލު ކުރްނ ސަމަންތާ، މޭގަން ދިރިއުޅޭ ކެނިސްޓަން ޕެލަސް އަށް ވެސް ދިޔައެވެ.\nނަމަވެސް ކެނިސްޓަން ޕެލަސްގެ ސަލާމަތީ ކަންތައްތައް ބަލަހަައްޓާ އޮފިސަރުން ވަނީ ސަމަންތާ ހުއްޓުވާފައެވެ. އޭނާ އަށް ގަނޑުވަރަށް ވަންނަން ފުރުސަތު ނުދީ ވަނީ އެތަނުން ފޮނުވާލާފައެވެ. އެއީ އެޕޮއިންޓްމަންޓެއް ނެތި ކެނިސްޓަން ޕެލަސް އަށް ވަންނަން ސަމަންތާ މަސައްކަތް ކުރުމުންނެވެ.\nސެކިއުރިޓީން ހުރަސް އެޅުމުން ސަމަންތާ ކެނިސްޓަން ޕެލަސް ދޫކޮށް ދަމުން ސެކިއުރިޓީންނާއި ސިޓީ އުރައެއް ހަވާލު ކުރި ކަމަށް އިނގިރޭސިވިލާތުގެ މީޑިއާ ރިޕޯޓްތައް ބުނެއެވެ.\nމޭގަން އާއި ބައްދަލު ކުރަން ސަމަންތާ ކެނިސްޓަން ޕެލަސް އަށް މިދިޔައީ މީގެ ކުރިން މޭގަން އާއި ބެހޭ ގޮތުން ދެކެވިފައި ހުރި ވާހަކަތަކަށް މަޢާފަށް އެދޭ ކަމަށް އޭނާ މީޑިއާގައި ބުނިތާ ހަފްތާއެއްހާ ދުވަސް ފަހުންނެވެ.\nނަމަވެސް މީޑިއާ ރިޕޯޓްތައް ބުނާ ގޮތުގައި ސަމަންތާ ކެނިސްޓަން ޕެލަސް އަށް ދިޔައީ މީޑިއާގެ ސަމާލުކަން އިތުރަށް ހޯދުމުގެ ބޭނުމުގައެވެ. އޭނާ އެގަނޑުވަރަށް ގޮސް، ގަނޑުވަރަށް ނުވަދެވުމުން އަނެއްކާވެސް މީޑިއާގެ ސަމާލުކަން އޭނާ އަށް ހުއްޓުނު ކަމަށާއި އޭނާގެ ބޭނުމަކީ ވެސް އެއީ ކަމަށް ރިޕޯޓްތައް ބުނެއެވެ.\nސަމަންތާ އަށް ކެނިސްޓަން ޕެލަސް އަށް ނުވަދެވުނު ސަބަބާއި ގުޅޭ ގޮތުން ކެނިސްޓަން ޕެލަސް އިން އަދި އެއްވެސް އެއްޗެއް ނުބުނެއެވެ.\nAuthor: އާދަމް ނަވާޒް\nޖެނުއަރީ 17, 2020\nއާދޭހާއެކު ބުނަން، ދަރިފުޅު ގާތު ޖިންސީ ގޯނާގެ ޝިކާރައަކަށް ވެފައިވޭތޯ އައްސަވާ!\nކުޑަކުދިންނަށް ޖިންސީ ކުރާ މީހުންގެ ލިސްޓް މިއޮތީ! ބޭޒާރު ކުރަން ޖެހޭ!\nޖެނުއަރީ 12, 2020\nމާގިނައިން ލޮސް ލިބޭނަމަ ދެން އަލުން އައިކިއު އޮޕްޝަން ޓްރޭޑް އެކައުންޓެއް ހުޅުއްވާ\nޖެނުއަރީ 9, 2020\nއެންމެ 10 ޑޮލަރުން ޓްރޭޑް ކުރަން ފެށޭކަން އެނގޭތަ؟ އަޖުމަ ބަލާލަންވީނު؟\nއައިފިލް ޓަވަރއާ ބެހޭ ގޮތުން ނޭނގޭ އެތައް މަޢުލޫމާތު ތަކެއް\nޑިސެމްބަރ 26, 2019\nއައިކިއު އޮޕްޝަންސް އިން ޓްރޭޑް ކުރާނީ ކިހިނެތް؟\nމާރޗް 20, 2018\nކުއްޖަކު ހޯދަން ބޭނުންނަމަ ޖިންސީ ގުޅުން ހިންގަންވީ މިދުވަސް ދުވަހު\nޖެނުއަރީ 3, 2020\nޓްރޭޑް ކުރާ މީހެއްގެ ދުލުން: އިންޝާ ﷲ މިހާރު އަތާ އަގަ ދިމާވޭ\nއޭޕްރިލް 4, 2018\nފިރިހެންހަށި (ޖިންސީ ގުނަވަން) ދެމި ވަރުޖެހެނީ ކިހިނެއް؟\nނުދައްކާ ވާހަކަ ރިވިއު ރިޕޯޓް ކުންފުނި ކުޅިވަރު ވިޔަފާރި މިހެން ބުނީ ފިހާރަ ފީޑް ދީން ދުނިޔެ ސިއްޙަތު ސްޕޮންސްރުން ޚަބަރު\nޖެނުއަރީ 14, 2020\nލޮބުވެތި އަޚުންނޭ! ހުކުރު ދުވަހެވެ.\nCopyright 2020 RaajjeFeed


China in viyafaari ah lui dheyn jeheyne: Australia\nޗައިނާއިން ވިޔަފާރިއަށް ލުއިދިނުމަށް އޮސްޓްރޭލިއާ އެދިއްޖެ\nއޮސްޓްރޭލިއާގެ ބޮޑުވަޒީރު އެންތަނީ އަލްބަނީޒް އަދި ފޮރިން މިނިސްޓަރު ޕެނީ ވޮންގް\nއޮސްޓްރޭލިއާގެ އާ ސަރުކާރާއެކު ޗައިނާއިން ގުޅުން ބަދަހި ކުރަން އެދޭކަން ނުސީދާކޮށް ހާމަކޮށްފި އެވެ.\nއޮސްޓްރޭލިއާގެ ބޮޑުވަޒީރުގެ މަގާމަށް އެންތަނީ އަލްބަނީޒް ހޮވިވަޑައިގަތުމާ ދިމާކޮށް ޗައިނާއިން ވަނީ މަރުހަބާ ދަންނަފައި ސިޓީއެއް ފޮނުވާފަ އެވެ.\nޗައިނާއަށް ޝުކުރު އަދާކޮށް އޮސްޓްރޭލިއާއިން ފޮނުވި ސިޓިގައި ވިޔަފާރިއަށް ލުއި ދިނުމަށް އެ ގައުމުން ވަނީ އެދިފަ އެވެ.\nޗައިނާއިން އިގުތިސޯދީ ގޮތުން އޮސްޓްރިލިއާއަށް އަޅާފައި ހުރި ދަތިކުރުންތައް އުވާލުމަކީ ދެ ގައުމުގެ ގުޅުމަށް ހެޔޮ ބަދަލު އަންނާނެ ކަމެއް ކަމަށް ވެސް އޮސްޓްރޭލިއާއިން ވަނީ ބުނެފަ އެވެ.\nއޮސްޓްރޭލިއާގެ ކުރީގެ ބޮޑުވަޒީރު ސްކޮޓް މޮރިސަންގެ ވެރިކަމުގައި ޗައިނާއާއެކު އޮތީ ވަރަށް ބޮޑަށް އަރާރުން އުފެދިފަ އެވެ.\nއޮސްޓްރޭލިއާ އާއި ޗައިނާއާ ދެމެދު އޮތް ޒަމާންވީ ގުޅުން ވީދައިގެން ދިޔައީ އެމެރިކާއިން ޗައިނާއާ ދެކޮޅަށް އަޅާފައި ހުރި ފިޔަވަޅުތަކަށް ވާން ކުރުމުގައި އޮސްޓްރޭލިއާ ބައިވެރިވެ ކޫސަނި ވާހަތައް ދައްކަން ފެށުމުންނެވެ.\nއޮސްޓްރޭލިއާ އާއެކު ގުޅުން ބަދަހި ކުރާނެ ކަމުގެ ނިޝާންތަކެއް ޗައިނާއިން ވެސް ވަނީ ދައްކާފަ އެވެ. ޗައިނާއިން ބުނީ ގުޅުން ބަދަހި ކުރަން ތައްޔާރު ކަމަސާއި މަޝްވަރާތަކަށް ވަރަށް އަވަހަށް ހުޅުވާލާނެ ކަމަށެވެ.\nއެންތަނީ އަލްބަނީޒް ވިދާޅުވި ގޮތުގައި ޗައިނާއިން އޮސްޓްރޭލިއާއަށް ފުރުސަތު ހުޅުވާލަން ޖެހެ އެވެ. އޮސްޓްރޭލިއާއިން މީގެ ކުރިން ޗައިނާއަށް އިންޕޯޓްކުރި ހުރިހާ ބާވަތަކަށް ހުއްދަ ދިނުމަށް ވެސް ބޮޑުވަޒީރު ވަނި އެދިވަޑައިގެންފަ އެވެ.\nއަލްބަނީޒް ވިދާޅުވި ގޮތުގައި ޗައިނާގެ ފިއްތުތަކާ ހެދި އޮސްޓްރޭލިއާއަށް ވަރަށް ބޮޑަށް ގެއްލުން ވެއެވެ. ތަކެތިގެ އަގުބޮޑުވުމާއި ދިރިއުޅުމުގެ ފެންވަރު ދަށްވުމަކީ ވެސް މިހާރުން މިހާރަށް ހައްލަކަށް ބޭނުންވެފައި އޮތް ކަމެއް ކަމަށް ބޮޑުވަޒިރު ވިދާޅުވި އެވެ.\nޗައިނާ އޮސްޓްރޭލިއާ އިގްތިސޯދު + ޕޮލިޓިކްސް\nރަޝިއާ އާއި ޗައިނާ ރޭލު ބްރިޖުން ގުޅާލައިފި\n"ސޮލޮމަން އައިލަންޑްސްގައި އަސްކަރީ މަރުކަޒެއް ނުހަދާނެ"


ވޯލްޑް ކަޕް ކޮލިފައިން: ދިވެހިރާއްޖެ ގަތަރު މެޗު – 0-1Mikal News\nގަތަރު - ދިވެހިރާއްޖެ ބައްދަލުކުރި ފުރަތަމަ މެޗް 1-0.\nވޯލްޑް ކަޕް ކޮލިފައިން: ދިވެހިރާއްޖެ ގަތަރު މެޗު – 0-1\n12 ޖޫޏް 2015, 18:41 |\nވޯލްޑްކަޕް ކޮލިފައިންގައި ރާއްޖެއާއި ޤަތަރު ބައްދަލުކުރި ފުރަތަމަ މެޗު ނިމުނީ 0-1ން ޤަތަރު ޓީމު މޮޅުވެގެން ނެވެ. ރޭ ގަލޮޅު ގަނޑުގައި ދިވެހި ސަޕޯޓަރުން ކުރިމަތީ ކުޅެވުނު ރާއްޖޭގެ ފުރަތަމަ ކޮލިފައިން މެޗަށް ބަލާއިރު ޤަތަރުގެ މައްޗަށް ކުރި ނުހޯދުނު ކަމުގައި ވިޔަސް މުޅި މެޗުގައި އެކަށީގެންވާ ދިފާޢީ ކުޅުމެއް ދައްކާފައި ވެއެވެ. ޚާއްސަކޮށް ރާއްޖޭގެ ކީޕަރު އިމްރާމު މުޙައްމަދު ގެ ކުޅުން ފާހަގަކޮށްލެވެއެވެ.\nގިނަ ބަޔެއްގެ އުއްމީދަކަށްވި ކެޕްޓަން އަލީ އަޝަފާގަށް އެދެވޭ ކުޅުމެއް މިމެޗުގައި ދެއްކިފައެއް ނުވެއެވެ. އެހެންނަމަވެސް ރާއްޖޭގެ ކޯޗް އުއްމީދީ ޒުވާން ފޯވަޑަކަށް ފުރުސަތު ދޭން މިމެޗުގައި ވިސްނާފައި ނެތްކަން އެނގުނީ މުޅި މެޗުގައި އަޝްފާގު ބަދަލު ނުކޮށް ކުޅުވުމުންނެވެ.\nމައިގަނޑު ގޮތެއްގައި ރާއްޖޭގެ ޓީމު ކުޅުނީ ޑިފެންސިވްކޮށް، ކައުންޓަރ އެޓޭކްގައި ސްކޯ ކުރުމަށް ވިސްނައިގެންނެވެ. ފޯވަޑު ލައިނުގައި މަޑުކުރީ އަޝްފާގު އެކަންޏެވެ. އެހެން އެންމެން ޑިފެންސް ކުރުމުގައި ބައިވެރިވި ހިނދު، ޓީމުގެ ފަހަތުން ކުރިޔަށް ސާފުކޮށްލާ ބޯޅަ ތަކަށް އަޝްފާގު ދުވާތަން އެއްގޮތަކަށްވެސް ނުފެނެއޭ ވެސް ދެންނެވިދާނެއެވެ.\nމުޅި ޓީމާއި އަޝްފާގުގެ ގުޅުން ކުޑަކަން ފާހަގަ ކުރެވުނީ، މެދުތެރެއިންނާއި ފަހަތުން ކުރިން އަރި މައްޗަށް ކުޅޭ ބޯޅަތަކަށް އަޝްފާގު ނުދުވުމާއި އަޝްފާގުގެ ފަޔަށް ކުޅެލި މަދު ބޯޅަތަކުގައި އަޝްފާގު ޕޮޒިޝަން ބަދަލުކުރުމަށް ދުއްވައިގަންނަ ތަން ފެނުމުންނެވެ. ޓީމެއްގެ ގޮތުގައި ފޯވަޑް ލައިން ކުޅުނުތަން ނުފެންނަ އަނެއް ސަބަބަކީ އަޝްފާގު ކުޅުނު ބޯޅަތަކުގައި، ދުވެފައި އަރާ ޓީމުގެ އަނެއް ކުޅުންތެރިޔާއަށް ޕާސް ދީފައި ވަނީ ވަރަށް މަދު ފަހަރަކު ކަމަށް ވުމުންނެވެ. އަޝްފާގަށް ކުޅެން ލިބުނު ބޯޅަތަކުގައި އިދިކޮޅު ދިފާއަށް ބާރުބޮޑުކޮށް ލެވިފައެއް ނުވެއެވެ. އަދި މުޅިމެޗްގައި އަޝްފާގު ގެ މަސައްކަތުގެ ރޭޓް ދަށްކަން ފާހަނގަ ކުރެވުނެވެ.\nމުޅި މެޗުގައި ވެސް ރާއްޖޭގެ ޓީމުން އިދިކޮޅު ގޯލަށް ފޮނުވާލެވުނީ މަދު ހަމަލާއެކެވެ. ނަމަވެސް ޤަތަރު ޓީމުން ގިނަ ހަމަލާތަކެއް ރާއްޖޭގެ ގޯލަށް ފޮނުވާލިއެވެ. އެއިގެތެރެއިން ގިނަ ހަމަލާތައް ގޯލާ އަމާޒު ނުވީ ޑިފެންޑަރުން ގެ ކުޅަދާނަކަމުންނެވެ. އަމާޒުވި ހުރިހާ ހަމަލާއެއް ހެން ގޯލްކީޕަރު އިމްރާނު ދިފާއުކުރީ ދިވެހިން އުފާވާ ފަދަ މޮޅުކުޅުމެއް ދައްކަމުންނެވެ.\nމެޗުގެ ޖަޕާނު ރެފުރީއާއި މެދު ޝަކުވާތަކެއް ހުއްޓެވެ. ޚާއްސަކޮށް ފަހު ހާފުގައި އިތުރު ވަގުތަށް 8 މިނިޓް ދެއްކުމުން ގިނަބަޔަކަށް އެހާ ވަގުތު ގެއްލިގެން ދިޔަކަމަށް ނުބެލެވުމުންނެވެ. އަދި އެ 8 މިނިޓް ތެރޭގައި ރާއްޖޭގެ އައްސަދު އަލީއަށް ބޯޅަ ނެތި ގަތަރު ކުޅުންތެރިއަކު ހަމަލާދިނުމުން ކުޅުން މެދުކެޑިގެން ދިޔަ ވަގުތަށް ރެފުރީ2މިނިޓް ވަރު އިތުރު ކުރުމުންނެވެ. ގަތަރު ޓީމަށް ލަނޑު ކާމިޔާބު ކުރެވުނީ އެގޮތުން އިތުރުކުރެވުނު ފަހު މިނިޓްގެ ތެރޭގައެވެ.\nރާއްޖޭގެ ޓީމުން ޑްރޯއަކުން ވެސް ހިތްހަމަޖެހުން ހޯދުމަށް ބޭނުން ވެފައި ތިބީ ރާއްޖޭގެ ފުޓުބޯޅައާއި ގަތަރުގެ ފުޓުބޯޅައިގެ ތަފާތުކަން އެނގޭތީއެވެ. އެގޮތުން ގަޑީގެ މައްސަލަތައް ކޮމެންޓޭޓަރުންނާއި ސަޕޯޓަރުން ޖެއްސި އިރު ޤަތަރު ޓީމުން ބުނެފައިވަނީ ރާއްޖޭގެ ޓީމުން މެޗުގެ ވަގުތު ބޭކާރުކުރީ ކަމަށެވެ. އަދި އެމީހުންނަށް މޮޅެއް ހަމަ ހައްގު ކަމަށެވެ.\nބަލިވުމުން ރެފުރީ ގޯސްވާ ޙާލަތަކީ ވަރަށް ގިނަ ފަހަރު ކުރިމަތިލާން ޖެހޭ ޙާލަތެކެވެ. މިފަހަރު ވެސް މިވީ އެހެން ހެއްޔެވެ؟ ނޫނީ މޮޅަށް ނުކުޅެވުމުން ހަމަ ބަލިވީ ހެއްޔެވެ؟ ފަހު ހާފުގެ އިތުރު ވަގުތުގެ ތެރޭގައި، މެޗުބަލަން އިނދެ ހިތާހިތާ ސުވާލު ކުރެވެމުން ދިޔައީ ކީޕަރު އިމްރާނަށް އެއޮތް ހުރިހާ ހަމަލަތަކެއް ދިފާޢު ކުރެވޭނީ ވެސް ވަކި ވަރަކަށް ނޫންބާވައެވެ؟


Kudhi Adhi Medhu Fantheege Viyafaari Siyaasathah Amalu Kuran Fashan Ninmaifi - Vaguthu\n5 މަސް ކުރިން ( ޖޫން 12, 2019 )\nރާއްޖޭގައި ކުދި އަދި މެދު ފަންތީގެ ވިޔަފާރިތަަކަށް ފަހި މާހައުލެއް ގާއިމްކުރުމަށް އެކުލަވާލާފައިވާ ސިޔާސަތުތަކަށް އަމަލުކުރުމަށް ރައީސް އިބްރާހިމް މުހައްމަދު ސޯލިހު ނިންމަވައިފިއެވެ.\nރައީސް އެގޮތަށް ނިންމެވީ މިއަދު ބޭއްވެވި ވަޒީރުންގެ މަޖިލީހުގެ ބައްދަލުވުމުގައި އިކޮނޮމިކް މިނިސްޓްރީން ހުށަހަޅުއްވި ކަރުދާހުގެ މައްޗަށް ވަޒީރުންގެ މަޖިލީހުން މަޝްވަރާ ކުރެއްވުމަށްފަހުގައެވެ.\nސަރުކާރުން އެކުލަވާލާފައިވާ މި ސިޔާސަތުގެ ދަށުން ސަރުކާރުގެ މުއައްސަސާތަކުގެ ޕްރޮކިއުމަންޓް އަދި ޑިއުޓީ މައާފު އުސޫލަށް އިސްލާހު ގެނެވޭނެއެވެ.\nއަދި ސަރުކާރާއި މިނިވަން މުއައްސަސާތަކުން އަދި ސަރުކާރު މެޖޯރިޓީ ހިއްސާވާ ކުންފުނިތަކުން ކުރާ އިއުލާންތަކުގައި ބިޑް ކުރުމަށް ހުޅުވާލެވޭއިރު އެ އިއުލާން ކުރާ ޕްރޮޖެކްޓެއްގެ އަގު 2.5 މިލިއަން ރުފިޔާއަށް ވުރެ ދަށްނަމަ، ކުދި އަދި މެދު ފަންތީގެ ވިޔަފާރިތަކަށް އިސްކަންދޭނެ ޝަރުތުތަކެއް ސިޔާސަތުގައި ވަނީ ކަނޑައަޅައިފައެވެ.\nމި ސިޔާސަތުގެ ދަށުން ކުދި އަދި މެދުފަންތީގެ ވިޔަފާރިއަށް ޓެކްސްގެ ދާއިރާއިން ތަފާތު އެހީތެރިކަން ފޯރުކޮށްދިނުމަށް ވެސް ހިމަނާފައިވެއެވެ. އެގޮތުން އެ ސިޔާސަތުގެ ދަށުން އެފަދަ ވިޔަފާރިތަކަށޤ ކުޑަ އަގެއްގައި ޕީއޯއެސް ފޯރުކޮށްދިނުމާއި ތަމްރީނު ދެވޭނެއެވެ.\nއޭގެ އިތުރުން ވިޔަފާރިތަކަށް ސަރުކާރުން ނުވަތަ ސަރުކާރުގެ ކުންފުނިތަކުން ދޭ ޚިދުމަތްތަކުގެ ފެންވަރު ރަނގަޅުކޮށް، ކުދި އަދި މެދުފަންތީގެ ވިޔަފާރިތަކުން ކުރާ އިންވޮއިސްތަކަށް އަވަހަށް ފައިސާދެއްކުމަށް ބާރުއެޅޭގޮތަށް ވަނީ ހިމަނައިފައެވެ.\nއަދި މީހުން ތަމްރީނުކުރުމާއެކު ވިޔަފާރިތަކަށް ހިތްވަރުދިނުމުގެ ގޮތުން އެވޯޑް ދިނުން ފަދަ ކަންކަން ތަޢާރަފް ކުރުމަށް ކުދި އަދި މެދުފަންތީގެ ވިޔަފާރިތަކާއި ގުޅޭގޮތުން ސަރުކާރުން އެކުލަވާލާފައިވާ ސިޔާސަތުގައި ވަނީ ކަނޑައަޅައިފައެވެ.\nދީބާޖާ އަށް 348 މިލިއަން ދައްކަން ކުރި ޙުކުމް މުރާޖަޢާ ކުރަން ރުހުންދީފި!\nރައީސް އަދި ކުރީގެ ރައީސް އަރަބި އިމާރާތަށް ފުރާވަޑައިގެންފި\nޖޫން 12, 2019 20:54\nވާހަކަ ދާއްކާލާއިރު ހާދަ ރީއްޗޭއިނގޭ..\nޖޫން 12, 2019 21:27\nވާނެހޭ ސުވާލަކީ؟ އަނގައިން އެކަނި ހަމަޖެއްސިޔަސް ނުވާނެ.\nޖޫން 12, 2019 21:32\nބަލަ ކުދި އަދި މެދު ފަންތީގެ ވިޔާފާރީ ގެ ވާހަކަ ދެއްކުމުގެ ކުރިން މިހަލަ ވިޔަފާރީގެ ކުލާހަކަށް އިބުރާހިމް މުހައްމަދު ސޯލިހު އާޢި އިކޮނޮމިކް މިނިސްޓަރު ފައްޔާޒް ދިޔައިންތޯ؟ ބަލަގަ މުޅި ދުނިޔޭގައި ބާއްވާ އެންމެ ބޮޑު ބިޔަ އެސްއެމްއީ ގައި ތަގުރީރު ކުރެއްވުމަށް ޗައިނާގެ ބެޖިންގ އަށް ރައީސް ޔާމީން ސަރުކާރުގެ އިކޮނޮމިކް މިނިސްޓަރު ސައީދު ވަނީ ފުރާފައި! ކޮބާ މި ސަރުކާރުގެ ވެރިން! ކޮބާ މިކަމަށް މި ސަރުކަރުގެ ގާބިލް މީހަކީ! އަންނަނީ ހިނި\nޖޫން 13, 2019 03:15\nމިގައުމުގައި ސަރުކާރުން ހޯއްދަވާ އާމްދަނީނުފެނޭތޯ މުޅިސަރުކާރު އެހިންގަނީ ރައްޔަތުން އަތުން ނަގާ ރީތިކޮއްލަން ޖިޒީއޭ ނުކިޔާން މިކިޔާ ޖީއެސްޓީ އިން ދެން ކާބަފައިން ލޯބޯފިއްސައިގެން ހޯދާފައި ހުރި އެސެޓްތައް ބޭރުގެ ފަރާތަކައް ހިބައިން ކަހަލަ ގޮތަކައްދީ ރަށްޔަތުން އަޅުވެތިކުރަން މީގެ ހެކި ވަރަޢްސާފު ފުލެޓްގެ ނަމުގައި ގެސްޓްހައުސް ވިޔަފާރި ރައްޔަތުންނަށް ރައްޔަތުން އަޅުވެތިކުރަން ހެއްވާކަމަކީ މިބޭފުޅުންގެ ކާފަދަރިންވެސް އަޅުވެތި ކުރަފީގެ ބުއްދި ހަކުރުގުޅިއެރޭނެ އެގުޅިންއަރާނެ ގޮތެއް ނޭންގޭނެ ކުދިމެދުފަންތީގެ ވިޔަފާރިހިންގަނީ ބަނގުލާމީހުން ނޯޕޭޓެކްސް ނޯޕޭވޯކްޕާމިޓް ނޯޕޭވިސާގެ އަދި ފުރީ ގާނޫނުގެ ދަށުން ބައި ކުދިންކޮޅު ރުއްސާލަން ޕޯޑިއަމްތަކުގައި ސަޅިޑުރާމާ ޖައްސަނީ


މުޙައްމަދު ޒައިދު9ޖުލައި 2020 20:42\nރައްޔިތުން މަޖިލީހުގައި ޤައުމީ ތަރައްޤީއާއި ތަރިކައިގެ ކޮމިޓީއިން ދިރާސާކުރައްވަމުން ގެންދަވާ ތަފާސްހިސާބުގެ ބިލަށް ޚިޔާލު ހުށައެޅުމުގެ ފުރުސަތު ހުޅުވާލައިފިއެވެ.\nމިބިލަށް ޚިޔާލު ހޯދުމަށް މިއަދު ހުޅުވާލިއިރު މި ބިލަކީ ތަފާސްހިސާބު އެއްކުރުމާއި، ބޭނުންކުރުމާއި އަދި އެކަންކަން ހިންގައި ބެލެހެއްޓުމުގެ އުސޫލެއް ކަނޑައެޅުމަށް ހުށައަޅައިފައިވާ ބިލެކެވެ. މި ބިލު ސަރުކާރުގެ ފަރާތުން މަޖިލީހަށް ހުށައަޅައިފައިވަނީ ދިއްގަރު ދާއިރާގެ މެންބަރު އިކުރާމް ހަސަންއެވެ.\nމި ބިލުގައި ތަފާސްހިސާބު ބެލެހެއްޓުމަށް މިނިވަން މުއައްސަސާއެއް އުފެއްދުމަށްވަނީ ހުށައަޅައިފައެވެ. އެގޮތުން ނުފޫޒުން އެއްކިބާ ވެފައިވާ، މިނިވަން މުއްސަސާއެއްގެ ގޮތުގައި މޯލްޑިވްސް ބިއުރޯ އޮފް ސްޓެޓިސްޓިކްސް އުފައްދަން ވަނީ ހުށައަޅައިފައެވެ.\nމިގޮތުން މިބިލަށް ޚިޔާލެއް ހުށައަޅަން ބޭނުންވާ ފަރާތްތަކުން މި މަހުގެ 16 ވާ ބުރާސްފަތި ދުވަހުގެ 14:00 ގެ ކުރިން މަޖިލީހުގެ ކޮމިޓީގެ އީމެއިލް އެޑްރެސް [email protected] އަށް ނުވަތަ ރައްޔިތުންގެ މަޖިލީހުގެ އިދާރާއަށް ލިޔުމުން ޚިޔާލު ހުށައެޅުމަށްވަނީ އަންގާފައެވެ.\nރައްޔިތުން މަޖިލިސް ތަފާސްހިސާބު ޤާނޫނު ޚިޔާލު ހޯދުން\nMarch 10, 2020 17:03:08\nކޮވިޑް-19: ލަސްނުކޮށް ތެދު މަޢުލޫމާތު ފޯރުކޮށްދިނުމަކީ ސަރުކާރުގެ ޒިންމާއެއް: ޣައްސާން


SunOnline: Flying school ge dharivarun ge dhifaau gai minister Nahula\nފްލައިން ސްކޫލުގެ ދަރިވަރުންގެ ދިފާއުގައި މިނިސްޓަރު ނަހުލާ!\nއައްޑޫ ފްލައިން ސްކޫލު، އޭޝިއަން އެކެޑެމީ އޮފް އެރޮނޮޓިކްސް (އޭއޭއޭ) ގެ ދަރިވަރުންނާމެދު ކަންތައް ކުރެވެނީ ބޭއިންސާފުން ކަމަށް ޓްރާންސްޕޯޓު އެންޑް ސިވިލް އޭވިއޭޝަން މިނިސްޓަރު އާއިޝަތު ނަހުލާ ވިދާޅުވެއްޖެއެވެ.\nމިނިސްޓަރު ނަހުލާ މިއަދު ވަނީ ފްލައިން ސްކޫލުގެ މައްސަލާގައި ޓްވީޓު ކުރައްވައިފައެވެ. މިނިސްޓަރުގެ ޓްވީޓުގައި ވިދާޅުވީ، އައްޑޫގައި ގާއިމް ކޮށްފައިވާ ފްލައިން ސްކޫލްގައި ކިޔަވަމުންދާ ކުދިންނާ މެދު އަމަލު ކުރެވެމުންދަނީ ބޭއިންސާފުން ކަމަށާއި އެކަން ކުށްވެރި ކުރައްވާ ކަމަށެވެ.\nފްލައިން ސްކޫލްގެ ހިންގުން ދޯދިޔާވެ ކުދިންނަށް ކޯސް ފުރިހަމަ ނުކުރެވި ކޯސް ދިގުދަންމާލަމުންދާތީ އެ ސްކޫލްގެ ދަރިވަރުންތަކެއް ހަޔާ އެޑިއުކޭޝަން މިނިސްޓްރީއަށް ވަނީ ޕެޓިޝަނެއްވެސް ހުށަހަޅައިފައެވެ.\nކުދިންގެ ކިޔެވުން ފުރިހަމަ ކުރުމަށް ދަތިތައް ކުރިމަތިވިނަމަވެސް، އެކަންތަކަށް ހައްލު ނުގެނެސް ފްލައިން ސްކޫލުގައި ކިޔަވާ ދަރިވަރުން އެތަނުން ވަކިކުރަމުންދާ މައްސަލަވެސް ވަނީ ފެންމަތިވެފައެވެ.\nއޭއޭއެ އިންް ގަބޫލުކުރާ މިންގަނޑަށް ކޯސް ފުރިހަމަ ކޮށްފައި ނުވާކަމަށް ބުނެ އެތަނުގައި ކިޔަވާ 15 ކުއްޖަކު ވަނީ ކޯހުން ވަކިކޮށްފައެވެ. ކުދިން ކޯހުން ވަކިކޮށްފައިވަނީ މައްސަލަތައް ހައްލު ކުރުމަށް މަސައްކަތް ކުރަމުންދާ ދަނޑިވަޅެއްގައެވެ.